ބީއެމްއެލް ވެންޓިލޭޓަރުގަ- ދަރިންކޮޅު އެދެނީ އަވަހަށް މަރުވުން! ޔޫކޭ މީހުން ލައްވާ ކުންފުނި ހިންގުވުން- ސުމެއްގެ ކަމެއް!\nރާއްޖޭގެ ފަހުގެ ތާރީޚަށް ބަލައިފިނަމަ އެތަނެއް ހިންގަން އިނގިރޭސިއަކު އިސްކޮށްފައި ހުންނަތާ އެންމެ ގިނަދުވަސްވީ ތަނަކީ ބޭންކް އޮފް މޯލްޑިވްސް ނުވަތަ ބީއެމްއެލްއެވެ. އެތަނުގެ ހިންގުން ވެންޓިލޭޓަރުގައި އޮންނަތާ އެތައް އަހަރެއް ވެއްޖެއެވެ. ދުވަހެއް ދުވަހަކަށް ދަނީ ޙާލުބޮޑުވަމުންނެވެ. މިހާރު ދަރިންކޮޅުވެސް ދުޢާކުރަނީ އަތުގައި ހުރި ފައިސާކޮޅަށް ކޮންމެ ވެސް ޓެކްނިކަލް މައްސަލައެއް ދިމާވެގެން ކޯޓަށް ހިނގަންފަށަން ޖެހުމުގެ ކުރިން ވެންޓިލޭޓަރުގައި އޮތް ބީއެމްއެލް މަރުވުމެވެ.\nދާދިފަހުން އެކައުންޓްތައް ޒީރޯ ބެލެންސްވީވަގުތަކު މާބަނޑު އަންހެނަކަށް ލިބުނު ޝޮކުގައި މޫނުމައްޗަށް އަނދިރިވެގެން ވެއްޓުނީ އަރިއަކަށެވެ. ބަނޑުވަތަށް ވެއްޓުނު ނަމަ ވަގުތުން ވިހާނެއެވެ.\nމިހާލުގައިވެސް އެމްއެމްއޭއިން ތިބީ އެހެން ބޭންކްތައް ފިއްތައިގެންނެވެ. ޒަމާނީ ޓެކްނޮލޮޖީގެ ނިޒާމު ބޭނުންކޮށްގެން ޚިދުމަތް ދިނުން އެހެން ބޭންކުތަކަށް އޮތީ ޙަރާން ކަމަކަށް ހަދައިފައެވެ. އެހެން ބޭންކުތަކުން ރޮއި އާދޭސްކުރާއިރުވެސް ރުފިޔާއިން ޕީއޯއެސް މެޝިން ބޭނުންކުރުމުގެ ހުއްދަވެސް ނުދެއެވެ.\nވީމާ މިއީ އެމްއެމްއޭގެ ޒިންމާ އޮތް ކަމެކެވެ. ރައްޔިތުން ފިތިބާރުވެ މިޙާލަތުގައި ތިބެންޖެހިފައިވާ އެންމެ ބޮޑު އެއް ސަބަބަކީ އެމްއެމްއޭއެވެ. ބީއެމްއެލްއަށް ދީފައިވާ ހުއްދަތައް އެހެން ބޭންކްތަކަށް ނުދިނުމެވެ.\nއިނގިރޭސިއަކު ބީއެމްއެލް ހިންގާތީ ކުރާ ފައިދާއަކީ ކޮބައިކަން އެނގޭނެ އެއްވެސް ގޮތެއްވެސް ނެތެވެ. ރާއްޖޭގެ ތާރީޚުގައި މިހައިތަނަށް ހިންގާފައިވާ އެންމެ ބޮޑު މާލީ ޖަރީމާ ހިންގާފައިވަނީ ބީއެމްއެލްގެ ސީއީއޯ އޭބީސީޑީ އެކްސްވައިޒެޑްގެ މަޤާމުގައި ހަމަ އިނގިރޭސިއަކު ހުއްޓައެވެ.\nވީމާ ފެންނަމުން މިދާ ކަންކަމަށްބަލާއިރު އިނގިރޭސިން ބޮޑެތި ކުންފުނިތައް ހިންގަން ގެނައުމުގެ ފަހަތުގައި ގޮތްނުއެނގޭ ކަންތައްތަކެއް ހުރުމަކީ އެކަށީގެންވާ ކަމެކެވެ.


Insaafeh nulibey , hingany jangaleege gaanoonu\nއިންސާފެއް ނުލިބޭ ހިންގަނީ ޖަންގަލީގެ ގާނޫނު\nފަނޑިޔާރުންނާއި ދޭތެރޭ ފިޔަވަޅު އެޅުމުގެ ބާރު ގާނޫނު އަސާސީއިން ދީފައިވަނީ ޖޭއެސްސީ އަށް\nފަނޑިޔާރުން ވަކިކުރުމުގެ ބާރު ގާނޫނު އަސާސީއިން ދީފައިވަނި ރައްޔިތުންގެ މަޖިލީހަށް\nސްޕްރީމް ކޯޓަކަށް އެއްވެސް ފަނޑިޔާރެއް ވަތްކެއް ނުކުރެވޭނެ\nކ. މާލެ | 24 ފެބްރުއަރީ 2017 | ހުކުރު 18:34 | 5,094\nފަނޑިޔާރުން ހުވާކުރެއްވުމުގެ ރަސްމިޔާތެއްގެ ތެރެއިން - ރާއްޖެއެމްވީ\nދިވެހިރާއްޖޭގެ ކޯޓުތަކުން އިންސާފު ނުލިބޭ ކަމަށް ބުނެ ރައްޔިތުންގެ ތެރެއިން ގިނަ ބަޔަކު ކަންބޮޑުވުން ފާޅުކުރަމުން ގެންދާއިރު، އެ ކޯޓުތަކުގެ ދިފާއުގައި ފަނޑިޔާރުންގެ ބެލެނިވެރި ފަރާތް ކަމުގައިވާ ޖުޑީޝިއަލް ސާވިސް ކޮމިޝަނުން އަބަދުވެސް ގެންދަނީ ވާހަކަ ދައްކަވަމުންނެވެ.\nފުލު ފުލުގައި ބަޔާންތައް ނެރެ، ޝަރުޢީ ދާއިރާގެ ރަނގަޅު ވާހަކަ ރައްޔިތުންނަށް ކިޔައިދޭން ކިތަންމެ މަސައްކަތެއް ކުރަމުން ގެންދިޔަ ނަމަވެސް، ކޮންމެ ދުވަހަކު ވެސް ހާމަވަމުން ގެންދަނީ ޝަރުޢީ ދާއިރާގައި ހުރި ބޮޑެތި މައްސަލަތަކެވެ.\nބަރަހަނާ ވީޑިއޯތަކުގެ މައްސަލަ ފެންމަތިވި ފަނޑިޔާރުގެ ކުށެއް ނެތް ކަމަށް ނިންމުމާއި، ހަގީގަތާ އެއްގޮތަށް ދައްކަވާ ވާހަކަތަކަށް ބަލާފައި ފަނޑިޔާރުން ސަސްޕެންޑް ކުރުން ފަދަ ކަންތަކާ އެކު ގިނަ ބައެއްގެ ފާޑުކިޔުން ޖޭއެސްސީއަށް ވަނީ އަމާޒުވެފައެވެ. އަދި ކޯޓުތަކަށް ފަނޑިޔާރުން އައްޔަން ކުރުމުގައި ގެންގުޅޭ އާދަޔާ ޚިލާފު އުސޫލުގެ ވާހަކައަކީ ވެސް ގިނަ ބަޔަކު ދައްކާ ވާހަކައެކެވެ.\nކޯޓުތަކަށް ފަނޑިޔާރުން އައްޔަން ކުރުން ބޭއިންސާފުން ކުރިއަށް ގެންގޮސްފައިވާއިރު، އެ ކޯޓްތަކަށް އައްޔަން ކުރި ފަނޑިޔާރުންނަށް، ނުފޫޒުން އެއްކިބާވެ އިންސާފުން ހުކުމް ކުރުމުގެ ފުރުސަތު ލިބިދާނެތޯ ގިނަ ބަޔަކު ގެންދަނީ ސުވާލު އުފައްދަމުންނެވެ. އެފަދަ ސުވާލުތަކަށް ބާރުލިބިދޭ ބޮޑު ކަމެއް ދާދިފަހުން ސްޕްރީމް ކޯޓުން ވަނީ ނިންމާފައެވެ. އެއީ ސިވިލް ކޯޓުގެ ގާޒީ މަރިޔަމް ވަހީދު ފަނޑިޔާރު ކަމުން ވަކި ކުރުމެވެ.\nގާޒީ މަރިޔަމް ވަހީދާ ދެކޮޅަށް ސުޕްރީމް ކޯޓުން މިފަދަ ފިޔަވަޅެއް އަޅާފައިވަނީ އެކޯޓު ނިންމުމާ ޙިލާފަށް މަރިޔަމް ވަހީދު ހުކުމެއް އިއްވާފައިވާ ކަމަށް ބުނެ އޭޖީ އޮފީހުން ހުށައެޅި މައްސަލައަކާ ގުޅިގެންނެވެ.\nވ. ބޮޑުމޮހޮރާ ޓޫރިސްޓް ރިސޯޓެއްގެ ގޮތުގައި ތަރައްގީ ކުރުމަށް ކުއްޔަށް ދިނުމަށް އެއްބަސްވުމަކަށް ވާސިލުވުމަކީ ސަރުކާރަށް ލިބިފައިވާ އިޚްތިޔާރީ ބާރެއް ކަމަށް އެ ކޯޓުން ކަނޑައަޅާފައިވަނިކޮށް ގާޒީ މަރިޔަމް ވަހީދު ވަނީ ހަތް ދުވަހުގެ ތެރޭގައި އެގްރީމެންޓުގައި ސޮއިކުރުމަށް ލާޒިމްކޮށް ހުކުމް ކޮށްފައެވެ.\nސުޕްރީމް ކޯޓުން ގާނޫނު އަސާސީގެ 145 ވަނަ މާއްދާ އާއި 143 ވަނަ މާއްދާގެ (ރ) އާއި ފަނޑިޔާރުންގެ ގާނޫނުގެ 30 ވަނަ މާއްދާ އާއި ކޯޓުތަކުގެ ގާނޫނުގެ 20 ވަނަ މާއްދާ އާއި 22 ވަނަ މާއްދާ އާއި ސުޕްރީމް ކޯޓުގެ ގަވާއިދުގެ 86 ވަނަ މާއްދާއަށް ރިއާޔަތްކޮށ، ރާއްޖޭގެ އެއްވެސް ކޯޓެއްގައި ޝަރީއަތް ކުރުމުގެ ޝަރުއިއްޔަތާއި އަހުލިއްޔަތާއި ވިލާޔަތު ގާޒީ މަރިޔަމް ވަހީދުގެ ކިބައިން ގެއްލިފައިވާ ކަމަށް ސްޕްރީމް ކޯޓުން ވަނީ ހުކުމް ކޮށްފައެވެ. ސްޕްރީމް ކޯޓުން މިގޮތަށް ނިންމި އިރު ކޯޓުތަކުން މައްސަލަތައް ބަލައިގަންނަ އުސޫލަކީ މައްސަލައެއް ކޯޓަށް ހުށަހެޅިއްޖެ ނަމަ އެ މައްސަލައެއް ކޯޓުން ބަލައިގަންނާނީތޯ ނުވަތަ ނޫންތޯ ނިންމަވަނީ ކޯޓުގެ ރެޖިސްޓްރާއެވެ. ރެޖިސްޓްރާ އެ މައްސަލައެއް ރެޖިސްޓްރީ ކުރުމަށް ފަހު ދެން އެ މައްސަލައެއް ފޮނުވަނީ ކޯޓުގެ އިސްފަނޑިޔާރަށެވެ.\nއޭގެފަހުން އެ މައްސަލަ ބައްލަވާނެ ފަނޑިޔާރެއް ނިންމަވަނީ އެ ކޯޓެއްގެ އިސްފަނޑިޔާރަށެވެ. އެހެންކަމުން ސިވިލްކޯޓުގެ ގާޒީ މަރިޔަމް ވަހީދު ނިންމެވި މައްސަލައާ ގުޅިގެން ހަމައެކަނި ފިޔަވަޅު އަޅަން ޖެހެނީ މަރިޔަމް ވަހީދަށް އެކަންޏެއް ނޫނެވެ. މަރިޔަމް ވަހީދާއި އެ މައްސަލަ ކޯޓަށް ބަލައިގަންނަން ނިންމެވި ރަޖިސްޓްރާ އާއި އެ މައްސަލަ ހަވާލުކުރެއްވި އިސްފަނޑިޔާރަށް ވެސް ފިޔަވަޅު އަޅަންޖެހޭނެއެވެ. ސަބަބަކީ އިސްފަނޑިޔާރަށް ނޭނގޭ ނުވަތަ ހަވާލުނުކުރާ މައްސަލައެއް ދަށަށް ތިބި ފަނޑިޔާރުންނަށް ނުބެލޭނެތީއެވެ. އެހެންކަމުން މަރިޔަމް ވަހީދު އާއި ދޭތެރޭ ފިޔަވަޅު އެޅި ފަދައިން ސްޕްރީމް ކޯޓުން ނިންމާފައިވާ މައްސަލައެއް ސިވިލް ކޯޓުގެ ރެޖިސްޓްރާ ބަލައިގަތް މައްސަލަ އާއި ސިވިލް ކޯޓުގެ އިސްގާޒީ އެ މައްސަލަ މަރިޔަމް ވަހީދާއި ހަވާލުކުރެއްވި މައްސަލައަކީ ޖޭއެސްސީ އިން ބަލަން ޖެހޭނެ މައްސަލައެކެވެ. ސަބަބެއް ނެތިއެއް ވެސް ނޫނެވެ. މިއީ ރާއްޖޭގެ ފަނޑިޔާރަކާ ދެކޮޅަށް މިފަދަ ފިޔަވަޅެއް އެޅުނު ފުރަތަމަ ފަހަރު ކަމަށް ވާތީއެވެ. ކޮންމެއަކަސް އުފެދޭ ސުވާލަކީ ފަނޑިޔާރުން އައްޔަންކުރުމާއި ވަކިކުރުމުގެ ބާރު ސްޕްރީމް ކޯޓަށް ލިބިގެންވޭތޯއެވެ؟\nގާނޫނުއަސާސީގެ 154 ވަނަ މާއްދާގެ (ށ) ގައި ބުނެފައިވާ ގޮތުގައި ފަނޑިޔާރަކު މަގާމުން ވަކިކުރެވޭނީ ފަނޑިޔާރު ކަމުގެ މަގާމަށް އެ މީހަކު ގާބިލް ނޫން ކަމަށް ނުވަތަ އެ މަގާމާ އެކަށީގެން ނުވާ ފަދަ އަމަލެއް އެ ފަނޑިޔާރަކު ކޮށްފައިވާ ކަމަށް ޖުޑިޝަލް ސާވިސް ކޮމިޝަނަށް ގަބޫލު ކުރެވިގެން އެ ފަނޑިޔާރަކު މަގާމުން ވަކިކުރުމަށް ރައްޔިތުންގެ މަޖިލީހަށް ހުށަހަޅައި މަޖިލީހުގެ ޖަލްސާ އަށް ހާޒިރުވެ ވޯޓުގައި ބައިވެރިވި މެމްބަރުންގެ ތިންބައިކުޅަ ދެބައިގެ އަގްލަބީއްޔަތުން ފާސްވުމުންނެވެ.\nހަމައެހެންމެ ގާނޫނޫއަސާސީގެ 159 ވަނަ މާއްދާގެ ދަށުން ޖުޑިޝަލް ސާވިސް ކޮމިޝަނާއި ހަވާލުކޮށްފައިވާ މަސްއޫލީއްޔަތުތަކުގެ ތެރޭގައި ފަނޑިޔާރުންނާ ބެހޭ ގޮތުން އުފުލާ ޝަކުވާތައް ބެލުމާއި އެ ފަރާތްތަކާ މެދު އަޅަން ޖެހޭ ފިޔަވަޅުތައް އެޅުމާއި މަގާމުން ވަކިކުރަން ޖެހޭ މީހުން ވަކިކުރުމަށް ހުށަހަޅަން ޖެހޭ ފަރާތްތަކަށް އެފަދަ މީހުން މަގާމުން ވަކިކުރުމަށް ހުށަހެޅުމުގެ ބާރަކީ ވެސް މުތަލަގުކޮށް ޖޭއެސްސީ އަށް ދީފައިވާ ބާރެކެވެ.\nގާނޫނުއަސާސީގެ މި މާއްދާތަކަށް ބަލާލުމުން ވެސް ފަނޑިޔާރުން ވަކި ކުރުމާއި އައްޔަން ކުރުމުގެ ބާރަކީ ސްޕްރީމް ކޯޓަށް ލިބިގެން ނުވާ ބާރެއް ކަން ހަމަބުއްދިން ވިސްނާލާ ކޮންމެ މީހަކަށް ވެސް ޔަގީންވެ ކަށަވަރުވާނެއެވެ. އަދި ގާނޫނުއަސާސީން ކަނޑައެޅިގެން ވަކި މުއައްސަސާއަކަށް ދީފައިވާ ބާރެއްގެ ތެރެއަށް ސްޕްރީމް ކޯޓުން ވަދެ ގާނޫނުއަސާސީގެ ބާރު ކަނޑުވާލާފައިވާކަން އެއީ މިއަދު ފެންނާ އޮތް ހަގީގަތެވެ. އެހެން ނަމަވެސް ސްޕްރީމް ކޯޓުގެ ފަނޑިޔާރުން ގާނުއަސާސީއާ ގާނޫނުތަކުގެ ބޭރުން އަމަލު ކުރައްވަމުން ގެންދެވި ނަމަވެސް އެ މީހުންނާ ދޭތެރޭ ފިޔަވަޅު އަޅަން ތިބި ޖޭއެސްސީ އަށް އެޅޭނެ އެއްވެސް ފިޔަވަޅެއް ނެތެވެ. ސަބަބަކީ ޖޭއެސްސީގެ ފުރިހަމަ ކޮންޓްރޯލް ސަރުކާރަށް ލިބޭ ގޮތަށް މިވަގުތު އޮތުމެވެ.\nރައްޔިތުންގެ ތެރޭގައި، ސްޕްރީމް ކޯޓުން ގާނޫނުއަސާސީއާއި ގާނޫތަކާ ހިލާފަށް އަމަލު ކުރަމުންދާ ކަމަށް ދެކެވޭ ވާހަކަތަކަކީ އިއްޔެ މިއަދަކު ދައްކާ ވާހަކަތަކެއް ނޫނެވެ. ސްޕްރީމް ކޯޓް ދިވެހިންނަށް ލިބުނީއްސުރެން ފެށިގެން ދައްކަމުން އަންނަ ވާހަކަތަކެވެ.\nހައިކޯޓު ދެކުނު ގޮފި ހަދައި އެތަނަށް ބޭނުންވާ ފަނޑިޔާރުން އައްޔަން ކުރީ ގާނޫނާއި ޚިލާފަށެވެ. ގާނޫނުގައި ބުނެފައިވާ މުއްދަތުގައި އެތަން ހަދައި ގާއިމު ކޮށްފައެއް ނުވެއެވެ. ގާނޫނުގައި 90 ދުވަސްތެރޭގައި އެތަނަށް ފަނޑިޔާރުން އައްޔަންކޮށް ކަންކަން ނިންމަން ޖެހޭނެ ކަމަށް ބުނެފައިވީ ނަމަވެސް އެކޯޓުން އެތަން ހުންނާނެ ތަން ކަނޑައެޅުމާއި އެނޫން ކަންކަމުގައި ވެސް ވަނީ ގާނޫނާ ޚިލާފުވެފައެވެ.\nސަބަބަކީ ދެކުނު ގޮފި ހުންނާނެ ތަން ކަނޑައެޅުމުގައި ވެފައިވާ އިހުމާލެވެ. ސ. މީދޫގައި ދެކުނު ގޮފި ހުންނާނެކަން ކަނޑައެޅިކަން އެނގޭ އެއްވެސް ލިޔުމެއް މިހާތަނަށް ފެންނަން ނެތުމެވެ. ނޫސްވެރިންނަށް ގޮފި ހަދާ ރަށްރަށް އެނގުނީ އެރަށްރަށުގައި އެތަން ހަދަން އެސްޓިމޭޓް ހޯދުމަށް ކުރެވުނު އިއުލާނުތަކުންނެވެ.\nސުޕްރީމު ކޯޓުގެ ކޮންމެ ނިންމުމެއް ވެސް ނިންމަންވާނެ ގޮތް ބުނެދީފައިވާއިރު، އާންމު ސިޓީތަކާއި ސާރކިއުލަރތަކުން އެކޯޓާއި މުޅި ޖުޑީޝަރީ ހިންގަމުންދަނީ އެއިން ނިންމުމެއް ނިންމި ގޮތެއް، ނިންމުމުގައި ބައިވެރިވި ބަޔެއް އެނގުމެއް ނެތިއެވެ.\nގޮފިތަކަށް ފަނޑިޔާރުން އައްޔަން ކުރުމުގައި ބަލަންޖެހޭނެ ކަމަށް ގާނޫނަށް ގެނެވުނު އިސްލާހުގައި ބުނެފައިވަނީ ހިންގުމުގެ ތަޖުރިބާއަށާއި ފަނޑިޔާރު ކަމުގައި ހޭދަކޮށްފައިވާ މުއްދަތަށެވެ. އެހެން ނަމަވެސް ގާނޫނުން މަތީ ތައުލީމު ހާސިލު ކޮށްފައިވާ ޑރ. އަޒްމިރަލްދާ އާއި އައްބާސް ޝަރީފް އަދި ޝުވައިބް ޒަކަރިއްޔާ ދެކުނު ގޮތްޕަށް ކަނޑައެޅީ އެއިން ކަމަކަށް ރިއާޔަތް ނުކޮށް ކަމަށް ޝަރުޢީ ދާއިރާގެ ފަރާތްތަކުން ގަބޫލުކުރެއެވެ.\nކަމެއް ނިންމާއިރު އެނިންމުމެއް ނިންމީ ކީއްވެތޯ، ނިންމުމުގައި ރިޢާޔަތް ކުރީ ކޮން ކަމަކަށްތޯ ބަލަން ޖެހެއެވެ. އަދި އެނިންމުމެއް ނިންމި ގޮތެއް އެކަމެއް ރައްދުވާ ފަރާތަކަށް ލިޔުމުން އަންގަންޖެހެއެވެ. އެކަމެއް ނިންމިގޮތާއި ސަބަބު ލިޔުމުން ލިބިގަތުމަކީ ކޮންމެ މީހަކަށްމެ ލިބޭނެ އަސާސީ ހައްގެއް ކަން ގާނޫނު އަސާސީގައި ބަޔާންކޮށްފައި ވެއެވެ. އަދި އެފަދަ ނިންމުމަކީ އެނިންމުމަކުން އަސަރުކޮށްފައިވާނެ ކޮންމެ މީހަކަށް އެކަމާގުޅިގެން ދަޢުވާ ކުރެވިދާނެ ކަމެއްކަމުގައި ގާނޫނު އަސާސީގައި ބަޔާންވެފައި އެބައޮތެވެ.\nކަން މިހެން އޮތް ނަމަވެސް މިނިންމުން ރިވިއުކޮށް ބެލޭނެ ކޯޓެއް ވެސް ނެތެވެ. ސުޕްރީމް ކޯޓުން ގަބޫލު ކުރާ ގޮތުގައި އެކޯޓުގެ އެއްވެސް އިދާރީ ނިންމުމަކާ މެދު ވެސް ޗެލެންޖު ނުކުރެވޭނެއެވެ. އަލްފްރެސްކޯއަށް ޕަނީނޯއަކަށް އޯޑަރު ދީފި ނަމަ އެތަނުން އެނުގެނައި ކަމަށް ވިޔަސް އެއީ އެކޯޓުގެ އަމުރަކާ ޚިލާފުވުން ކަމަށް މިހާރު މާނަކުރެވެއެވެ.\nއެއްވެސް ހާލެއްގައި ސަރުކާރުގެ ސިޔާސީ ފަރާތްތަކާ ސަރުކާރުގެ މަޖިލިސް މެންބަރުންނާއި އަދި އެމީހުންނަށް ވާގިދޭ އަދި ފައިސާ ދޭ ވިޔަފާރިވެރިންގެ މައްޗަށް ދައުވާ ކުރެވޭ މަދަނީ/އާއިލީ އަދި ޖިނާއީ މައްސަލަތައް ފަސޭހަގޮތަކަށް ހިންގައިނުލެވޭ ކަމަށް ވެއެވެ.\nއެފަދަ މައްސަލަތައް ހިންގުމުގައި ކޯޓުތަކުގައި އިސްގާޒީން އެހެން ގާޒީންނަށް ފިއްތުން ކުރިމަތިކުރުވާކަމުގެ ތުހުމަތުތައް ކުރެވެއެވެ. އަދި މިދެންނެވި ފަދަ ފަރާތްތަކަށް އެއްވެސް ފައިސާއެއް ހައްގެއް ލިބޭ ގޮތަށް އޮންނަ މައްސަލައެއް ނަމަ އެމައްސަލަ ވައިރޯޅިއެއްހާ އަވަހަށް ދަނީ ނިންމަމުންނެވެ. ނުވަތަ ނިންމުމަށް ދަނީ ބާރުއަޅައި އުނދަގޫ ކުރަމުންނެވެ. އެކަން މައްސަލަތައް ހިނގާ ގޮތުން ވަރަށް ސާފުކޮށް އެނގޭ ކަމަށް ވަކީލުން ތުހުމަތު ކުރެއެވެ. އަދި އެކަންކަން ކޮންމެ ދުވަހަކު ދެކެމުންދާ ކަމަށް އެމީހުން ބުނެއެވެ.\nމިހާރު ކޯޓުތައް ތަރުތީބު ކޮށްފައިވަނީ އުއްތަމަ ފަނޑިޔާރާއި އެކޯޓުގައި ތިބި ބާރު ގަދަ ފަނޑިޔާރުންނާއި، ޖުޑީޝަލް ސާވިސް ކޮމިޝަނުގައި ތިބި މީހުންނަށް ކޯޓުތަކަށް އަތް ބޭނޭ ގޮތަށެވެ. އެކަން އެދަނީ ރޯމާ ދުވާލުގައި ހިންގަމުންނެވެ. އެމީހުން ބުނާ ގޮތް ނުހަދާ ގާޒީން އެދަނީ ވަކިކޮށް ސަސްޕެންޑް ކުރަމުންނެވެ.\nޖުޑީޝަލް ސާވިސް ކޮމިޝަނާއި ސުޕްރީމް ކޯޓުގެ ބާރުވެރި ފަރާތްތަކުން ފަނޑިޔާރުންނާއި އިސް ގާޒީންނާއި އެހެން ގާޒީންނަށް ތަފާތު ރިކުއެސްޓް ކުރާއިރު އެއިން އެއްވެސް މީހަކު އެއިން ކަމަކަށް އިންކާރެއް ކުރާހެން ހިއެއްނުވެއެވެ.\nފެންނަނީ ހަމަ ވިދާޅުވި ގޮތެއް ހަދާ ތަނެވެ. މިއިން މީހެއްގެ މައްސަލައެއް ބެލޭނެ ތަނެއް ނެތެވެ. އެކަމަކު އަދި ދިވެހިރައްޔިތުން އިންސާފު ހޯދާނެއެވެ. މިގައުމުގައި ތިބި ކޮރަޕްޓް ފަނޑިޔާރުން ގާނޫނީ އިމުގެ ތެރެއިން ފިޔަވަޅު އަޅައި ވަކި ކުރާނެއެވެ.\nމީގެ އަހަރުތަކެއް ކުރިން ދިވެހިން ގަބޫލުކުރީ ސިޔާސީ ނިންމުންތައް ނިންމަނީ ހަމައެކަނި ކުރިމިނަލްކޯޓާއި ސުޕްރީމް ކޯޓުން ކަމަށެވެ. ނަމަވެސް މިއަދު ކޮންމެ ކޯޓަކަށް ބެލި ނަމަވެސް އެތަންތަނުގައި ތިބީ ސިޔާސީ މީހުންގެ ދަށުގައި ތިބި މީހުންކަން، ނިންމަމުންދާ ނިންމުންތަކާއި ދައްކާ މަންޒަރުތަކުން އެދަނީ ސިފަވަމުންނެވެ.\nބުނެވިދިޔަ ކަންކަމުގެ މައްޗަށް ފިކުރު ހިންގާލައްވާށެވެ. މިގައުމު އަދު މިދަތުރުކުރަނީ ނާއިންސާފާއި ޖަންގަލީގެ ގާނޫނަށެވެ. މިކަމުގެ ޒިއްމާ ނަގަންޖެހޭނީ ކޮންބައެއްތޯ ނިންމާނީ ލޮބުވެތި ރައްޔިތުންނެވެ. އެއްވެސް ކަހަލަ އަދުލުވެރިކަމެއް ނެތެވެ. ހަމަ ހަމަކަމެއް ނެތެވެ. މިއެންމެނަށް ގާނޫނުގައި ބުނާ އެންމެ ބޮޑު އަދަބު ދިވެހިރާއްޖޭގައި އުފެދޭ މިނިވަން ކޯޓުތަކުން ދޭނެއެވެ. މުޅި ގައުމު ފަނާ ވެފައިވަނީ އަދުލު އިންސާފު ނެތުމުންނެވެ. އިންސާފެއް ނުލިބި ޖަންގަލީގެ ގާނޫނު ހިންގާތީއެވެ.


އަސްކަރިއްޔާއާމެދު އޮންނަ އިތުބާރާއި، ޤަދަރު ނަގައިލުމަށް ފުރުސަތެއް ނުދޭނަން: ޑިފެންސް - DhiDaily\nއަސްކަރިއްޔާއާމެދު އޮންނަ އިތުބާރާއި، ޤަދަރު ނަގައިލުމަށް ފުރުސަތެއް ނުދޭނަން: ޑިފެންސް\nޒަމާނުއްސުރެ ދިވެހި އަސްކަރިއްޔާއަށް ދިވެހި ރައްޔިތުންގެ ހިތްތަކުގައި އޮންނަ އިތުބާރާއި، އިޙްތިރާމާއި، ޤަދަރު ނަގައިލުމަށް ކުރަމުންދާ މަސައްކަތްތަކަށް ފުރުސަތެއް ނުދޭނެކަމަށް ޑިފެންސް މިނިސްޓްރީން މިއަދު ބުނެފިއެވެ.\nޑިފެންސް މިނިސްޓްރީން މިއަދު ނެރުނު ބަޔާނެއްގައި ބުނީ، ޤައުމީ ދިފާޢީ ބާރުގެ އިސް އޮފިސަރުންގެ އަގު ވައްޓައިލައި، އެ ބޭފުޅުންނަކީ ކުރައްވައިގެން ތިއްބެވި ހުވަޔާއި ޚިލާފުވާނެ ބައެއްގެ ގޮތުގައި ދައްކައި، ޒިންމާދާރު މީޑިއާއަކުން ނުކުރާނެފަދަ ދަށުދަރަޖައިގެ ހަޑިހުތުރު ޢަމަލުތައް ބައެއް މީޑިއާތަކުންނާއި، ސިޔާސީ ބައެއް ފަރާތްތަކުން ކުރަމުންދާތީ އެކަން ހަރުކަށި ޢިބާރާތުން ކުށްވެރިކުރާ ކަމަށެވެ.\nހަމައެހެންމެ ޤައުމީ ދިފާޢީ ބާރަށް އަމާޒުކޮށް ޙަޤީޤަތާއި ޚިލާފު ދޮގު ވާހަކަތައް ފަތުރައި، ރިޝްވަތުގެ ހުތުރު އިލްޒާމް އަޅުވައި، ޒަމާނުއްސުރެ ދިވެހި އަސްކަރިއްޔާއަށް ދިވެހި ރައްޔިތުންގެ ހިތްތަކުގައި އޮންނަ އިތުބާރާއި، އިޙްތިރާމާއި، ޤަދަރު ނަގައިލުމަށް ކުރަމުންދާ މަސައްކަތްތަކަށް ފުރުސަތެއް ނުދޭނެކަމަށް ވެސް ޑިފެންސް މިނިސްޓްރީން ބުންޏެވެ. އަދި ޤައުމީ ދިފާޢީ ބާރުގެ އިސް އޮފިސަރުންނަކީ އިޚްލާސްތެރިކަމާއި ތެދުވެރިކަމާއެކު އެތައް އަަހަރުތަކެއް ވަންދެން ޤައުމަށް ޚިދުމަތްކޮށްދެއްވަމުން ގެންދަވާ ބޭފުޅުންކަން ވެސް ބަޔާނުގައި ވަނީ ފާހަގަކޮށްފައެވެ.\nއަސްކަރިއްޔާގެގަދަރާއި އިއްޒަތް ވެއްޔާއި މޮޑެލީ ތިބުނާ ހާސް އަނގައިންވާހަކަދައްކާ މާރިޔާއެވެ. ދިވެހި ސިފައިންނަކީ ފިދަނަތަކެއްކަމަށް ބުނީ ހަމަ ތި ބުނާ މާރިޔާއެވެ.ެ މާރިޔާ ސިފައިންނޭ ކިޔައިގެން ވާހަކަދައްކަން ލަދުގަންނާށެވެ. މާރިޔާއަށް ފިދަނަ ދައިތަ ކިޔުން މާ އައުލާކަން ބޮޑެވެ.\nއެލިޔުމުގައި އެތުހުމަތު ކުރާފަދަކަމެއް ނެތްކަމަށް ގަބޫލުކުރެވޭނީ ތިބުނާއަސްލު ލިޔުން އާއްމުކުރުމުން . މިހާރު ތިޔަހެން ބުނެލާބަހަކަށް އިތުބާރެއްނުކުރެވޭނެ .\nހަހަހަހަ މާރިއާ ތިހެން ބުނީމަ ހަމަ ހިނި އަންނަނީ\nއަސްކަރިއްޔާ އެބައޮތްތަ؟ ދޮގު ހަދާ ޒަޖަރިއްޔާއެއް އޮތީ…ޗީޑި


Afraasheem ge maruge report sah'ha vaanee Raees Nasheed ge bayaan negeema: Adhurey - One Online\nއަފްރާޝީމްގެ މަރުގެ ރިޕޯޓު ސައްހަ ވާނީ ރައީސް ނަޝީދުގެ ބަޔާން ނެގީމަ: އަދުރޭ\nރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެމްބަރު ރ. އުނގޫފާރު، ގުލްފާމުގޭ ޑރ. އަފުރާޝީމް އަލީ އަވަހާރަކޮށްލި މައްސަލަ ތަހުގީގުކޮށް، މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބަލާ ކޮމިޝަނުން ނެރެފައިވާ ރިޕޯޓު ސައްހަ ވާނީ ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު އެ ކޮމިޝަނަށް ހާޒިރުކޮށް ބަޔާން ނެގީމަ ކަމަށް ޕީއެންސީގެ ރައީސް އަދި ފޮނަދޫ ދާއިރާގެ ކުރީގެ މެމްބަރު އަބްދުއްރަހީމް އަބްދުﷲ (އަދުރޭ) ވިދާޅުވެއްޖެއެވެ.\nޕީޕީއެމް އާއި ޕީއެންސީގެ ކޯލިޝަނުން މިރޭ ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އަދުރޭ ވިދާޅުވީ އެކަމުގެ އެންމެ ސައްހަ މައުލޫމާތު އެނގިވަޑައިގަންނަވާނީ ރައީސް ނަޝީދަށް ކަމަށާއި އެހެންކަމުން އެމަނިކުފާނުގެ ބަޔާން ނަގަން ޖެހޭ ކަމަށެވެ.\n"އަފްރާޝީމްގެ މަރުގެ ރިޕޯޓު ސައްހަ ވާނީ ކެނެރީގެ މުހައްމަދު ނަޝީދު، ކޮމިޝަނަށް ހާޒިރުކޮށް ބަޔާން ނެގީމަ. އެއީ އަފްރާޝީމް އަވަހާރަކޮށްލިތާ ގިނަ އިރުތަކެއް ނުވަނީސް ނަޝީދު އޮންނާނެ ބުނެފައި، އެކަން ކުރި މީހުން މިހާރު ފިލައިގެން ހިނގައްޖެއޭ. ތިމަންނައަށް ގަބޫލުކުރެވޭ ގޮތުގައި ނުވަތަ ތިމަންނައަށް މައުލޫމާތު ލިބޭގޮތުގައި އެކަން ކުރީ ރާއްޖޭން ބޭރުގެ ބައެކޭ. އެހެންވީމާ އޭނާގެ އެންމެ ސައްހަ މައުލޫމާތު ހުންނާނީ. އޭނާ ހާޒިރުކޮށްފައެއް ނެތް މިތަނަކަށް. އޭނާގެ ބަޔާނެއް ނެތް،" އޭނާ ވިދާޅުވިއެވެ.\nއަދުރޭ ވިދާޅުވީ ސަލަފު އުވާލަން ޖެހޭ ކަމަށް އިދިކޮޅު ކޯލިޝަނުން ގަބޫލުނުކުރާ ކަމަށާއި ސަލަފު އުވާލަން ޖެހޭނެ އެއްވެސް ސަބަބެއް ނެތް ކަމަށެވެ. އަދި ސަލަފަކީ ޓެރަރިޒަމަށް ހިތްވަރުދޭ ބައެކޭ ކިޔައިގެން ވާހަކަދައްކާ އިރު، މިހާތަނަށް އައިއިރު ސަލަފުގެ އެއްވެސް ބޭފުޅަކާ ދޭތެރޭ އެފަދަ ދައުވާއެއް ކޮށްފައެއް ނެތް ކަމަށް ވެސް އޭނާ ވިދާޅުވިއެވެ.\n"ކުއްލިއަކަށް ސަލަފު އުވާލަން ވެގެން، އެއީ ޓެރަރިސްޓުންނޭ ކިޔައިގެން ވާހަކަދައްކާ ދެއްކުމަކީ އަޅުގަނޑުމެން ބަލައިގަންނަ ކަމެއް ނޫން. އަދި އަޅުގަނޑުމެން ގަބޫލުކުރާގޮތުގައި ސަލަފު އުވާލަން އެކުރާ މަސައްކަތަކީ ކަނޑައެޅިގެން މިގައުމުގައި ތަފާތު ދީންތަކަށް ފުރުސަތު ދިނުމަށްޓަކައި އެމްޑީޕީން ރާވައިގެން ރައީސް ނަޝީދާއި އިބްރާހިމް މުހައްމަދު ސޯލިހު އިސްވެ ތިއްބަވައިގެން ކުރަމުންގެންދާ ކަންތައްތަކެއް،" އޭނާ ވިދާޅުވިއެވެ.\nއަދުރޭ އިތުރަށް ވިދާޅުވީ ސަލަފު އުވާލަން ނިންމާ ވާހަކައަކީ އެހެން ހުރިހާ އަޑުތަކެއް ފަނޑުކުރަން، ހާއްސަގޮތެއްގައި ޖުޑިޝަރީއަށް ދޭ ހަމަލާއާ ދޭތެރޭގައި ރައްޔިތުންގެ ސަމާލުކަން ގެއްލުވާލުމަށްޓަކައި އެއަށްވުރެ ބޮޑު އެހެން ކަމެއް ކުރިމަތިކުރުވަން ދައްކާ ވާހަކަތަކެއް ކަމަށެވެ.\nގުޅޭ ޓެގު ޕީޕީއެމް އަބްދުއްރަހީމް އަބްދުﷲ (އަދުރޭ) ޑރ. އަފްރާޝީމް އަލީ ޕީޕަލްސް ނެޝަނަލް ކޮންގްރެސް\n"ރެހެންދި-6" އިން އަދުރޭ ފްލެޓް ގަތް މައްސަލަ އަލުން ހުޅުވައި، އޭސީސީން ބަލަން ފަށައިފި\nއަދުރޭ ފުލުހަށް ހާޒިރުވާން ޗިޓު ހަވާލުކޮށްފި\nކޮރަޕްޝަނާ ދެކޮޅަށް ރައީސް ގެންގުޅުއްވާ ޒީރޯ ޓޮލަރެންސް ސިޔާސަތު ރައްޔިތުންނަށް ސާފުވެއްޖެ: އަބްދުއްރަހީމް


SunOnline: "Adhabu kuda" CNN ge noosveriyaa akah Trump rahddhu dhevvaifi\n"އަދަބުކުޑަ" ކަމަށް ބުނެ ސީއެންއެންގެ ނޫސްވެރިއަކަށް ޓްރަމްޕް ރައްދު ދެއްވައިފި\nރުގިއްޔާ މުހައްމަދު މޫސާ 08 Nov 2018, 15:24\nއެމެރިކާގެ ރައީސް ޑޮނަލްޑް ޓްރަމްޕާ ސީއެންއެންގެ ނޫސްވެރިޔާ ޖިމް އަކޯސްޓާ ސުވާލު ކުރަނީ -- ފޮޓޯ: ބީބީސީ\nވޮޝިންޓަން (ނޮވްމެބަރު 8): އެމެރިކާގެ ވައިޓް ހައުސްގައި އޮތް ނޫސްވެރިންގެ ބައްދަލުވުމެއްގައި ރައީސް ޑޮނަލްޑް ޓްރަމްޕާ ސުވާލު ކުރި ސީއެންއެންގެ ނޫސްވެރިޔަކު "އަދަބުކުޑަ" ކަމަށް ސިފަކޮށް، ޓްރަމްޕް ނުރުހުން ފާޅު ކުރައްވައިފި އެވެ.\nއިއްޔެގެ ޕްރެސް ކޮންފަރެންސުގައި ސީއެންއެންގެ ނޫސްވެރިޔާ ޖިމް އަކޯސްޓާ ވަނީ، ހިޖުރަވެރިންނާ ބެހޭ ގޮތުން ޓްރަމްޕް ދެކިވަޑައިގަންނަވާ ގޮތާ ބެހޭ ގޮތުން ސުވާލުކޮށްފަ އެވެ. އެގޮތުން އެމެރިކާއަށް ހިޖްރަކުރުމަށް ޓަކައި މެކްސިކޯ ހުރަސްކޮށް ރެފިއުޖީން އަންނަނީ އެ ގައުމަށް "އަރައިގަތުމަށް" ކަމަށް ޓްރަމްޕް ވިދާޅުވި ނަމަވެސް، އެއީ ސައްހަ މައުލޫމާތެއް ނޫން ކަމަށް އަކޯސްޓާ ބުންޏެވެ.\nނަމަވެސް ރައީސް ޓްރަމްޕް ވަނީ، ޓްރަމްޕް ދެކިވަޑައިގަންނަވާ ގޮތުގައި އެއީ އެމެރިކާއަށް އަރައިގަންނަ ބަޔެއް ކަމަށް ވިދާޅުވެފަ އެވެ. އަދި ގައުމު ހިންގުމުގެ ޒިންމާ ރައީސަށް ދޫކޮށްލުމަށާއި އަކޯސްޓާ ސީއެންއެން ހިންގުމައިގެން ކުރިއަށް ދިޔުމަށް އެދިވަޑައިގެންފަ އެވެ.\nއޭގެ ފަހުން ރައީސް ޓްރަމްޕް ވަނީ އަކޯސްޓާގެ ސުވާލުތަކަށް ޖަވާބު ދިނުން ނިމުނީ ކަމަށް ވިދާޅުވެފަ އެވެ. އެއާއެކު ވައިޓް ހައުސްގެ މުވައްޒަފަކު ވަނީ އަކޯސްޓާގެ މައިކު އަތުލަން މަސައްކަތްކޮށްފަ އެވެ.\nނަމަވެސް އަކޯސްޓާ ވަނީ މައިކް ދިނުމަށް ދެކޮޅު ހަދައި އިތުރު ސުވާލެއް ކޮށްފަ އެވެ. އޭގެ ސަބަބުން ޓްރަމްޕް ވަނީ އަކޯސްޓާ އަކީ "އަދަބުކުޑަ" ނޫސްވެރިއެއް ކަމަށާއި، ސީއެންއެންއިން ލަދު ގަންނަން ޖެހޭ ކަމަށް ވިދާޅުވެފަ އެވެ.\n"[އަކޯސްޓާ] މަސައްކަތް ކުރަނީ ސީއެންއެންއަށް ކަމުން، ސީއެންއެންއިން ލަދުގަންނަން ޖެހޭ. [އަކޯސްޓާ]އަކީ އަދަބުކުޑަ، ގޯސް މީހެއް،" ޓްރަމްޕް ވިދާޅުވި އެވެ.\nއޭގެ ފަހުން ވެސް އަކޯސްޓާ ވަނީ ޓްރަމްޕާ ސުވާލު ކުރަން މަސައްކަތްކޮށްފަ އެވެ. ނަމަވެސް އޭރު އޭނާގެ މައިކް ވަނީ އަތުލައިފަ އެވެ.\nއެހާދިސާއާ ގުޅިގެން، ޓްރަމްޕްގެ ސަރުކާރުން ވަނީ އަކޯސްޓާއަށް ވައިޓް ހައުސްއަށް ވަނުމަށް ދީފައިވާ ހުއްދަ ސަސްޕެންޑުކޮށްފަ އެވެ. ޓްރަމްޕްގެ ޕްރެސް ސެކްރެޓަރީ ވިދާޅުވި ގޮތުގައި އެ ހުއްދަ ސަސްޕެންޑު ކުރީ، ވައިޓް ހަައުސްގެ މުވައްޒަފެއްގެ ގަޔަށް އަކޯސްޓާ އަތް ލުމުންނެވެ.\nނަމަވެސް އަކޯސްޓާ ވަނީ އެތުހުމަތު ދޮގުކޮށްފަ އެވެ.


Kasrathu kurumun ves barudhan lui nuvanee keeve?\nސިއްހަތު - ކަސްތަރު\nކަސްރަތު ކުރުމަކީ އަވަހަށް މުސްކުޅިވުމުންވެސް ދުރުކޮށްދޭ ކަމެއް\nކ. މާލެ4ޖެނުއަރީ 2019 | ހުކުރު 19:28 25,507\nކަސްރަރު ކުރުމަކީ ހަށިގަނޑަށް ފާއިދާ ބޮޑު ކަމެއް - ގޫގުލް


Messi ah alun ufaaverikan athuvejje\nބާސާގެ ކޯޗް ރޮނަލްޑް ކޫމަން އާއި ކެޕްޓަން މެސީ\nއެފްސީ ބާސެލޯނާގައި މިހާރު އެ ޓީމުގެ ކެޕްޓަން ލިއޮނެލް މެސީއަށް އުފާވެރިކަން ލިބިފައިވާ ކަމަށް، އެ ޓީމުގެ ކޯޗް ރޮނަލްޑް ކޫމަން ބުނެފި އެވެ.\nކޫމަން ބުނީ، މިހާރު މެސީ ހުރީ އުފަލުން ކަމަށް އޭނާއަށް ގަބޫލު ކުރެވޭ ކަމަށެވެ. ނަމަވެސް މެސީ ކޮންޓްރެކްޓް އާ ކުރުމާ ބެހޭގޮތުން ނިންމުން ނިންމާނެ ހަމައެކަނި މީހަކީ މެސީ ކަމަށް ކޫމަން ބުންޏެވެ. ބާސާގެ ކެޕްޓަން އެ ކުލަބާއެކު ހަދާފައިވާ ކޮންޓްރެކްޓް އަންނަ ޖޫން 30 ގައި ހަމަ ވާނެ އެވެ. މިހަރުވެސް އޭނާ ބޭނުންވާ ކުލަބަކާ ވާހަކަ ދެއްކުމުގެ ފުރުސަތު މެސީއަށް އެބައޮތެވެ.\n"އޭނާ [މެސީ] ގެ ކުރިމަގާ ބެހޭގޮތުން ގޮތް ނިންމޭނެ ހުރީ އެންމެ މީހެއް އެއީ އޭނަ،" ކޫމަން ބުންޏެވެ. "އަހަރެން ބޭނުން ގިނަ އަހަރުތަކެއް ވަންދެން އޭނާ މި ކުލަބުގައި ހުންނަން. އަހަރެން ކަށަވަރު ކޮށްދޭން ބޭނުންވާ ކަމަކީ އޭނާ މިހާރު ހުރި ގޮތަށް އުފާވެރިކޮށް ހުރުމަށްޓަކައި އަހަރެންގެ ކުރަން ޖެހޭ ހުރިހާ ކަމެއް ކުރާނެކަމުގެ ކަށަވަރުކަން."\n"ލިއޯގެ ސަބަބުން މި ކުޅުންތެރިންނަށްވެސް ވަރަށް ބޮޑު ހިތްވަރެއް ލިބިގެންދޭ. އެހެންނަމަވެސް އޭނާގެ ކުރިމަގާ ބެހޭގޮތުން ގޮތް ނިންމާނީ އޭނާ."\nކޫމަންގެ ކޯޗް ކަމުގައި ސީޒަންގެ ފުރަތަމަ ކޮޅު އުނދަގޫކޮށް ދިޔަ ނަމަވެސް މިހާރު އޭނާ ވަނީ ޓީމު ހަމަޔަކަށް އަޅުވާފަ އެވެ. ކުރިން އަސްލު ކުޅުން ނުދެއްކުނު އެންޓްއާން ގްރީޒްމަން ވެސް ދަނީ ބާސާގައި މޮޅު ކުޅުމެއް ދައްކަމުންނެވެ. ސުޕެނިޝް ކަޕްގެ ކްއާޓާ ފައިނަލުގައި ގުރަނާޑާގެ މައްޗަށް ފަހަތުން އރައި 5-3 ން މޮޅު ކޯށްދިނުމުގައި އެންމެ މުހިންމު ދައުރެއް އަދާ ކުރީވެސް ގްރީޒްމަން އެވެ.\n"އަހަރެން ބާސާއާ ހަވާލުވުމަށް ފަހު އަހަރެން ހަނދާންވޭ އަހަރެން އޭނާ [ގްރީޒްމަން] އާ މެދު ދެއްކި ވާހަކަ،" ކޫމަން ވާހަކަ ދެއްކި އެވެ. "އަހަރެން ބުނިން އަހަރެން އޭނާ އާ މެދު ވަރަށް ބޮޑު އިތުބާރެއް އެބައޮތޭ. އަހަންނަށް އެނގޭ އޭނާ ކުލަބާ ގުޅުނު ދުވަސް ކޮޅު ރަނގަޅަށް ނުދާކަން. ނަމަވެސް އަހަރެން އެއްވެސް ހާލަތެއްގައި އޭނާގެ ކޮލިޓީއާ މެދު ޝައްކެއް ނުކުރަން."\nލަލީގާގައި މިރޭ، ބާސާ ނުކުންނާނީ ރެއާލް ބެޓިސް އާ ދެކޮޅަށެވެ.


ލޯކަލް ކައުންސިލްތަކުގެ އިންތިޚާބުވެސް މާޒީއާއި އެކުވެ ދިޔައީއެވެ. – Shafeeu Abdullah\nލޯކަލް ކައުންސިލްތަކުގެ އިންތިޚާބުވެސް މާޒީއާއި އެކުވެ ދިޔައީއެވެ.\nFebruary 14, 2011 ޝަފީޢު ޢަބްދުﷲ\nއާދެ، ފެބްއަރީ 5، 2011 ގައި ބޭއްވުނު ލޯކަލް ކައުންސިލްތަކުގެ އިންތިޚާބުވެސް މަޒީއާއި އެކުވެ ދިޔައީއެވެ. އަޅުގަނޑުވާނީ އިންތިޚާބުގެ ކުރިން މިވެބްސައިޓްގައި ” ލޯކަލް ކައުންސިލް އިންތިޚާބް… ވޯޓް ދިނުމުގައި ޒިންމާދާރު ވެލައްވާށެވެ” މި މައިގަޑު ނަމުގައި ލިޔުމެއް ޝާއިޢުކޮށްފައެވެ. މުޙިންމު އިންތިޚާބަކަށްވާތީއެވެ.\nކޮންމެއަކަސް، މިހާރު މި ވަނީ، އިންތިޚާބުގެ ނަތީޖާވެސް އިޢުލާންކުރެވިފައެވެ. ކުލައިގެ ދަންތުރައިގަ އަނެއްކާވެސް ދިވެހި ރައްޔިތުން ޖެހުނީއެވެ. ފާއިތުވެ ދިޔަ މަޖިލިސް އިންތިޚާބުން ޢިބްރަތް ލިބިގަތުމަށް އަޅުގަނޑުވާނީ އިސްވެ ދެންނެވި މަޒުމޫނުގައި ގޮވާލައްވާފައެވެ. ނަމަވެސް، ޢިބްރަތުގެ ކުލަވަރެއް މި އިންތިޚާބުން ފެންނާކަށް ނެތެވެ.\nކީރިތި ޤުރުއާނުގައި، މާތް ﷲ ވަޙީކުރައްވާފައިވަނީ، އެބައެއްގެ ޙާލަތު އެބަޔަކު އަމިއްލައަށް ބަދަލުކުރުމުން މެނުވީ އެބައެއްގެ ޙާލަތު މާތް ﷲ ބަދަލުނުކުރައްވާނެ ކަމަށެވެ. ދިވެހިންގެ ޙާލަތު ބަދަލުކުރާނީ ދިވެހި ރައްޔިތުންނެވެ. ވެރިކަމުގެ ޙާލަތު ބަދަލުކުރާނީވެސް، ދިވެހި ރައްޔިތުންނެވެ. ނަމަވެސް، އެ ޒިންމާ އަދާކުރެވޭ ތަނެއް ނުފެނެއެވެ.\nލޯކަލް ކައުންސިލްތަކުގެ އިންތިޚާބުގައިވެސް، ވަރަށް ގިނަ ޤާބިލު ބޭފުޅުންތަކެއް ކުރިމަތި ލެއްވިއެވެ. ޕާޓީތަކުގެ ޓިކެޓްގަޔާއި އަމިއްލަ ގޮތުންވެސް މެއެވެ. ނަމަވެސް، ވޯޓު ލާން ދިޔަ ރައްޔިތުންނަށް ވޯޓުގެ ޒިންމާ އެންމެ ފުރިހަމަ ގޮތުގައި އަދާކުރެވުނު ކަމަށް ބެލެވޭކަށެއް ނެތެވެ. އެހެނީ، ވަކި ޕާޓީއެއްގެ ވަކި ކެނޑިޑޭޓަކަށް ވޯޓު ދިނުމަކީ ވޯޓުގެ ޒިންމާ ފުރިހަމަ ކުރުމެއް ނޫނެވެ. ވޯޓުގެ ޒިންމާ ފެށެނީ، ވޯޓު ލުމުގެ ކުރީންނެވެ. ކުރިމަތި ލާފައިވާ ކެނޑިޑޭޓުންގެ ފަށްފުއްތައް ހޯދާ ބަލައި، އެންމެ ޤާބިލު މީހަކީ ކޮބައިތޯ ބެލުމާއި ހަމައިންނެވެ. ޢާންމުކޮށް، ކޮންމެ ދާއިރާއަކަށްވެސް ކުރިމަތި ލާފައިވަނީ، އެދާއިރާއެއްގެ ރައްޔިތުން ދަންނަ ބޭފުޅުންނެވެ. އެހެންކަމުން، ކެނޑިޑޭޓުންނާއި ބެހޭގޮތުން، ހާވަން ޖެހޭ މާ ގިނަ ހޭވުންތަކެއް ނޯވެއެވެ. އެބޭފުޅުންގެ ސިޔަރަތު ވަރަށް ރަނގަޅަށް އެދާއިރާއެއްގެ ވޯޓުދޭ ރައްޔިތުންނަށް އެނގޭތީއެވެ.\nބޮޑު ސުވާލަކީ، ރީނދޫ ހުމާއި، ނޫ ހުމުގައި ރައްޔިތުން ޖެހުނީ ކީއްވޭބާވައެވެ؟ ޤާބިލުމީހާ އެއްފަރާތް ކޮށްލީ ކީއްވެބާވައެވެ؟ އާދެ، ސުވާލުގެ ޖަވާބު އެކި ބޭފުޅުން ދެއްވާނީ އެކި ގޮތަށެވެ. އެކި ރޫހުގައެވެ. ނަމަވެސް، އަޅުގަނޑު ބޭނުންވަނީ، އިންސާފުވެރި ޖަވާބެކެވެ. ތެދުވެރި ޖަވާބެކެވެ.\nބައެއް ދާއިރާތަކުން، ރީނދު ކުލައިންވެސް ޤާބިލު މީހުން ކުރިމަތިލިއެވެ. އަދި ނޫ ކުލައިންވެސް ކުރިމަތިލިއެވެ. އަދި އެހެނިހެން ކުލަތަކުންވެސް ކުރިމަތިލިއެވެ. ނަމަވެސް، ގިނަ ދާއިރާތަކުން ކަންތައް ވެގެން ދިޔައީ އެންމެ އެދެވޭ ގޮތަކަށެއް ނޫނެވެ. އެހެނީ، ކުރި ލިބިގެންދަނީ އެދާއިރާއެއްގެ އަތްގަދަ ޕާޓީއަކަށެވެ. އެޕާޓީގައި ތިބީ އަނެއް ޕާޓީއަށްވުރެން ފެންވަރުގެ ގޮތުން، ޤާބިލިއްޔަތުގެ ގޮތުން މާ ދަށް ކެނޑިޑޭޓުންތަކަށް ވިޔަސް މެއެވެ. އަމިއްލަ ގޮތުން ކުރިމަތި ލާފައި ތިއްބެވި ކެނޑިޑޭޓުންނަކީ، ޕާޓީ މީހާއަށް ނުވާތީ، އޭނަގެ ޤާބިލިއްޔަތުކަމަށް އިޢްތިރާފުވާ ހާލު، ޕާޓީ މީހާއަށް ވޯޓު ހަދިޔާކޮށްލަނީއެވެ. މިގޮތަށް، ކިތައް ކިތައް ޤާބިލު ބޭފުޅުން ބޭކާރުވެގެން ހިގައްޖެތޯއެވެ؟\nއަޅުގަނޑުމެން، އެންމެ އެދޭ ތަރައްޤީއާއި ކުރިއެރުން، ހަމަ ކޮންމެ ކޮންމެ މީހަކަށް ފުރިހަމައެއް ކޮށެއް ނުދެވޭނެއެވެ. ގޮޑި ހޫނުކުރަން ބަޔަކު ލުމުން އަދި ފުދުނީކީއެއް ނޫނެވެ. ނުވަތަ ޕާޓީގެ ޕޮލިސީއާއި އެއްގޮތަށް، އާނ، އޫނ، ކިޔާނެ ޕަޕެޓުންތަކެއް ހޮވުމަކުން ހުވަފެންތަކުގައި ހަޤީޤީ ކުލަ ޖެހުނީކީއެއް ނޫނެވެ. މިހާރު މަޖިލިހަށް ބަދު ބަސް ބުނާ ފަދައިން، ކައުންސިލްތަކަށް ބަދު ބަސް ބުނަން ފަށާނެ ދުވަސް ކައިރީގަ ވުން އެކަށީގެންވެއެވެ.\nރާއްޖޭގެ މި އޮތް ސިޔާސީ ވާދަވެރިކަމަކީ، ރައްޔިތުން އެއަށް ހިތްވަރުލާދޭން ޖެހޭ ކަމެއް ނޫނެވެ. އެހެނީ، ރައްޔިތުން ވެފައި މިވަނީ އައްޑަނަތަކަކަށެވެ. ސިޔާސީން ބޭނުންކުރާ ދިފާޢީ ހަތިޔާރަކަށެވެ. ތިމަންނަގެ ސިޔާސީ އަނެއް ހަތުރާ ބަލިކޮށްލުމަށެވެ. ތިމަންނަގެ އަމިއްލަ ހުވަފެންތައް ހަޤީޤަތަކަށް ހެދުމަށެވެ. ބާރާއި ނުފޫޒު ހޯދުމަށެވެ. މި ހުރިހާ ކުޅި ގަނޑެއްގައި ޤުރުބާން ވެގެންދަނީ ނިކަމެތި ރައްޔިތު މީހާއެވެ.\nރައްޔިތުން ބަލަންވީ، ސިޔާސީންނަށް އަޅުދާސްތު ނުވުމަށެވެ. ރައްޔިތުން ބަލަންވީ ސިޔާސީން ހަމަ މަގަށް އެޅުވޭތޯއެވެ. ރައްޔިތުން ބަލަންވީ ޤައުމުގެ ފުނޑުފުނޑުވެފައިވާ ޤައުމިއްޔަތާއި ވަޙްދަތު އިޢާދަކުރެވޭތޯއެވެ. ސިޔާސީންގެ އަވާގަ ޖެހި ރައްޔިތުން އެއްބަޔަކު އަނެއް ބަޔަކަށް ހަތުރުވެރިވާން ވީކީއެއް ނޫނެވެ. ސިޔާސީންގެ ނުބައި ކުޅި ގަނޑުގައި ރައްޔިތުން ބައިވެރިވެގެން ކަމަކު ނުދާނެއެވެ.\nޤައުމީ ފައިދާއާއި މަންފާ އޮތީ ކޮން ތަނެއްގައިތޯ، އަޅުގަނޑުމެން ރައްޔިތުން ބަލާ ހޯދަން އެބަޖެހެއެވެ. އަޅުގަނޑުމެންގެ ޒިންމާ އަދާ ނުކުރެވުމުގެ ސަބަބުން އަޅުގަނޑުމެންގެ މައްޗަށް ނުބައި ވެރިންތަކެއް އައްޔަންކުރެވެމުން ދަނީއެވެ. އާޚިރުގައި ގެއްލުމާއި ހަލާކު އޮތީ ނިކަމެތި ރައްޔިތުންނަށެވެ. ބޮޑު މުސާރަ ޖީބަށް ލައިގެން، ރައްޔިތުން ބިކަ ހާލު ބައިތިއްބާފައި، ކޮންމެ ސިޔާސީއެއްވެސް، އެމީހެއްގެ ޕާޓީ ކުރިއަރުވަން ވަނީ ކަމަރު ބަދެފައެވެ.\nނިންމާލަމުން ބުނެލަން އޮތީ، އިންތިޚާބުތަކުގެ ތެރެއިން އަނެއްކާވެސް މުޙިންމު ބޮޅެއް މާޒީއާއި އެކުވެގެން ދިޔައީއެވެ. އަޅުގަނޑުމެންގެ ޒިންމާ އަދާކުރެވުނީ ވަރަށް ކުޑަކޮންނެވެ. ދެންވެސް، ޢިބްރަތް ޙާޞިލްކުރުން ނޫން ގޮތެއް ނެތެވެ. ދެން ކުރިމަތިވާ މުޙިންމު އިންތިޚާބުތަކުގައި އަޅުގަނޑުމެންގެ ޒިންމާ އަދާކުރަންވީއެވެ. އޭރުން، ހޮވޭ ވެރިން ވެސް، އެމީހުންގެ ޒިންމާ އަދާކުރާތަން ފެނިގެންދާނެއެވެ.


Qatar aai Ingireysi Foreign Minister mashvarraa gai\nމުހައްމަދު ބިން އަބްުދުއްރަހްމާން އައްސާނީ(ވ) އަދި ޑޮމިނިކް ރާބް -- އަފްޣާނާ ބެހޭ ގޮތުން މަޝްވަރާކުރައްވާނެ\nގަތަރުގެ ފޮރިން މިނިސްޓަރު މުހައްމަދު ބިން އަބްދުއްރަހްމާން އައްސާނީ އާއި އިނގިރޭސި ފޮރިން މިނިސްޓަރު ޑޮމިނިކް ރާބް، އަފްޣާން މަޝްރަހާ ގުޅޭ ގޮތުން މަޝްވަރާ ކުރައްވައިފި އެވެ.\nދޯހާގައި ނޫސްވެރިނަން މައުލޫމާތު ދެއްވަމުން އައްސާނީ ވިދާޅުވީ އަފްޣާނިސްތާނުގައި ކަންކުރަން އެންމެ ރަނގަޅު ގޮތް އޮޅުންފިލުވުމަށްޓަކައި ގައުމުތަކުގެ މެދުގައި މަޝްވަރާ ކުރެވެމުންދާ ކަމަށެވެ. އޭނާ ވިދާޅުވީ އަފްޣާންގައި ހުރި މައްސަލަތައް ހައްލު ކުރަން އެހީތެރި ވެދޭނެ ގައުމަކަށް ގަތަރު ވާނެ ކަމަށެވެ.\nކާބުލް އެއާޕޯޓް އަލުން ހުޅުވައި މަސައްކަތް ފަށައިގަތުމާ ބެހޭ ގޮތުން އައްސާނީ ވިދާޅުވީ ވަކި ތާރީހެއް ކަނޑައަޅަން ދަތި ކަމަށާއި ތުރުކީއާއެކު މަޝްަވަރާތައް ކުރިއަށް ދާ ކަމަށެވެ. ކާބުލް އެއާޕޯޓް ހުޅުވުމާ ބެހޭ ގޮތުން ތާލިބާނުން ބުނެފައި އޮތީ ލަސްތަކެއް ނުވެ ހުޅުވާނެ ކަމަށާއި ގަތަރާއި ތުރުކީން މަސައްކަތް ކުރަމުން އަންނަ ކަމަށެވެ.\nއިނގިރޭސިން ތާލިބާނުންގެ ވެރިކަމެއް ބަލައިގަތުން އަދި އަވަސް ކަމަށް ޑޮމިނިކް ރާބް ވިދާޅުވި އެެވެ. އޭނާ ވިދާޅުވީ ކާބުލްގައި މަޝްރަހު ބަދަލުވަމުން ދާ ގޮތް ވަރަށް ގާތުން ބައްލަވާނެ ކަމަށާއި ތާލިބާނުންގެ ވެރިކަމެއް ބަލައިގަތުމާ މެދު މަޝްވަރާ ވެސް ނުކުރެވޭ ކަމަށެވެެ.\nޑޮމިނިކް ރާބް ވިދާޅުވީ އަފްޣާނަށް މަޝްވަރާ ބޭނުން ނަމަ އެކަމަށް ހުރަހެއް ނެތް ކަމަށާއި އަފްޣާނާ ބެހޭ ގޮތުން ކޮންމެ ގައުމަކާއެކު ވެސް މަޝްވަރާކުރަރްވާނެ ކަމަށެވެ.\nއަފްޣާން ހަމައަކަށް އަޅުވައި މަޝްރަހު ސުލްހަކުރުމަށް ގަތަރާއި ތުރުކީން ގެންދަނީ ބުރަކޮށް މަސައްކަތްކުރަމުންނެވެ. މި ދެ ގައުމުން ވެސް ބުނެފައި އޮތީ އަފްޣާނަށް އެހީތެރިވާނެ ކަމަށާއި ތާލިބާނުންނަކީ ހަރުދަނާ ބަޔަކަށް ވާންޖެހޭ ކަމަށެވެ.\nއިނގިރޭސިވިލާތް އަފްޣާނިސްތާން ގަތަރު + ތުރުކީ


vnews -2aharuge medhu kendumakah fahu Rani enburi annanee\nރާނީ ދެން އެންމެ އަވަހަސް ފެންނާނެ ފިލުމު 'ހިޗްކީ' ގެ ޕޯސްޓަރެއް\nމިހާރު ޝޫޓް ކުރަމުން އަންނަ ރާނީގެ ފިލުމަކީ 'ހިޗްކީ' އެވެ. މިފިލުމު ކުޅެން ފެށުމުގެ ކުރިން ރާނީއަށް އެންމެ ރަނގަޅަށް އެކްޓް ނުކުރެވިދާނެދާތީ ޖެހިލުންވި ކަމަށާއި، ޑައިރެކްޓަރާވެސް އެވާހަކަ ހިއްސާ ކުރި ކަމަށް އޭނާ ބުންޏެވެ. އެހެންނަމަވެސް ވަގުތުދީގެން މަސައްކަތް ކޮށްފިނަމަ ކާމިޔާބުވާނެ ކަމަށް ޑައިރެކްޓަރު ބުނި ކަމަށާއި، ފުރަތަމަ ދުވަހުގެ ޝޫޓިންގައި މިއީ ނުވާވަރުގެ ކަމެއް ނޫންކަން ރާނީ އަށް އިހްސާސް ކުރެވުނު ކަމަށްވެސް އޭނާ ބުންޏެވެ. އޭގެ ފަހުން ރާނީއަށް މި ފިލުމުގެ މަންޒަރުތައް ކުޅުމަކީ ވަރަށް ފަސޭހަކަމެއް ކަމަށް ގަބޫލު ކުރެވުނު ކަމަށާއި، ޢޭނާ އަކީ ކާކުކަން ދެން ހަނދާން ނައްތާލައިގެން ނުވާނެ ކަމުގެ އިހްސާސް ކުރެވުނު ކަމަށްވެސް ރާނީ ބުންޏެވެ.\nރާނީގެ ފާހަގަ ކޮށްލެވޭ ފިލުމުތަކުގެ ތެރޭގައި ބޮލީވުޑްގެ ކާމިޔާބު ފިލުމުތަކެއް ހިމެނެ އެވެ. މީގެތެރޭގައި 'ބްލެކް'، 'ތަލާޝް'، 'މަރްދާނީ' އަދި 'ނޯ ވަން ކިލްޑް ޖެސިކާ' ފަދަ ފިލުމުތައް ހިމެނެ އެވެ. ރާނީގެ އެނބުރި އައުމަށް އިންތިޒާރުކުރާ އޭނާގެ ފޭނުންނަށް ރާނީގެ ފިލުމެއް ފެންނަން މާ ގިނަ ދުވަހެއް ދެން ނެތެވެ. އަންނަ އަހަރުގެ ކުރީ ކޮޅު ރާނީގެ އެނބުރި އައުން ބެލުންތެރިންނަށް ކަމުދާނެ ކަމަށް އޭނާވެސް އުއްމީދު ކުރެ އެވެ.


މިލަދުންމަޑުލު އުތުރުބުރީ އަތޮޅު ކައުންސިލް\nކައުންސިލްގެ މަސްޢޫލިއްޔަތުތަކާއި ބާރުތައް\nއަތޮޅުވެރިކަން ކުރެއްވި ބޭފުޅުން\nކައުންސިލްއާއި ބެހޭ މަޢުލޫމާތު\nކައުންސިލްގެ ހިންގާ ޤަވައިދު\nއިދާރީ ހިންގުމުގެ އުސޫލު\nވިޔަވަތި ޓްރަސްޓް ފަންޑް\nސިޔާސަތުތައް / އުސޫލުތައް\nފުރަތަމަ ހަމަހުގެ ރިޕޯޓްތައް\nއަހަރު ދުވަހުގެ ރިޕޯޓް\n← ކައުންސިލް ← ވިޔަވަތި ޓްރަސްޓް ފަންޑް ← ފުނަފަތި\n1 (ހ) މިއީ، މިލަދުންމަޑުލު އުތުރުބުރީ އަތޮޅުކޮމިޓީގެ ފަރާތުން ހިންގަމުންދިޔަ އަތޮޅު ރައްޔިތުންގެ ވިޔަފާރި، ޚިދުމަތެއްގެ ގޮތުގައި ޤާއިމުކުރުމަށް ށ.އަތޮޅު ކައުންސިލުން ކަނޑައަޅައި ފާސްކޮށްފައިވާ ސިޔާސަތުގެ މައްޗަށް ބިނާކޮށް އެސިޔާސަތުގައި ބުނެފައިވާ މަޤްޞަދުތައް ޙާޞިލުކުރުމަށް ބޭނުންވާ އެންމެހައި ކަންކަން ކުރުމަށް އެކުލަވާލެވިފައިވާ އުޞޫލެވެ.\n(ށ) މި އުޞޫލުގެ މައިގަނޑު މަޤްޞަދަކީ އަތޮޅުރައްޔިތުންގެ ނަމުގައި ކުރެވެމުންދާ ވިޔަފާރީން ލިބޭ އާމްދަނީ އިތުރުކުރުމަށް ބާރުއެޅުމާއި،ވިޔަފާރީގެ ޚިދުމަތް ފުޅައުކުރުމަށް މަގުފަހިކުރުމާއި، މި ޚިދުމަތުގެ ހިންގުން ހަރުދަނާކުރުމާއި، ހިންގުމުގައި ޒިންމާވާންޖެހޭ ފަރާތްތައް ކަނޑައަޅައި ޒިންމާދާރު ކުރުވުމަށް ބާރުއެޅުމެވެ.\nޕްރޮގްރާމް ހިންގުމުގެ އުޞޫލާއި މެނޭޖަރ ކަނޑައެޅުމާއި އިދާރީ ކަންކަން ބެލެހެއްޓުން2(ހ) މިވިޔަފާރި ހިންގާ ބެލެހެއްޓުމުގެ އުޞޫލުތައް ކަނޑައަޅާނީ އަތޮޅު ކައުންސިލުން ނެވެ. މި އުސޫލާ އެއްގޮތަށް މިޕްރޮގްރާމް ހިންގުމަށްޓަކައި ކައުންސިލްގެ ލަފާގެ މަތިން “ފުނަފަތި މެނޭޖަރ” ގެ ގޮތުގައި އިދާރީ އިސްވެރިޔަކު ރައީސް އައްޔަންކުރަން ވާނެއެވެ.\n(ނ) މިޕްރޮގްރާމްގެ އިދާރީ ކަންކަން ބަލަހައްޓާނީ ކައުންސިލް އިދާރާގެ ކަމާބެހޭ ޔުނިޓުންނެވެ.\nމެނޭޖަރގެ މަސްއޫލިއްޔަތު ތަކާއި އިޚްތިޔާރުތައް 3\n(ޅ) ތިރީގައިއެވާ މަސްއޫލިއްޔަތުތަކާއި އިޚްތިޔާރުތައް މި ޕްރޮގްރާމަށް ރައީސް އައްޔަން ކުރައްވާ މެނޭޖަރ އަށް ލިބިގެން ވެއެވެ.\nމި އުޞޫލާ އެއްގޮތަށް މި ޕްރޮގްރާމް ހިންގުން.\nކައުންސިލުން ފާސްކުރައްވާފައިވާ ބަޖެޓާއި އެއްގޮތަށް ޕްރޮގްރާމްގެ އިދާރީ ޚަރަދުތައް ހިފެހެއްޓުން.\nމި އުޞުލުގައިވާ ގޮތުގެ މަތިން ޤަވާޢިދުން ރިޕޯޓްތައް ފޮނުވުން.\nޕްރޮގްރާމްގެ އަހަރީ ބަޖެޓް އެކުލަވާލާ ކަނޑައެޅޭ ތާރީޚްގައި ބަޖެޓް ޔުނިޓަށް ފޮނުވުން.\nޕްރޮގްރާމްގެ ނަމުގައި އެކިއެކި ފަރާތްތަކަށް ފޮނުވަންޖެހޭ ލިޔުންތަކުގައި ސޮއި ކުރުން.\nޕްރޮގްރާމުން ދޭ ޚިދުމަތުގެ އަގުތައް އެވަގުތަކަށް އެންމެ މަންފާ ހުރި ގޮތަކަށް ބަދަލު ގެނައުން.\nމެނޭޖަރ ޖަވާބުދާރީވުން4މި ޕްރޮގްރާމާއި ގުޅޭ ކަންކަމުގައި ކައުންސިލަށާއި ކަމާއި ގުޅޭއެހެނިހެން އިދާރާތަކަށް ޖަވާބުދާރީ ވާނީ “ފުނަފަތި މެނޭޖަރ” އެވެ.\nމުދަލާއި ރައުސުލްމާލު5(ހ) މި ވިޔަފާރީގެ ޚިދުމަތް ފެށިގެންދާއިރު އެސެޓްގެ ގޮތުގައި ބޭނުންކުރެވޭނީ އަތޮޅުކައުންސިލްގެ ނަމުގައި ރަޖިސްޓްރީ ކޮށްފައިވާ ވިޔަފާރި ހިންގުމަށް ހަދާފައިވާ ބޭސްފިހާރަ ޢިމާރާތާއި އެތަނުގައި ހުރި ނުއުފުލޭ ހަރުމުދަލެވެ. އެއަށްފަހު މި ޚިދުމަތުގެ ތެރެއިން ހޯދޭ ތަކެތި ހިމެނިގެންދާނީވެސް ހަރުމުދަލުގެ ގޮތުގައެވެ.\n(ށ) ވިޔަފާރީގެ ރައުސުލްމާލަކީ އަތޮޅު ރައްޔިތުންގެ ފާރމަސީ ހިންގައިގެން ލިބިފައިވާ ފައިސާއިން މި ވިޔަފާރި ހިންގުމަށް އަތޮޅުކައުންސިލުން ކަނޑައަޅާފައިވާ 1,099,162.90 (އެއްމިލިޔަން ނުވަދިހަނުވަހާސް އެއް ސަތޭކަ ފަސްދޮޅަސްދެރުފިޔާ ނުވަދިހަ ލާރި) އެވެ.\nވިޔަފާރީގެ ދާއިރާ6(ހ) އަތޮޅުގެ ރައްޔިތުންނަށް ބޭހުގެ ބާވަތްތައް ލިބޭނެ މަގު ތަނަވަސްކޮށްދީ، މެޑިކަލް އިންޝުއަރެންސްގެ ޕްރޮގްރާމުތަކުން ލިބިގެންދާނޭ ފަސޭހަތަކުގެ އިންތިޒާމު ހަމަޖައްސައި ދިނުމާއި، ބޭހުގެ ރީޓޭލް އަދި ހޯލްސޭލް ވިޔަފާރިކުރުން.\n(ށ) ޢާންމު ދިރިއުޅުން ކުރިޔަށް ގެންދިއުމަށް ބޭނުންވާ ފަސޭހައިން ލިބެން ނުހުންނަ ތަކެތި ރައްޔިތުންނަށް ވިޔަފާރީގެ އުޞޫލުން ފޯރުކޮށްދިނުމަށްޓަކައި ރީޓޭލް އަދި ހޯލްސޭލް ވިޔަފާރި ކުރުމާއި، ޑިސްޓްރިބިއުޓް އެޖެންޓްކަން ކުރުމާއި، ޖަމާޢަތުގެ ކުރިއެރުމަށް ބޭނުންވާ އައު ބާވަތްތައް ތަޢާރަފްކުރުމާއި، މިފަދަތަކެތި އަތޮޅުން ލިބޭނެގޮތް ހޯދުމަށްޓަކައި އެކިފަރާތްތަކާ ގުޅިގެން މަސައްކަތްކުރުން.\n(ނ) އިންޕޯރޓް އަދި އެކްސްޕޯރޓްގެ ވިޔަފާރިއަށް ހުރި ފުރުޞަތުތައް އިޝްތިހާރު ކޮށްދިނުމާއި، ވިޔަފާރީގެ ފެއަރތައް އަތޮޅުގައި ބޭއްވުމާއި، ޕްރޮމޯޝަންތައް ހިންގައިދިނުމާއި، ރާއްޖެ އާއި ރާއްޖެއިން ބޭރުގެ ވިޔަފާރި ކުންފުނިތަކަށް އަތޮޅުގައިހުރި ފުރުޞަތުތައް ޕްރޮމޯޓްކުރުން.\nޚިދުމަތް ދިނުން7(ހ) ވިޔަފާރީގެ ތެރެއިންދެވޭ ހުރިހާ ޚިދުމަތެއް ދޭންވާނީ ވިޔަވަތި ޓްރަސްޓް ސްޓޭޓްމަންޓްގައިވާ ދާއިރާތަކުގެ ތެރެއިން ކައުންސިލުން މިޚިދުމަތް ދިނުމަށް ކަނޑައަޅާފައިވާ އުޞޫލުތަކާއި އެއްގޮތަށެވެ.\n(ށ) މި ޚިދުމަތާއި ގުޅިގެން ކުރެވޭ އެއްވެސް މުޢާމަލާތެއްގައި ނުވަތަ ޚިދުމަތް ދިނުމުގައި ތަފާތުކުރުމެއް ގެންގުޅެގެން ނުވާނެއެވެ. އަދި މުޢާމަލާތްތައް ކުރުމުގައި ނުވަތަ ޚިދުމަތްދިނުމާއި ލިބިގަތުމުގައި އުޞޫލެއްގެ ގޮތުން ލިޔެކިޔުމުން ފުރިހަމަކުރާންޖެހޭ ހުރިހާ އިޖުރާޢަތެއް ފުރިހަމަކުރުމަކީ ޒިންމާ އުފުލާ ފަރާތުން ކުރާން ޖެހޭނޭކަމެކެވެ.\n(ނ) ވިޔަފާރިއަށް ސްޓޮކްކުރެވިފައިވާ މުދަލުގެ ތެރެއިން މުއްދަތު ހަމަވާ އަދި ހަލާކުވާ މުދަލުގެ ރިކޯޑްސް ބަލަހައްޓަން ވާނެއެވެ.\nމުދާ ގަނެ ވިއްކުމުގެ އަގު ކަނޑައެޅުން 8 (ހ) މުދާ ގަނެ ވިއްކުމުގެ އަގު ކަނޑައަޅާނީ،މުދާ ގަންނަން ލިބޭ އަގަށް ނުވަތަ އުފެއްދުމަށް ހިނގާ ޚަރަދަށާއި،ހިންގުމުގެ ޚަރަދަށާއި، ބާޒާރުގެ ޢާންމު ރޭޓްތަކަށް ބަލައި، އެކަށީގެންވާ ފައިދާއެއް އޮންނަ އިންސައްތައެއް އިތުރުކޮށްގެންނެވެ.\n(ށ) މި އިންސައްތަ ކަނޑައަޅާނީ ކައުންސިލުން ފާސްކުރާ “ފާމަސީން ވިއްކާމުދަލުގެ އަގު ކަނޑައެޅުމުގެ އުޞޫލް” އާ އެއްގޮތްވާގޮތުގެ މަތީން މެނޭޖަރެވެ.\n(ނ) ފައިދާއަށް ލާ އިންސައްތަ ކަނޑައެޅުމުގައި،ޢާންމު އުޞޫލުން ކުރެވޭ ވިޔަފާރިއާއި، ކުރެޑިޓްކުރެވޭ ވިޔަފާރި އާއި، ރީޓޭލް އަދި ހޯލްސޭލްގެ މައްޗަށް ބިނާކޮށް ފައިދާއަށް ލާ އިންސައްތައިގެ ތަފާތު ގެންގުޅެވިދާނެއެވެ.\nމާލީ އަދި އިދާރީ ކަންކަން9(ހ) މި ވިޔަފާރިއަށް ލިބޭފައިސާ ޖަމާކުރާނީ އަތޮޅު ކައުންސިލް އިދާރާގެ ވިޔަވަތި ޓްރަސްޓް އެކައުންޓަށެވެ. އަދި މިކަމަށް ލިބޭފައިސާ ބަލައިގަނެ އެކިފަރާތްތަކަށް ދޭންޖެހޭ ފައިސާ ދިނުމުގެ މަސައްކަތްކޮށް ކަމާއިގުޅޭ ހިސާބު ބަލަހައްޓާނީ އިދާރާގެ ކަމާބެހޭ ޔުނިޓުންނެވެ. އަދި ކަމާގުޅޭ އެންމެހައި އިންޓަރނަލް މުޢާމަލާތްތައް ހިންގާންވާނީ އިދާރާގެ ހިންގުމުގެ އުޞޫލުތަކާއި އެއްގޮތަށެވެ.\n(ނ) މުވައްޒަފުންގެ ހާޟިރީ ބަލަހައްޓައި، ވަޒީފާއާއިބެހޭ ކަންކަމާއި، ވަޒީފާ ބަޔާން ތައްޔާރުކޮށް ބަލަހައްޓަންވާނީ މެނޭޖަރުގެ ލަފާގެމަތީން އެޗް އާރް ޔުނިޓުންނެވެ.\n(ރ) މުވައްޒަފުންނަށް ދޭ މުސާރަ އާއި ޢިނާޔަތްތައް ކަނޑައަޅާނީ ކައުންސިލުންނެވެ. ކަނޑައެޅިފައިވާ މުސާރަ އާއި، އިނާޔަތްތައް ދިނުމަކީ ކަމާބެހޭ ޔުނިޓުގެ ޒިންމާއެކެވެ. މިގޮތުން މުސާރަ އާއި އިނާޔަތްތައް ކޮންމެ މީލާދީ މަހެއްގެ އެންމެފަހު ދުވަހުގެ ނިޔަލަށް ދޭންވާނެއެވެ.\n(ބ) މި ވިޔަފާރި ހިންގުމަށްޓަކައި ކުރަންޖެހޭ ޚަރަދުތައް ކުރާނީ ކައުންސިލުން ފާސްކުރާ ބަޖެޓާ އެއްގޮތަށެވެ. މިގޮތުން ތަނުގެ މަރާމާތާއި، ކަރަންޓްފީ އާއި، ހޯދަންޖެހޭ މެޝިނަރީއާއި، ފަރުނީޗަރާއި، ލިޔެކިޔުމުގެ ތަކެއްޗާއި، މުވައްޒަފުންގެ މުސާރަ އާއި އެހެނިހެން އިނާޔަތްތައް ދޭނީވެސް ވިޔަފާރިން ލިބޭ އާމްދަނީންނެވެ.\n(ޅ) ވިޔަފާރިއަށް މުދާ ނުވަތަ ޚިދުމަތް ހޯދާއިރު، އެންމެ ފައިދާހުރި ގޮތަކީ ކޮބައިތޯ ކަށަވަރުކުރުމަށްޓަކައި ގިނަ ޕާޓީތަކާއެކު މުޢާމަލާތްކުރެވި، އަގުހޯދުމުގެ އިންތިޒާމާއި، އޯޑަރުކުރުމުގެ އިންތިޒާމާއި، ޑެލިވަރީގެ އިންތިޒާމު މިފަދަ ކަންކަމުގައި ގެންގުޅޭ ޢާންމު މިންގަނޑުތަކާއި އެއްގޮތަށް ޤާއިމުކޮށް ދަމަހައްޓަން ވާނެއެވެ.\n(ކ) ޚިދުމަތްތަކަށް ބިލުހެދުމުގެ އިންތިޒާމާއި ލިބެންވާ ފައިސާ މުއްދަތަށް ލިބޭތޯބަލައި ޗެކްކޮށް މިކަން ބަރާބަރަށް ހިންގުމުގެ އިދާރީ އިންތިޒާމްތައް ކުރުމަކީ މަސައްކަތް ޙަވާލުކުރެވިފައިވާ މެނޭޖަރުގެ ޒިންމާއެކެވެ. އަދި ޚިދުމަތްދޭ ތަންތަނުން ކަންތައްތައް ކުރާންވީ ގޮތުގެ މެނުއަލް ލިޔެވި އެއާ އެއްގޮތަށް ޢަމަލުކުރުމުގެ މައްޗަށް ބާރުއަޅައި، ތަނުގެ މަސައްކަތް ހިނގަނީ އެއާ އެއްގޮތަށްތޯ ބަލައި ވިލަރެސްކުރާނީވެސް މެނޭޖަރެވެ.\n(އ) ޚިދުމަތްދޭ ތަންތަނުގެ ވިކުރާ ލިޔެ ބަލަހައްޓަންވާނެއެވެ. ޝިފްޓްކޮށް ތަން ހުޅުވައި، ބަންދުކުރާނަމަ، ކޮންމެ ދަންފަޅިއެއްގެ ވިކުރާ ޖުމުލަ ކުރުމަށް ފަހު ދެން ދަންފަޅިއާ ޙަވާލުވާ މުވައްޒަފާ ލިއުމުން ވަތްގަޑުގައިހުރި ފައިސާ ޙަވާލުކުރަންވާނެއެވެ. ކުރީދުވަހު ވިކުރާ އަށް ލިބުނު ފައިސާގެ ތެރެއިން ދުވަހުގެ ވިޔަފާރިއަށް ބަހައްޓަންޖެހޭ ޢަދަދަށް ފައިސާ ބެހެއްޓުމަށްފަހު ދެންހުރި ފައިސާ ބޭންކަށް ޖަމާކޮށް ފައިސާ ޖަމާކުރި ސްލިޕް ކަމާބެހޭ ޔުނިޓާއި ޙަވާލުކުރަންވާނެއެވެ.\n(ވ) ވިޔަފާރީގެ ފައިދާ އާއި ގެއްލުން ދެނެގަތުމަށްޓަކައި ކޮންމެ މަހަކު އެއްފަހަރު ރިޕޯރޓެއް އެކުލަވާލުމަށްފަހު ރައީސަށް ހުށަހަޅަން ޖެހޭނެއެވެ. މިރިޕޯރޓް އެކުލަވާލާނީ ބަޖެޓް އެންޑް ފައިނޭންސް ޔުނިޓުންނެވެ. އަދި ކޮންމެ އަހަރެއް ނިމުމާއެކު އަހަރީ ރިޕޯރޓް އެކުލަވާލައި ކައުންސިލަށް ހުށަހަޅަން ވާނެއެވެ.\nއިދާރީ އެހެނިހެން ކަންކަން 10 (ހ) ކޮންމެ ދުވަހެއްގެ ވިޔަފާރިތައް ނިންމާ ބަންދު ކުރާގަޑީގައި ހިސާބުތައް ޗެކުކުރުމުގެ އިންތިޒާމް މެނޭޖަރ ހަމަޖައްސަންވާނެއެވެ.\n(ށ) ކޮންމެ ދުވަހެއްގެ ލިބޭ ފައިސާ ޖެހިގެން އަންނަ ރަސްމީ ދުވަހު ވިޔަވަތި ޓްރަސްޓްގެ އެކައުންޓަށް ޖަމާކުރަންވާނެއެވެ.\n(ނ) މުވައްޒަފުންގެ ވަޒީފާ ބަޔާނުގައި ކަނޑައެޅިފައިވާ ކަންކަން ޤަވާޢިދުން ކުރަމުންދޭތޯ މެނޭޖަރ ބަލަންވާނެއެވެ.\n(ރ) މި އުޞޫލުގައި ނުހިމެނޭ ޙާލަތެއް ދިމާވެއްޖެނަމަ އެކަމުގައި ޢަމަލުކުރާނެ ގޮތެއް ނިންމާނީ ފުނަފަތި ޕްރޮގްރާމް ހިންގުމާ ޙަވާލުވެ ހުންނަވާ މެނޭޖަރާއި އަދި ކައުންސިލް ހިންގަވަން އެވަގުތަކު ހުންނަވާ ބޭފުޅެއްގެ މަޝްވަރާގެ މަތިންނެވެ.


ކޮންމެހެން ވެސް ގެންނަން ޖެހޭ ބަދަލެއް! | | Sangu News\nކޮންމެހެން ވެސް ގެންނަން ޖެހޭ ބަދަލެއް!\n8 ސެޕްޓެމްބަރ 2019 - 18:48\nސްކޫލެއްގެ ކިޔަވާ ދަރިވަރުންތަކެއް:ފޮޓޯ މީސްމީޑިއާ\nލިޔަންކިޔަން ދަތުމުގެ ދުވަސް ފާހަގަ ކުރަމުންދާއިރު ލިޔަން ދަސް ކުރުމުގެ އެންމެ މުހިންމު ބިންގަލަކީ ތަޢުލީމް އުނގައިދިނުމާއި އުނގުނުކަން އެއީ ދެބަސްވެވެން ނެތްހަގީގަތެކެވެ. އެހެންކަމުން މިފަދަ ދުވަހެއް އަޅުގަނޑުމެންގެ ދިވެހިރާއްޖޭގައި ވެސް ފާހަގަ ކުރަމުންދާއިރު އަޅުގަނޑު މިބަލާލަނީ ރާއްޖޭގެ ތަޢުލީމީ ނިޒާމުގެ މައްޗަށެވެ. ހާއްސަކޮށް ރާއްޖޭގެ މަދުރަސީ ތަޢުލީމުގެ މައްޗަށެވެ.\nބައެއް ބޭފުޅުން ސިފަ ކުރައްވާ ގޮތުގައި ވޭތިވެދިޔަ 30 އަހަރަކީ ރާއްޖޭގެ ތަޢުލީމަށް ބަހާރު މޫސުމެއް އައިސްފައިވާ ދުވަސް ތަކެކެވެ. ސަރުކާރުގެ ޚަރަދުގައި، ރައްޔިތުންގެ އެއްބާރުލުމާއި އެހީތެރިކަން ލިބިގެން، މީގެކުރިން ދުވަހަކުވެސް ތަޢުލީމު ފެތުރިފައި ނުވާހާ ފުޅާކޮށް ރާއްޖޭގައި ތަޢުލީމުގެ ނޫރު ފެތުރިގެން ހިނގައްޖެއެވެ.\nމަދަރުސާއަށް ދާންޖެހޭ ޢުމުރުފުރައިގެ އެންމެންހެން މަދަރުސާއަށް ދެއެވެ. ފަށާ ތަޢުލީމުގެ މަދަރުސާ ތަކުގައި ގިނައީ ދިވެހި މުދައްރިސުންނެވެ. ކިޔަވައިދެނީ ރާއްޖޭގައި އުފައްދާ ފޮތްތަކުންނެވެ. މަދަރުސާއެއްނެތް އެއްވެސް ރަށެއް މިހާރަކު ރާއްޖެއަކު ނެތެވެ. ކޮންމެ އަތޮޅެއްގައި ސާނަވީ މަދަރުސާއެއް އެބަހުއްޓެވެ. ލިޔަންކިޔަން ދަތުމުގެ ޤައުމީ ނިސްބަތް އުޅެނީ0އާއި ގާތްކުރާ ހިސާބުގައެވެ. މަދަރުސާ ތަކުގައި އަންހެން ކުދިންނާއި ފިރިހެން ކުދިންގެ ނިސްބަތް ގާތްގަނޑަކަށް ހަމަހަމައެވެ. 30 އަހަރުގެ ތެރޭގައި ގެނެވިފައިވާ ތަޢުލީމް ތަރައްޤީއަކީ ދުނިޔޭގެ ނިސްބަތުގައިވެސް ޙައިރާން ކުރުވަނިވި ތަރައްޤީއެއްކަން ކަށަވަރެވެ.\nމި ނިޒާމަށް އެންމެ ފުރަތަމަ ވަން ކުދިން، މަދަރުސާ ނިންމައި މިހާރު ބައްޕައިންނަށް ވެއްޖެއެވެ. 30 އަހަރަކީ ތަޢުލީމީ ނިޒާމުގެ ނަތީޖާ އޭގެ މަޤްޞަދުތަކުގެ އަލީގައި ވަޒަންކޮށްލަން މުނާސަބު މުއްދަތެކެވެ. ދަރިވަރުންގެ ރިޕޯޓު ފޯމު ބަލާގޮތަށް ނިޒާމުގެ ރިޕޯޓާމެދު ވިސްނާލަން ރަނގަޅު ފުރުޞަތެކެވެ.\nއާދެ! ޝައްކެއް ނެތެވެ. އެއްވެސް ނިޒާމަކީ ބަރާބަރު ނިޒާމެއް ނޫނެވެ. ވޭތިވެދިޔަ 30 އަހަރުގެ ތެރޭގައި ހޯދިފައިވާ ތަޖުރިބާތަކާމެދު ތަޙްލީލީ ނަޒަރަކުން ބަލާލަމާތޯއެވެ؟ ނިޒާމުގެ ކާމިޔާބުތަކާއި ކާމިޔާބު ކުރަންވީ ކަންތައްތައް ބައިވަރެވެ. ނަމަވެސް ތަރައްޤީގައި އަވަސް ފިޔަވަޅުތަކެއް އެޅޭނީ އިޞްލާޙް ކުރަންވީ ކަންތައްތަކަށް ސާފު ފޯކަހެއް ދެވިގެންނެވެ. މިނަޒަރުން ބަލާއިރު ފާހަގަވަނީ އަވަހަށް އިޞްލާޙުކުރަން ޖެހިފައިވާ ކަންތައްތަކެވެ. ހުރިހާ ކަމެއްގައި ތަރައްޤީއަށް އޮތް ފުރުޞަތު ތަކެވެ.\nތަޢުލީމީ މަޤް މަޤްޞަދަކީ ވަރަށް ފުރިހަމަ މަޤްޞަދެކެވެ. އިސްލާމީ ދިވެހި މުޖްތަމަޢުގައި ބައިވެރިއެއްގެ ގޮތުންނާއި އަމިއްލަ ފަރުދެއްގެ ގޮތުން ތިމާއަށާއި ތިމާގެ ޢާއިލާއަށާއި ތިމާގެ ރަށަށާއި ތިމާގެ ޤައުމަށް ފައިދާކުރުވަނިވި ހަރުދަނާ މީހަކަށްވުމުގެ ޤާބިލިއްޔަތު ލިބިދިނުމަށްޓަކައި ކުއްޖާގެ ވިސްނުމާއި ހަށިގަނޑާއި ރޫޙީބައި ތަރައްޤީކޮށް ހާނައި ތަރުބިއްޔަތު ކޮށްދިނުމާއި އަދި ބޭނުންވާ ހުނަރުތައް ލިބިދިނުމެވެ.\nދެން މިނިޒާމުގެ ނެރެވޭ ނަތީޖާއާއި ދޭތެރޭ ވިސްނާލަމާ ތޯއެވެ؟ މަދަރުސާއިން ނުކުންނަ ގިނަ ދަރިވަރުންގެ ކިބައިގައި މަޤްޞަދު ޙާޞިލް ވެއްޖެނަމަ ހުންނަންޖެހޭ ސިފަތައް އެކަށީގެންވާ ގޮތަށް އަށަގެންފައި ނެތުމުން ކުރެވޭ ފިކުރެވެ. މާލޭގެ މަގުމަތިން ހިނގާލުމުން ފެންނަ މަންޒަރުތަކެވެ. މަދަރުސާއަކަށް، ތަޢުލީމީ މަޤްޞަދަށް ކިޔަވައިދޭ މަކްތަބަކަށް ދަރިވަރުވުމުން ހުންނަންޖެހޭ ސިފަތައް ޒުވާން ކުދިންގެ ގައިގައި ނެތް ތަނެވެ. އެކުދިންނަށް ބުނަން ބޭނުންވާ އެއްޗެއް ރީތިކޮށް ޢިބާރާތް ކޮށްލުމަށް ވާ ދައްޗެކެވެ.\nއާދައިގެ ހިސާބެއް ކެލްކިޔުލޭޓަރެއްގެ އެހީގައިނޫނީ ކޮށްލަން ނުކުޅެދުންވާ ތަނެވެ. ވިސްނުމަށް އައިސްފައިވާ ލޮނޑުކަމެވެ. އެއްވެސް ފިކުރެއްނެތި މަޖާކުރުމުގައި ނަގާލަމުންދާ ފުރާވަރެވެ. އެކުދިންގެ އެންމެ އުފެއްދުންތެރި ޢުމުރެވެ. އައު ކަންތައްތައް ދަސްކޮށް ޢުމުރުގެ މެންދުރަށް އަދި ހަވީރަށް ތައްޔާރުވާން އޮތް ހެނދުނެވެ. ކުޅިވަރާއި ފިލްމު ބެލުމުގައި ހޭދަކުރާ ވަގުތެވެ.\nއަޅުގަނޑުވެސް އެއްބަހެވެ. ބަލާލި ކޮންމެ ދިމާއަކުން ފެންނަނީ ތަޢުލީމުގެ އުސް ކުރިބޯށިތަކެވެ. މަތީވަނަތައް ހޯދާ ކުދިންގެ ޢަދަދުތަކެވެ. ނަމަވެސް މިއީ ނިސްބަތުން ހިތާމަކުރަން މަޖުބޫރުވާ ފަދަ މަދު ޢަދަދެކެވެ. ދެން ކުރައްވާނެ ސުވާލަކީ ހުރިހާ ކަމެއްގައި ތަޢުލީމީ ނިޒާމަށް އިނގިލި ދިއްކުރަންވީ ކީއްވެގެން ހެއްޔެވެ؟ ކުދިން ތަރުބިއްޔަތު ކުރުމުގައި އެހެން ފަރާތްތައްވެސް ބައިވެރިވެއެވެ. ބެލެނިވެރިންނެވެ. ގޭގެ މާހައުލެވެ. ޚަބަރު ފަތުރާ ވަސީލަތްތަކެވެ. ޖަމާޢަތެވެ.\nނަމަވެސް، ރާއްޖޭގެ އިޖްތިމާޢީ ފޭރާމަށް އަންނަމުންދާ ބަދަލުތަކުން މަދަރުސާތަކެއް ބަރީޢައެއް ނުކުރެވޭނެއެވެ. އަދި ރާއްޖެފަދަ ކުޑަކުޑަ އާބާދީއެއްގެ މަގުއޮޅޭ އެންމެ ދިވެއްސަކީވެސް މުހިންމު މީހެކެވެ. ޤައުމަށް ލިބޭ ގެއްލުމެކެވެ. ބޮޑެތި ކޯރުތައްވެސް އުފެދެނީ ހިމަފޮދު ވާރޭ ތިކިތަކަކުން ވެހޭ ވާރޭންނެވެ.\nމިޒަމާނުގައި ދިވެހިވަންތަކަން ކުރިއެރުވުމަށް މަސައްކަތް ކުރައްވާ ބޭފުޅުންނަކީ، އަދި ބޭނުންފުޅު އެއްޗެއް ފަސޭހަކަމާއެކު ވިދާޅުވެވޭ ބޭފުޅުންނަކީ އެބޭފުޅުންގެ ޅަފަތުގެ ތަޢުލީމު ދިވެހިބަހުން ހޯއްދެވި ބޭފުޅުންނެވެ. ބޭރު ޤައުމުތަކުން ފަށާ ތަޢުލީމު ހޯއްދެވި ބޭފުޅުންނެވެ. ބޭރު ޤައުމުތަކުން ފަށާ ތައުލީމު ޙާޞިލްކުރާ ކުދިންގެ ޚިޔާލާތު ވަޒަން ކޮށްލެއްވުމަށް އަޅުގަނޑު ދޫކޮށްލާނީ ތިޔަ ބޭފުޅުންނަށެވެ. ޢަދަދުނުކުރެވޭ ޢިލްމީ ދިރާސާތަކުން އެނގެނީ ބޭރުބަހެއް ކިޔެވުމަށް އެންމެ ރަނގަޅީ މާދަރީބަސް މެދުވެރިކޮށްގެން ކަމެވެ. މިކަމަށް ހެކިދޭ ބުރުހާނުތައް ބައިވަރެވެ.\nއެއްބަހަށް ކުޅަދާނަމީހާ ވެފައި އޮންނަނީ ދެވަނަ ބަހަށްވެސް ކުޅަދާނަ މީހަކަށެވެ. މުޙައްމަދު އަމީނު މޮޅުފުޅީ ހަމައެކަނި ދިވެހި ބަހަކަށް ނޫނެވެ. އުރުދޫ ބަހަށެވެ. އިނގިރޭސި ބަހަށެވެ. މިފަދަ ބޭފުޅުންގެ ލިސްޓަކީ ދިގު ލިސްޓެކެވެ. ޢިލްމީ ހަމަތަކުން ބަލާއިރު އެކި ބަސްބަސް އަސަރުގަަދަކޮށް ބޭނުންކުރުމުގައި އާދަޔާ ޚިލާފު އެއްގޮތްކަމެއް ހުންނަކަމަށް ބަހުގެ ޢިލްމުވެރިން ހެކިވާނެއެވެ.\nއަޅުގަނޑަށް ލަފާކުރެވޭ ގޮތުގައި ރާއްޖޭގެ ދަރިވަރުން މަސައްކަތްތެރިކަމަށް ފޯރިއެއް ނުހުންނަ ސަބަބު ގުޅިފައިވަނީވެސް ބަހާއި މަންހަޖު ނުވަތަ ކަރިކިޔުލަމާއެވެ. އޯ ލެވެލް އިމްތިޙާނަކީ މަސައްކަތްތެރިކަމުގެ މަންހަޖަކަށްވުރެ ބޮޑަށް މަތީ ތަޢުލީމާ ގުޅިފައިވާ އެއްޗެކެވެ. އެ މަންހަޖުން ގިނަ ކުދިންނަށް މަގު ދައްކާނީ މަތީ ތަޢުލީމަށެވެ. އަތުންފައިން މަސައްކަތް ކޮށްގެން ކުރާ މަސައްކަތްތެރިކަމާއި އަދި މިހާރު ރާއްޖެއަށް ވަރަށްބޮޑަށް ބޭނުންވެފައިވާ ފަންނީ މަސައްކަތްތެރިކަމަށް އެ މަންހަޖު ދަރިވަރުން ބީރައްޓެހި ކުރެއެވެ.\nއެހެންކަމުން، މަސައްކަތްތެރިކަމަކީ ޤައުމީ މަންހަޖުގައި މާއްދާތަކުގެ ގޮތުން، އަދި ކިޔަވާދޭގޮތުން އިސްކަމެއްނުދެވޭ ކަމަކަށް ވެއްޖެނަމަ، މިއަދުގެ ދަރިވަރުން، މާދަމާގެ ޒަވާނުން އެކަމަށް ޝައުޤުވެރިކަމެއް ނުހުންނާއެވެ. ގިނަ ދިވެހި ކުދިން އުޅެބޮޑުވެ ނިޔާވާނީ އެކުދިންގެ އަމިއްލަ ރަށުގައެވެ. މި މާހައުލަށް މިކުދިންނަށް ފައިދާކުރާނެ ގޮތަށް މަންހަޖު ފުރިހަމަ ކުރުމަކީ މަދްރަސީ ތަޢުލީމަށް އަންނަންޖެހޭ އެދެވޭ ބަދަލެއްކަން ކަށަވަރެވެ.\nހޯރަފުށީ އެއާޕޯޓު: "މިއީ ނުހުއްޓާ ކުރިޔަށް ގެންދިޔަ އެމްޓީސީސީގެ ފުރަތަމަ ބޮޑު މަޝްރޫއު"\n15 ސިކުންތު ކުރިން\nޓޫރިޒަމް މިނިސްޓްރީގެ ބައްދަލުވުމެއްގައި ބަދުއަހުލާގީ މަންޒަރު ދެއްކި މައްސަލައެއް ބަލަނީ


ޙަޤީޤީ ޙާދިސާ: ބޭވަފާތެރިވެފަ ނުވާކަމަށް ދޮގުހުވާކުރަމުން އައި ފިރިއަކަށް ޖަލަށްވަންނަންޖެހި ލިބުނު ނިކަމެތި ޙާލުގެ ވާހަކަ-\nއާރޓިކަލްކިޔުމަށް ހޭދަވާނެކަމަށް ބެލެވެނީ :5މިނެޓް,3ސިކުންތު\nއަޅުގަނޑުގެ ފިރިމީހާއަކީ ތެދުވެރިއެއް ނޫންކަން އެނގެންފެށީ ކައިވެނީގެ3ވަނަ އެންވައިޒަރީ ފާހަގަކުރިފަހުންނެވެ. ވަރަށް ގިނަ ކަންކަމަށް ތުހުމަތުކުރެވެން ފެށުމުން ސުވާލުކުރާއިރަށް މަތިމައްޗަށް އެތައް ބައިވަރު ހުވާތަކެއްކުރާނެއެވެ. އެއްވެސް ކަމަކަށް އެއްބަހެއް ނުވާނެއެވެ.\nދަރިއަކު އޮތުމުން ކެތްކޮށްލައިގެން ހުރީއެވެ. އެއްރެއެކެވެ. މަންމަ ބަލިވެގެން މަންމަ ގޮވައިގެން ހޮސްޕިޓަލުގައި އުޅެފައި މަންމަ ގެންގޮސް ގެއަށްލާފައި ގެއަށް ދެވުނީ ތަންކޮޅެއްލަސްވީފަހުންނެވެ.\nގެއަށް ގޮސް ދޮރުހުޅުވާލުމުން ފެނުނީ ލޮލަލަށް ފެނުމަށް އިންތިޒާރުކުރަމުން އައި، އެކަމަކަށް ކެތްމަދުވެފައިހުރި މަންޒަރެވެ. ގޭގައި ޑިގްރީއަށް ކިޔަވަން ބަހައްޓާފައި ހުންނަ އަންހެންކުއްޖަކާއިއެކު ފިރިމީހާ ލޯބިކުރާ މަންޒަރެވެ.\nއަޅައިވެސް ނުލަމެވެ. ތަންކޮޅެއް ދުރުގައި ހުރި ކާމޭޒުދޮށުގައި އިށީނީމެވެ. ކަމެއް ފެނުނު ކަމަށްވެސް އެނގުނު ކަމަކަށްވެސް ނުހަދަމެވެ. އޮފީހުގެ އެކުވެރިއަކަށް ގުޅާފައި ވަރަށް އަވަހަށް ގެއަށް އަންނަން ބުނީމެވެ. އޭނާ އައުމުން ގޮވައިގެން މަތީބުރިއަށްދާން ސިޑިން އަރަންފެށީމެވެ.\nފިރިމީހާއަކަށް ކެތެއް ނުކުރެވުނެވެ. އައިސް ކުރިމައްޗަށް އަރައި ހުރަސްއަޅައިފިއެވެ. ހުރަސް އެޅުމުން ގޮސް ސިޓިންގ ރޫމްގައި އިށީނދެފައި ސުވާލުކުރީމެވެ. "ގެއަކީ އަހަރެންގެ ގެއެވެ. އަހަރެންގެ ގޭގައި ހިލޭ އަންހެނުންނާއި ގުޅުން ހިންގަން ކަލެއަށް ކެރޭއިރު އަހަރެން ބޭނުން މީހަކު އަހަރެންގެ ކޮޓަރިއަށް ވައްދަން ހުރަސް އަޅަން ކަލެއަށް އޮތީ ކޮން ޙައްޤެއް ހެއްޔެވެ؟ ކަލޭގެ ގާތް އެކުވެރިއެއްގެ ދަރިފުޅު ކަމަށްވެގެން މިގޭގައި ކިޔަވަން ބެހެއްޓި ދަރިވަރާ މިގޭގައި އެކިވަރުގެ ގުޅުންހިންގުމުގެ އިތުރުން އޭނާ މެދުވެރިވެގެން މިގެއަށް ގެނައި ކިތައް ކުދިންނާ ކަލޭ ހަމަ މިގޭގައި ގުޅުން ހިނަގައިފިން ހެއްޔެވެ؟\nކޮންމެ ކަމަކަށް ސުވާލުކުރުމުން އެތައް ބައިވަރު ހުވާކޮށްފައި ދޮގުތައް ހަދަމުން ގޮސް މިރެއަކީ ކުރި ދޮގުހުވާތަކުގެ ޙަޤީޤަތް ފަޅާއެރިރެއެވެ. ވީމާ ދެން ރަނގަޅުވާނީ އަހަރެން ވަރިކޮށްފައި ތިއަ ދަރިވަރު ގޮވައިގެން މިގެއިން ނުކުމެގެން ދިއުމެވެ.\nމައުލޫމާތަށްޓަކައި ބުނެލަމެވެ. މިއިނީ އަހަރެންނާއި އެކުވެރި މުވައްޒިފެއްގެ ގުޅުން ފިޔަވައި އެއްވެސް ގުޅުމެއް އޮތް މީހެއް ނޫނެވެ. މުވައްޒިފެއްގެ ޙައިޞިއްޔަތުން ނޫން ގޮތަކަށް މިހައިތަނަށް ވާހަކަވެސް ދެއްކި މީހެއް ނޫނެވެ. އޭނާ ގެނުވީ އަހަރެން އެބާވަތުގެ ކަމެއް ކުރަން އުޅުނީމަ ކަލެއަށްވާގޮތް، އަރާވަރު ދައްކައިލާށެވެ! އޭނާ ގެނުވި ބޭނުން މިނިމުނީއެވެ."\nފިރިމީހާ އެކިޒާތުގެ ވާހަކަތައް ދައްކަން ފެށިއެވެ. މާފަށް އެދި އާދޭސްކުރިއެވެ. އެކުއްޖާވެސް ރޮއި އާދޭސްކުރިއެވެ. އަޅައިވެސް ނުލާ ގޮސް ކޮޓަރިތަޅުލައިގެން ނިދީއެވެ. ނިދަމުން މެސެޖެއްކޮށްފައި ބުނީމެވެ. "ހެނދުނު ހޭލަންވާއިރަށް ގެއިން2މީހުން ނުކުންނަން ޖެހޭނެއެވެ. ނޫނީ ގަދަކަމުން ނެރޭނަމެވެ."\nހެނދުނު ހޭލައިގެން ތިރިއަށް ދިއައިރު ދެމީހުން ސިޓިންގރޫމުގައި ތިބުމުން ބުނީމެވެ. "އަހަރެންގެ ނިންމުމަކީ ވަރަށް ގިނަ ދުވަހު ވިސްނާފައި ނިންމި ނިންމުމެކެވެ. ވީމާ ފެންވަރައިގެން ތިރިއަށް އައުމުގެ ކުރިން ދެމީހުން ގެއިން ނުކުންނާށެވެ." އެހެން ބުނެފައި ފިރިމީހާގެ ހެދުންތައް ފޮށްޓަށްއަޅައިގެން ތިރިއަށްގެނެސް ފޮށި ޙަވާލުކުރީމެވެ. ގެއިން ނުކުތީ އެވަރުކުރުމުންނެވެ.\nއަޅުގަނޑަށް ފަހުން އެނގުނު ގޮތުގަ އެދެމީހުން ދިއައީ ކުލީ ކޮޓަރިއަކަށެވެ. ކުލިދައްކަން އަންހެންކުއްޖާ ވިއްކަމުން ދަނިކޮށް ފަޅާއަރައި ދެމީހުން ޖަލަށްލީއެވެ. އެޚަބަރު ލިބުމުން ދަރިފުޅުގެ ބައްޕަ ކަމަށްވީތީ ވަރަށް ދެރަވިއެވެ. ދެރަވި ނަމަވެސް ވިސްނައިލީ އެމީހަކު ދުނިޔޭގައި ނުބައިމަގުން އުޅޭނަމަ ކޮންމެވެސް ދުވަހަކުން ﷲ ގެ ކޯފާ އެމީހަކާއި އަރާހަމަކުރާނެ ކަމެވެ.\nއަޅުގަނޑު ދެވަނަ ކައިވެނިކުރީ އަހަރެއްހައި ދުވަހު އެކަނި ހުރެފައެވެ. އެކަވެނިމަތީގައި މިހާރު 14 އަހަރުވީއެވެ. ﷲ ގެ ރަޙްމަތްފުޅުން ދެމީހުންގެ މެދުގައި ލޯތްބާއި ކުލުނު އެންމެ ފުރިހަމަ ގޮތުގައި އެބަ އޮތެވެ.\nމިއަދުނޫހުގެ ކިޔުންތެރިންނަށް މިވާހަކަ މިކިޔައިދިނީ ބޭވަފާތެރިވަމުން ބޮޑެތި ދޮގުތައް ހަދައި ހުވާތައްކުރާ މީހުންނަށް ޢިބްރަތަކަށެވެ. ދޮގުހުވައެއް ކުރާއިރަށް ﷲ ކޯފާ ބާވައި ނުލައްވަވާތީ ޖެހިލުން ނުވަނީއެވެ.\nއަޅުގަނޑަށް މައިންބަފައިންގެ މުދަލުން ކުޑަ ގެއެއް ލިބިފައިވީނަމަވެސް އަޅުގަނޑަކީވެސް ތަނަވަސް އަންހެނެއް ނޫނެވެ. ނަމަވެސް އަޅުގަނޑުގެ ހިތްވަނީ ފުރިފައެވެ. އެއީ އެންމެ ކުޑައިރުންސުރެ ﷲ ގެ މަގުގައި އުޅުމަށް މައިންބަފައިން އަޅުގަނޑަށް ދަސްކޮށްދީފައިވާތީއެވެ. އަދި އެގޮތަށް އުޅެން އަޅުގަނޑު މަސައްކަތްކުރާތީއެވެ.\nއެކުވެރި އުޚުތުންނަށް ބުނެލަން ބޭނުމީ ކިތަންމެ ބޮޑަށް ލޯބިވީނަމަވެސް ބޭވަފާތެރި ފިރިންނާއިއެކު އުޅެން މަސައްކަތްނުކުރާށެވެ. އެކަމުން ލިބޭ ނިކަމެތިކަމުގައި އުޅުމަށްވުރެ ގެއެއްގައި ނޯކިރީކޮށްގެން އުޅުނަސް ލިބޭ ހިތްހަމަޖެހުން މާބޮޑުވާނެއެވެ.\n- ވަޙީދާ / މިއަދުނޫހުގެ ކިޔުންތެރިއެއް


ކުދި ވިޔަފާރިތަކުގެ މާލީ ހިސާބުތައް ތައްޔާރުކުރުމުގައި އެހީތެރިވެދިނުމަށް މީރާގެ ޓީމްތައް ރާއްޖޭގެ ހުރިހާ އަތޮޅަކަށް ދަނީ\nކުދި ވިޔަފާރިތަކުގެ 2014 ވަނަ އަހަރުގެ މާލީ ހިސާބުތައް ތައްޔާރުކުރުމުގައި ޓެކްސް ދައްކާ ފަރާތްތަކަށް އެހީތެރިވެދިނުމަށް، މި މަހުގެ 25 އިން ޖޫން މަހުގެ 25 އަށް މީރާގެ ޓީމްތައް ދިވެހިރާއްޖޭގެ ހުރިހާ އަތޮޅަކަށް ދަތުރުކުރުމަށް ހަމަޖެހިފައިވާކަމަށް މީރާއިން ހާމަކުރައްވައިފިއެވެ.\nދިވެހިރާއްޖޭގައި ވިޔަފާރިކުރާ ފަރާތްތަކުން ވިޔަފާރީގެ ފައިދާއިން ޓެކްސް ނެގުމުގެ ޤާނޫނުގެ ދަށުން މީރާއަށް ހުށަހަޅަންޖެހޭ 2014 ވަނަ އަހަރުގެ ބީ.ޕީ.ޓީ ބަޔާނާއި މާލީ ހިސާބުތައް ތައްޔާރުކުރުމުގައި އެހީތެރިކަން ބޭނުންވާ ފަރާތްތަކަށް މި ދަތުރުގައި އެހީތެރިކަން ފޯރުކޮށްދިނުމުގެ އިތުރުން، މީރާގެ އޮންލައިން ސިސްޓަމް "މީރާކަނެކްޓް" އަށް ރަޖިސްޓަރީކޮށް، މީރާކަނެކްޓް މެދުވެރިކޮށް ޓެކްސް ބަޔާން ހުށަހަޅައި ފައިސާ ދެއްކުމުގައި ވެސް މީރާގެ ޓީމްތަކުން އެ ފަރާތްތަކަށް އެހީތެރިވެދޭނެކަމަށް މީރާއިން މައުލޫމާތު ދެއްވައެވެ. މި ދަތުރުތަކުގައި މީރާގެ ޓީމްތައް ހަރަކާތްތެރިވާނީ ކޮންމެ އަތޮޅެއްގެ ވެސް ވެރިކަންކުރާ ރަށުގައެވެ.\nމާލެ ފިޔަވައި އެހެން ރަށްރަށުގައި ވިޔަފާރިކުރައްވާ ފަރާތްތަކުގެ ތެރެއިން 2014 ވަނަ އަހަރުގެ ބީ.ޕީ.ޓީ ބަޔާނާއި މާލީ ހިސާބުތައް ތައްޔާރުކުރުމުގައި އެހީތެރިކަން ބޭނުންވާ ފަރާތްތަކުން މީރާގެ ހޮޓްލައިން 1415 އަށް ގުޅުއްވައި ނަން ނޯޓުކުރެއްވުމަށް މީރާއިން އެދިވަޑައިގަންނަވައެވެ.\nދިވެހިރާއްޖޭގައި ވިޔަފާރިކުރާ ފަރާތްތަކުގެ ތެރެއިން އެ ފަރާތްތަކުގެ ހިސާބުކުރާ މުއްދަތު 31 ޑިސެންބަރު 2014 އަށް ނިމޭ ފަރާތްތަކުގެ 2014 ވަނަ އަހަރުގެ ބީ.ޕީ.ޓީ ބަޔާނާއި މާލީ ހިސާބުތައް މީރާއަށް ހުށަހަޅަންޖެހޭ ސުންގަޑިއަކީ 30 ޖޫން 2015 އެވެ.


100 Ah Vure Gina Meehun Faruvaa Hoadhaa Kaamiyaabu Feshumeh - Vaguthu\nއިންތިހާބުން ސަރުކާރު ބޮޑު ބައްޔަކާއި ދިމާއަށް! - 17 ގަޑިއިރު ކުރިން\n100 އަށް ވުރެ ގިނަ މީހުން ފަރުވާ ހޯދާ ކާމިޔާބު ފެށުމެއް\n3 އަހަރު ކުރިން ( މާޗް 3, 2018 )\nޓްރީ ޓޮޕް ހޮސްޕިޓަލްގެ ކުރެހުމެއް\n90 މިލިޔަން ޑޮލަރުގެ އިންވެސްޓްމަންޓަކާއެކު ހުޅުމާލޭގައި ޤާއިމްކޮށްފައިވާ އަލްޓްރާ-މޮޑަރން، ޓާޝަރީ ހޮސްޕިޓަލް ބުރާސްފަތި ދުވަހު ހުޅުވާ ޚިދުމަތްދޭން ފެށިއިރު ފުރަތަމަ ދުވަހުވެސް ފަރުވާ ހޯދި މީހުންގެ އަދަދު ސަތޭކައަށްވުރެ ގިނަވެއްޖެއެވެ.\nއެމްއާރްއައި، ސީޓީ ސްކޭން، ހިތުގެ، ތޮރެސިކް އަދި ނާރުގެ ބައެއް އޮޕަރޭޝަންތައް، އޯޕަން ހާޓް ސާޖަރީ ފަދަ މޮޅަތި ޚިދުމަތްތަކެއް މިހޮސްޕިޓަލުން ލިބިގެން ދިއުމަކީ މިހޮސްޕިޓަލަށް މިލިބުނު ކާމިޔާބީގެ ސިއްރު ކަމުގައި ވެދާނެއެވެ. މިހޮސްޕިޓަލުގައި ޑޮކްޓަރަށް ދެއްކުމަށް އެޕޮއިންޓްމެންޓު ހެއްދުމުގެ އަގަކީ 750 ރުފިޔާއެވެ. ނަމަވެސް ދިވެހިންނަށް 30 އިންސައްތަ ޑިސްކައުންޓެއް ޑޮކްޓަރަށް ދެއްކުމަށް ލިބޭނެއެވެ. އެހެންކަމުން ދިވެހިންނަށް އެޕޮއިންޓްމެންޓް ހެދުމަށް ޗާޖު ކުރަނީ 550 ރުފިޔާ އެވެ.\nޓްރީ ޓޮޕް ހޮސްޕިޓަލްއަކީ މިހާރު ރާއްޖޭގެ އިތުރުން ދެކުނު އޭޝިއާ ސަރަހައްދުގައި ވެސް ހުރި އެންމެ ފެންވަރު ރަނގަޅު އެއް ހޮސްޕިޓަލަށެވެ. 110 މިލިއަން ޑޮލަރު ހޭދަކޮށްގެން ހުޅުމާލޭގައި މިހޮސްޕިޓަލް ތަރައްޤީ ކޮށްފައި ވަނީ ރާއްޖޭގެ އެންމެ ބޮޑެތި މަހުޖަނުން ހިމެނޭ ކުންފުންޏަކުންނެވެ. އެކުންފުނީގެ ހިއްސާދާރުންގެ ގޮތުައި ހިމެނެނީ ރާއްޖޭގެ މަހުޖަނުން ކަމަށް ވާ ޗަމްޕާ ހުސެން އަފީފާއި، ޗަމްޕާ މުހައްމަދު މޫސާ އާއި އަހުމަދު ނަޒީރާއި އަހުމަދު ސަލީމް (ގަދަގޭ ސަލީމް)، އިބްރާހިމް ނޫރައްދީނާއި އަބްދުލްގަނީ އަދި ސަލީމްގެ ދަރިކަލުން އާދަމް ސަލީމް (އެޑަމް) ގެ އިތުރުން ޑރ. އިބްރާހިމް ވިޝާން އަދި ލާސް ޕީޓާ އެވެ.\nމިހޮސްޕިޓަލް ހިންގާނީ އޮސްޓްރޭލިއާގެ ރަމްސޭ ގްރޫޕާއި މެލޭޝިއާގެ ސައިމް ޑާބީ ގުޅިގެންނެވެ.\nމާޗް 3, 2018 17:00\nނަސީބެއްނުން ގެރިޔަށް އަޅުކަންކުރާމީހުންނާ ހަވާލު ނުކުރިކަން،\nމާޗް 3, 2018 21:40\nހަމަ ތެދެއްތިބުނީ ގެރިކަތިލާ މީހުނައްދިންނަމަ މިގައުމުގެ ދުވަސްދުއްވާލިސް


New normal ah thayyaaruvefai oiy varu balan memberun Airport | Mihaaru\nޚަބަރު / ވެލާނާ އިންޓަނޭޝަނަލް އެއާޕޯޓް\nނިއު ނޯމަލް އަށް ތައްޔާރުވެފައިވާ ވަރު ބަލަން މެމްބަރުން އެއާޕޯޓަށް\nމަޖިލީހުގެ އެސްއޯއީ ކޮމިޓީގެ މެމްބަރުން މިއަދު ވެލާނާ އިންޓަނޭޝަނަލް އެއާޕޯޓަށް ވަޑައިގެން އެންމެ ފަހުގެ ތައްޔާރީތައް ބައްލަވަނީ.\n28 ޖޫން 2020 - 16:38\nކޮވިޑް-19 ފެތުރުން ކޮންްޓްރޯލްކުރަން އެޅި ފިޔަވަޅެއްގެ ގޮތުން ރާއްޖޭގެ ބޯޑަރު ބަންދުކުރުމަށް ފަހު، އަންނަ މަހުގެ 15 ގައި އަލުން ހުޅުވާއިރު، ވެލާނާ އިންޓަނޭޝަނަލް އެއާޕޯޓު (ވީއައިއޭ) އެެކަމަށް ތައްޔާރުވެފައި އޮތް ވަރެއް ބައްލަވަން ރައްޔިތުންގެ މަޖިލީހުގެ ބައެެއް މެމްބަރުން މިއަދު އެއާޕޯޓަށް ވަޑައިގެންފި އެވެ.\nރައްޔިތުންގެ މަޖިލީހުގެ ސްޓޭޓް އޯންޑް އެންޓަޕްރައިޒް ކޮމިޓީ (އެސްއޯއީ) ގެ މެމްބަރުން ރާއްޖޭގައި މައި އެއާޕޯޓަށް މިއަދު ވަޑައިގަތީ، ނިއު ނޯމަލްގައި އެއާޕޯޓު އަލުން ހުޅުވާއިރު، އިންތިޒާމުތައް ހަމަޖައްސާފައިވާ ގޮތުގެ ތަފްސީލު އެމްއޭސީއެލުން މަޖިލީހަށް ދީފައި ވަނިކޮށެވެ. ވީއައިއޭ ހިންގާ އެމްއޭސީއެލުން ވަނީ އެއާޕޯޓް އަލުން ހުޅުވާއިރު، އަމަލުކުރާނެ ގައިޑްލައިން އެސްއޯއީ ކޮމިޓީއާ ހިއްސާކޮށް، އެ އަށް ފަހު އެކުންފުނީގެ ވެރިން ކޮމިޓީ އަށް ވަޑައިގެން، މެމްބަރުންގެ ސުވާލުތަކަށް މިދިޔަ ހަފުތާފައި ޖަވާބު ދެއްވައިފަ އެވެ.\nމަޖިލީހުގެ އެސްއޯއީ ކޮމިޓީގެ މެމްބަރުން މިއަދު ވެލާނާ އިންޓަނޭޝަނަލް އެއާޕޯޓަށް ވަޑައިގަތުމުން، ނިއު ނޯމަލްގެ ތައްތާރީތަކުގެ މައުލޫމާތު އެމްއޭސީއެލްގެ އޮފިޝަލަކު ސާފުކޮށްދެއްވަނީ.\nއެ ކޮމިޓީން މިދިޔަ ބުރާސްފަތި ދުވަހު ބޭއްވި ބައްދަލުވުމުގައި، މުގައްރިރު، ހުޅުދޫ ދާއިރާގެ މެމްބަރު އިލްޔާސް ލަބީބް ވިދާޅުވީ ނިއު ނޯމަލްގައި ވީއައިއޭ ހުޅުވަން ވާން ޖެހޭ ތާރީތައް އެ ދުވަހާ ހަމައަށް ނިމޭނެ ކަމަށް އެމްއޭސީއެލުން އަންގާފައިވާ ކަމަށެވެ. ކޮމިޓީގެ ރިޕޯޓު ނިންމުމުގެ ކުރިން އެކަން ކަށަވަރު ކުރައްވާނެ ކަމަށް އޭނާ ވިދާޅުވި އެވެ.\nއެކަމަކު ކޮމިޓީގެ މެމްބަރު، ބިލެއްދޫ ދާއިރާގެ މެމްބަރު އަހުމަދު ހަލީމް (ދޮންބިލެތް) ވިދާޅުވީ ރިޕޯޓު ފައިނަލް ކުރުމުގެ ކުރިން މެމްބަރުން އެއާޕޯޓަށް ވަޑައިގެން ބައްލަވައިލެއްވުމަށް، ކުރިން ބޭއްވި ބައްދަލުވުމުގައި އޭނާ ހުށަހަޅުއްވައިގެން ފާސްކޮށްފައިވާ ކަމަށެވެ. އެހެންވެ، މެމްބަރުން އެއާޕޯޓު ބައްލަވާފައި ނޫނީ ރިޕޯޓަށް ވޯޓަސް އަހައިގެން ނުވާނެ ކަމަށް އޭނާ ވިދާޅުވި އެވެ.\n"އެއީ އަޅުގަނޑުމެން، 19 ވަނަ މަޖިލީހަކީ ވަރަށް ޒިންމާދާރުކޮށް، ކަންކަން ކުރަން ބޭނުންވާ މަޖިލީހަކަށް ވާތީ، ސީދާ އެކަން އޮތް ގޮތް މެމްބަރުން ލޮލުން ބަލައި އަތުން ހިފުން އެއީ މެމްބަރުން އަޒުމު ކަނޑަޅައިގެން ތިބި ކަމެއް،" ހަލީމް ވިދާޅުވި އެވެ.\nއެގޮތުން އައްޑޫ ގަން އިންޓަނޭޝަނަލް އެއާޕޯޓަށް ވެސް މެމްބަރުން ކުރިން ވަޑައިގެންފައިވާ ކަމަށާއި އެއީ ވަރަށް ފައިދާ ހުރި ދަތުރަކަށް ވި ކަމަށް ވެސް އޭނާ ވިދާޅުވި އެވެ. ގަން އެއާޕޯޓުގައި ނުވެ ހުރި އެތައް ކަންތައްތަކެއް މެމްބަރުންގެ ދަތުރުން ފާހަގަވެ، އެ ކަންތަކަށް އެޑްރެސް ކުރެވުނު ކަމަށް ވެސް ވިދާޅުވި އެވެ.\nރައްޔިތުންގެ މަޖިލީހުގެ ޖަލްސާއެއްގައި ދޮންބިލެތް ހަލީމް ވާހަކަ ދައްކަވަނީ.\n"އަޅުގަނޑުމެން އެ ދަތުރު ކުރީތީ ކަމަށް އަޅުގަނޑު މި ގަބޫލުކުރަނީ ހަމަ ވަރަށް ބޮޑު ހަރަދެއް ސަރުކާރުން ކޮށް، މިއިން ދުވަހަކު އައްޑު އަތޮޅު އެއާޕޯޓަށް ނުލިބޭ ބޮޑު ތަރައްގީއެއް ލިބި، އެ ތަނަށް ކުރި ދަތުރަކަށް ފަހު، އެކަން ކުރެވިއްޖެ. އެހެންވީމާ އަޅުގަނޑު ގަބޫލުކުރާ ގޮތުގައި މިހާރު އަޅުގަނޑުމެން ވެލާނާ އެއާޕޯޓަށް ދަތުރެއް ކޮށްފިއްޔާ އެ ކަހަލަ ކުރިއެރުމެއް އައުމުގެ ފުރުސަތު ބޮޑުކަމަށް ފެނޭ،" ހަލީމް ވިދާޅުވި އެވެ.\nރައްޔިތުންގެ މަޖިލިސް އެމްއޭސީއެލް ވެލާނާ އިންޓަނޭޝަނަލް އެއާޕޯޓް ނިއު ނޯމަލް މެމްބަރު އަހުމަދު ހަލީމް (ބިލެތްދޫ)\n17 ކޮމެންޓް, 45 ރިއެކްޝަންސް\nމިހާރު ދެން ހުރިހާ ކަމެއް މަޖުލިސް މެންބަރުން ކުރަނީ. މިތާނގައި އެބަހުރި ރައްޔިތުންގެ ވޯޓުން ހޮވާފައި ހުރި ރައީސެއް. ވަޒީރުން އެބަތިބި. ގާޒީންނާއި ފަނޑިޔާރުން އެބަތިބި. ސިފައިންނާއި ފުލުހުން އެބަތިބި. އެއެންމެން ބާކީ ކޮށްފައި މަޖުލިސް މެންބަރުން ހުރިހާ ކަމެއް ކުރަން އުޅުނީމަ ސިޔާމުގެ ބުރަކައްޓަންވީ ގެއްލުންވުން ފަދަ ކަންކަން ވާނީ. އެރޭ ސިފައިން ލައްވާ ސިޔާމު ނެރުނުނަމަ، އެމީހުންގެ އެނގޭނެ އެކަން ކުރަން ގެއްލުން ނުވާނެ ގޮތަށް.\nޝަމްސުލް ފަލާހްގެ ފޭސްބުކްގައި ލިޔުއްވާފައި ވަނީ "ދުނިޔޭގެ ގިނަ ފިލްމީ ޞިނާޢަތްތައް މެދުކެނޑިފައިވިޔަސް، ބައެއް ޤައުމުތަކުގައި އެ ޞިނާޢަތް ކުރިޔަށް ދެއެވެ." މިއީ ވަރަށްމޮޅު ބަސްކޮޅެއް ކަމަށް ހަސަންބެ ގަބޫލު ކުރަމެވެ.\nކަލޭމެން އެންމެން މާލޭ މެމްބަރުންނަށްވީތަ؟ ދާއިރާގެ ހާލަތު ބަލަންދާންވީނުންތަ؟ ވޯޓްހޯދަންވީމަ ދޯ ދާއިރާ ހަނދާންވަނީ. އެހެންނޫނީ އެއީ ރާއްޖެތެރެތަ؟\nމިމީހުން ފުއްޕާލާފަ ގޮސް ބޯނުކޮއްޕާނެ އެއްވެސްތަނެއް ނެތް. މިކަހަލަ ތަނެއްދޮރެއް ނުދަންނަ ނުކިޔަވާ ތިބިބަޔަކު ރައްޔިތުން ހޮވާފަ މަޖްލީހުގެ ގޮނޑިތަކަށް އެރުވީމަ ވާނީ މިހެން.\nވަރަށް ރަނގަޅުކަމެއް. ހަމަ ބަލަންވީ. ހޯދަންވީ. އަހަންވީ. ޗެކްކުރަންވީ. ޖަވާބުދާރީ ކުރުވަންވީ. އޭރުން އެނގޭނީ ހިތުހުރި ގޮތަކަށް ނަހަދާ އެއް ހަމަޔަކުން ކޮލިޓީ ސާވިސް ދޭން . އަލިފު ހާ. ރައްޔިތުން ހޮވާފަ ތިބި ބައެއްވިއްޔާ ހަމަ ދާންވާނެ އެކި ގަޑި ގަޑީގައި އެކި ގޮތްގޮތަށް ބަލަން .\nމީ ދުވަހަކުވެސް ބަޔަކު ވެރިކަން ކުރި ގޮތެއްނޫން ހިތައްއަރާ މިހާރު ސަރުކާރެއް އެބައޮތްބާއޭ، މިހާރު ވެރިނ މިކުރަނި ޤާނޫނު އަސާސީގައި ބުނާ ރައްޔިތުންގެ މަޖިލީހުގެ މެމްބަރުންގެ މައްޗަށް ހިމެނޭ ކޮމެޓީއަކުން ނޫންބާއޭ. މީކީނޫން ރައްޔިތުން ވޯޓްދީގެން މެމްބަރުން ހޮވި ބޭނުމަކީ، ދެން ދާންވީނު މާރުކޭޓް ގޮޅިތައްހުރީ ރަނގަޅަށްތޯ ބަލަން.\nރޯނުއެދުރުންނަށް އެނގޭނެ ދޯ އެއާޕޯޓްގެ ކަންކަން އެރޭންޖްކުރާނެ ގޮތް؟؟ ލަދު ކޮބާ؟؟؟\nމިއީ ނުބެހޭކަންކަމާ ބެހޭ ބައެއް. ހިތުން މިއީ މިނިސްޓަރުންނޭ.\nމިރާއްޖެ ހުރޭތަ މިނިސްޓްރީތައް؟ މިރާއްޖެ މިހާރު ހިނގަނީ 2000 ބީސީގަ ރޯމަނުންނާއި ބައިޒަންޓައިން ވެރިކަންކުރި ގޮތަށް\nނިއު ނޯމަލް އަށް އެމް އޭ ސީ އެލް އިން ކުރިހާ ވެސް ކަމަކީ އިޝީނަށް ހުރި ގޮނޑި ބަރި ތަކުން ދެ ގޮޑިން އެއްގޮޑީގައި ރަސްގެ ލުން ، މީ ތައްޔާރުވުން ކަމުގައި ވާނަމަ އެތިބީ ތައްޔާރު ވެވިފަ ،\nމިބައިމީހުން ކޮންކަމެއް ކޮށްދީގެން ބަލަންތި ދަނީ؟ ޢަޖައިބެއް!


އެޕަލްގެ މިކްސްޑް ރިއާލިޓީ ހެޑްސެޓް 2022 ގައި އަންނަނީ - Tech News Maldives\nއެޕަލްގެ މިކްސްޑް ރިއާލިޓީ ހެޑްސެޓް 2022 ގައި އަންނަނީ\nމުހައްމަދު ރައްޔާން • 09 މާރިޗު 2021\nރިޕޯޓްތައް ބުނާގޮތުގައި އެޕަލް އިން އެކުންފުނީގެ ފުރަތަމަ މިކްސްޑް ރިއާލިޓީ ހެޑްސެޓް 2022 ވަނަ އަހަރުގެ މެދުތެރޭގައި ތައާރަފް ކުރާނެއެވެ. މި އުފެއްދުން ބާޒާރަށް ނެރުމާއިއެކު އެކުންފުނީގެ މުޅިން އާ އުފެއްދުންތަކެއް ވާޗުއަލް ރިއާލިޓީގެ ބާޒާރަށް ނެރެވިގެން ދާނެއެވެ.\nމެކްރޫމާޒް އިން ރިޕޯޓް ކުރާގޮތުގައި އެޕަލްގެ މިކްސްޑް ރިއާލިޓީ އަދި އާގުމެންޓެޑް ރިއާލިޓީ އުފެއްދުންތަށް ބާޒާރަށް ނެރޭނީ ތިން ބަޔަކަށް ބަހާލައިގެންނެވެ.\nއެގޮތުން މި އުފެއްދުންތަކުގެ ހެލްމެޓް ވައްތަރުގެ ޑިވައިސް ތައް 2022 ވަނަ އަހަރު ބާޒާރަށް ނެރެވިގެން ދާއިރު އައިނު އަދި ކޮންޓެކްޓް ލެންސްތައް ބާޒާރަށް ނެރެވިގެންދާނީ 2025 އަދި 2030 އާއި 2040 ވަނައަހަރު ތެރޭގައިއެވެ. ބެލެވޭ ގޮތުގައި މިދެންނެވުނު ހެލްމެޓް ވައްތަރުގެ އުފެއްދުންތަށް ވެގެންދާނީ އާގުމެންޓެޑް ރިއާލިޓީ އަދި ވާޗުއަލް ރިއާލިޓީ އަށް ހާއްސަ އުފެއްދުންތަކަކަށެވެ. އަދި އައިނު އަދި ލެންސް ތަށް ވެގެންދާނީ އާގުމެންޓެޑް ރިއާލިޓީ އަށް ހާއްސަ އުފެއްދުންތަކަކަށެވެ.\nމި ރިޕޯޓްތައް އަދި ޔަގީން ނުވިޔަސް، ޔަގީންވާ ކަމަކީ މި ރިޕޯޓް ތަކުގައި ހުރި ތާރީހުތަކަށް މި އުފެއްދުންތައް ބާޒާރަށް ނުނެރުނަސް އެޕަލް އިން އަވަސް މުސްތަގްބަލެއްގައި މިފަދަ އުފެއްދުންތަކެއް ބާޒާރަށް ނެރޭނެކަމެވެ.


Sujau Ge Massala Alun Belumah High Court In Hukum Koffi ސުޖާއުގެ މައްސަލަ އަލުން ބެލުމަށް ހައިކޯޓުން ހުކުމްކޮށްފި – Huvadhoo News Sujau Ge Massala Alun Belumah High Court In Hukum Koffi Huvadhoo News\nސުޖާއުގެ މައްސަލަ އަލުން ބެލުމަށް ހައިކޯޓުން ހުކުމްކޮށްފި\nމާލެ ސިޓީ ކައުންސިލުގެ ކުރީގެ ޑެޕިއުޓީ މޭޔަރު އިބްރާހީމް ސުޖާއުގެ މައްޗަށް ދައުލަތުން އުފުލާފައިވާ މައްސަލަ އަލުން ބެލުމަށް ހައިކޯޓުން އަމުރުކޮށްފިއެވެ.\nސުޖާއުގެ މައްޗަށް ދައުލަތުން އުފުލާފައިވަނީ މަޤާމުގެ ނުފޫޒުގެ ބޭނުން ކޮށްގެން ނާޖާއިޒް ފައިދާއެއް ނަގާފައިވާ މައްސަލައެއްގެ ދައުވާއެކެވެ. މިމައްސަލަ ކްރިމިނަލްކޯޓުގައި އަލުން ބެލުމަށް ހައިކޯޓުން މިވަނީ ހުކުމްކޮށްފައެވެ.\nމިދިޔަ ބުރާސްފަތި ދުވަހު ހައިކޯޓުން ކުރި ހުކުމުގައި ބުނެފައި ވަނީ މާލޭ ޕްލޭނިން ގަވާއިދަކީ އަމަލު ކުރަމުންނުދާ ގަވާއިދެއް ކަމަށް ދަށު ކޯޓުން ކަނޑައަޅާފައި މައްސަލަ ބެއްލެވި ފަނޑިޔާރު އެކަށީގެންވާ މިންވަރަށް ނުބައްލަވާ ކަމަށާއި އެމައްސަލަ އަލުން ކްރިމަނަލް ކޯޓުގެ މައްޗަށް ބެލުމަށް ހައި ކޯޓުން ވަނީ އަމުރު ކޮށްފައެވެ.\nދައުލަތުން ކުރާ ދައުވާގައި ބުނާގޮތުގައި 12 މީޓަރަށް އިމާރާތެއް އެޅުމަށް 15 ޖެނުއަރީ 2014 ގައި އޭނާ ސޮއިކުރައްވައި، އިމާރާތުގެ ކުރެހުން ފާސްކުރި ކަމުގެ ލިޔުމާއި އިމާރާތް ކުރުމުގެ ހުއްދަ މީހަކަށް ދީފައިވާކަމަށާއި އެކަން ކޮށްފައިވަނީ ޤަވައިދާ ޚިލާފަށް ކަމަށެވެ.\nސުޖާއުގެ ދިފާއުގައި ވާހަކަފުޅު ދައްކަވަމުން އޭނަގެ ވަކީލު ބުނެފައިވަނީ މި މައްސަލާގައި އޭނާ ހުއްދަ ދިނީ މާލޭ ޕްލޭނިން ގަވާއިދު ގެޒެޓުގައި ޝާއިއުކުރުމުގެ ކުރިން ކަމަށެވެ.\nމިމައްސަލަ ކްރިމިނަލް ކޯޓުން ނިންމާފައިވަނީ މިމައްސަލައަކީ މާލޭގެ ޕްލޭނިންގ ޤަވައިދަކީ ގެޒެޓްކޮށްފައިނުވާ އެއްޗެއް ކަމަށާއި އެޤަވައިދަށް އަމަލުކުރާކަމުގެ އެއްވެސް ހެއްކެއް ދައުލަތުން ހުށަހަޅާފައިވާ ނުވާ ކަމަށް ބުނެއެވެ.\nހައިކޯޓް ކްރިމިނަލްކޯޓް އިބްރާހީމް ސުޖާއު


Majileehuge raees himeni vadaigannavaa gothah thin member in isolation ga – Iru\nރައްޔިތުންގެ މަޖިލީހުގެ ތިން ވަނަ ދައުރުގެ ޖަލްސާތައް ފެށުނު އިރު ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ހިމެނިވަޑައިގަންނަވާ ގޮތަށް ތިން މެމްބަރަކު އައިސޮލޭޝަންގައި ތިއްބެވި ކަމަށް މަޖިލީހުގެ ނައިބު ރައީސް އީވާ އަބްދުﷲ ވިދާޅުވެއްޖެ އެވެ.\nހޯމަ ދުވަހުގެ ޖަލްސާ ފައްޓަވަމުން އީވާ ވިދާޅުވީ އައިސޮލޭޝަންގައި ތިން މެމްބަރަކު ތިއްބެވި އިރު ލޮކްޑައުންގައި އެއް މެމްބަރަކު ހުންނެވި ކަމަަށެވެ. ރައްޔިތުންގެ މަޖިލީހުގެ ރައީސް އައިސޮލޭޝްނަގައި ހުންނެވީ އެމަނިކުފާނު އިނގިރޭސިވިލާތަށް ވަޑައިގެން އެނބުރި ވަޑައިގެންނެވުމާއި ގުޅިގެންނެވެ.\nރައީސް ނަޝީދު ނުރަސްމީ ދަތުރުފުޅެއްގައި އިނގިރޭސިވިލާތަށް ފުރާވަޑައިގެންނެވީ، އޯގަސްޓް މަހުގެ 28 ވަނަ ދުވަހުގެ ހެނދުނުގެ ވަގުތެއްގައެވެ. އެމަނިކުފާނު އެނބުރި ވަޑައިގެންނެވީ ސެޕްޓެމްބަރ މަހުގެ 22 ވަނަ ދުވަހު އެވެ. އަދި އޭގެފަހުން މާލެ ވަޑައިގަތުމާއެކު ކަރަންޓީނުގައި ހުންނެވިކަމަށް މަޖިލީހުގެ އިދާރާއިން ވަނީ ބުނެފައެވެ. ރާއްޖޭގައި ކޮވިޑްގެ ބަލިމަޑުކަން އޮތް ދުވަސްވަރެއްގައި، ރާއްޖެއިން ބޭރުން އަންނަ ކޮންމެ ފަރާތެއް ވެސް 14 ދުވަހުގެ ކަރަންޓީން މުއްދަތެއް ފުރިހަމަކޮށް ޓެސްޓް ކުރަން ޖެހެއެވެ.\nއެމަނިކުފާނުގެ 14 ދުވަސް ހަމާވާނީ އޮކްޓޯބަރ މަހުގެ6ވަނަ ދުވަހު އަށެވެ.\nދާންދޫގައި ހިނގި މާރާމާރީއެއްގައި މީހެއްގެ ހާލު ސީރިއަސް ވެއްޖެ\nމީގެއިތުރުން އެމްޑީޕީގެ ޗެއަރ ޕާސަން އަދި ހެންވޭރު ހުޅަނގު ދާއިރާގެ މެމްބަރ ހަސަން ލަތީފުގެ މަންމަ ކޮވިޑް-19 އަށް ޕޮޒިޓިވްވުމާއި ގުޅިގެން ހޯމް ކަރަންޓީނުގައި ހުންނެވި ކަމަށް ވަނީ ވިދާޅުވެފައެވެ.


vnews - Jazeeraa Raees huvaakurahvaa rasmiyyaathugai First Lady ge fenilun khaasa vedhaanetha?\nއިންތިޚާބީ ރައީސްގެ އަނބިކަނބަލުން ފަޒުނާ އަހުމަދު (ފަޒޫ)\nމާދަމާ އަކީ ބޮޑު ދުވަހަކަށް ވެގެންދާނެ އެވެ. ދުވަހުގެ ބޮޑުކަން އެތައްގޮތަކުން ޚާއްސަވެގެން ދާއިރު، އެންމެ ޚާއްސަ ކަމަކީ މާދަމާ އަކީ ދިވެހި ޖުމްހޫރިއްޔާގެ 11ވަނަ ދައުރުގެ ރައީސްކަމުގެ ހުވާ، އިންތިޚާބީ ރައީސް އިބްރާހިމް މުހައްމަދު ސޯލިހު ކުރައްވާ ދުވަހަށްވުމެވެ.\nޖަޒީރާ ރައީސް ހުވާކުރެއްވުމުގެ ރަސްމިއްޔާތަށް މުޅި ރާއްޖެ ނަލަހެދެމުންދާއިރު، އެންމެބޮޑަށް ނަލަހެދޭނެ އެއްބަޔަކަށް ވާނީ ރަސްމިއްޔާތުގައި ބައިވެރިވެވަޑައިގަންނަވާ އަންހެން ބޭފުޅުންކަން ޔަގީނެވެ. ރާއްޖޭގައި މޮޅު ފެޝަން ޑިޒައިނަރުންނާއި، ވަރަށް ކްރިއޭޓިވް އާޓް ޑިޒައިނަރުންވެސް އެބަތިއްބެވެ. އަދި މި ރަސްމިއްޔާތުގެ ޝަރަފުވެރި މެހުމާނުންގެ ތެރެއިން އަންހެން ބޭފުޅުންގެ ނަލަނަލަ ހެދުންތައް ފަރުމާކުރާނީ ކޮންގޮތަކަށްތޯ މިއީ ޑިޒައިނަރުން ވިސްނާނެ ކަންކަމެވެ. ސަބަބަކީ މަންޒަރު ބަލަން ތިބޭ މީހުންވެސް އެފަދަ ރަސްމިއްޔާތުތަކުން ފެންނާނެ ހެދުންތަކަށް ލޯހުޅުވައިގެން ތިބޭނެތީ އެވެ.\nމާދަމާގެ ހުވާ ކުރުމުގެ ރަސްމިއްޔާތު އެތައް ބަޔަކަށް ޚާއްސަވެގެން ދާއިރު، މި ދުވަހުގެ ޚާއްސަކަން އެންމެބޮޑު އަންހެން ބޭފުޅަކަށް ވެގެންދާނީ، އިބްރާހިމް މުހައްމަދު ސޯލިހުގެ އަނބިކަނބަލުން ފަޒުނާ އަހުމަދެވެ. ފަޒޫ އަށް މިދުވަސް ޚާއްސަވެގެން ދަނީ އިންތިޚާބީ ރައީސް ސޯލިހު ހުވާކުރެއްވުމާއި އެކު ފަޒޫ އަކީ މި ޖަރީޒާގެ ފަސްޓްލޭޑީ އަށް ވެގެންދާނެތީ އެވެ.\nއެހެންކަމުން ހުވާކުރުމުގެ ޚާއްސަ ރަސްމިއްޔާތުގައި ފަސްޓްލޭޑީ ފަޒޫ ފެނިގެންދާނީ ކޮންގޮތަކަށްތޯ ތަސްވީރުކޮށްލަން ބޭނުންވީ އެވެ. އެގޮތުން ޓްވިޓާ މެދުވެރިކޮށް ޕޯލް އެއް ހުޅުވާލައި ކޮންމެވެސް ވަރަކަށް މިކަމުގައި އާއްމުންގެ ޚިޔާލު ހުރިގޮތްވެސް ބަލާލީމެވެ. އަދި އެ ރަސްމިއްޔާތުގައި ފަސްޓްލޭޑީ ތުރުކުރައްވައިގެން ހުންނަވަނިކޮށް ދެކެން ބޭނުންވަނީ ކޮންކަހަލަ ހެދުމެއްތޯ އާޢި އެކަމުގައި ޚިޔާލަކީ ކޮބައިތޯ އަހާލީމެވެ. މި ޕޯލް ގައި އަޅުގަނޑަށް ފެންނަ4ވައްތަރެއްގެ ހެދުމެއްވެސް ހިމަނާލީމެވެ. އޭގެތެރޭގައި ނޭޝަނަލް ޑްރެސް (ދިގުހެދުން)، ޓްރެޑިޝަނަލް ޑްރެސް (ސަޤާފީ) ހެދުން، މީގެ އިތުރަށް ޖަޒީރާ ފްރެންޑްލީ ޑްރެސް އެއްގެ އިތުރަށް، މޮޑާން އިވިނިންގ ޑްރެސް ހިމެނީމެވެ.\n"ޖަޒީރާ ފްރެންޑްލީ ޑްރެސް" އެއް ކަމަށް އަޅުގަނޑު ސިފަކޮށްފައި އެވަނީ، "ޖަޒީރާ ރާއްޖެ" މި ސްލޯގަން އަކީ މިފަހަރުގެ އިންތިޚާބު ކާމިޔާބުކުރުމަށް އިއްތިހާދުން އެންމެބޮޑަށް ޕްރޮމޯޓް ކުރި ސްލޯގަން ކަމުގައި ވުމުންނެވެ. އަދި ހުވާ ހުކުރުމުގެ ހަފްލާއިންވެސް ޖަޒީރާ ވަންތަކަން ފެނިގެން ދިއުމަކީވެސް ސަޅިކަމަކަށް ވެގެންދާނެތީއެވެ.\nއެހެންކަމުން ދިވެހިވަންތަ އަދި ހަމަ އެހެންމެ ތިމާވެއްޓާއި ރައްޓެހި ގޮތަކަށް ފަރުމާކުރެވި ނުވަތަ އެފަދަ މެސެޖްތަކެއް ލިއްބައިދޭ ހެދުމެއްގެ ގޮތުގައި ޚާއްސަ ފަރުމާއެއް ކުރެވިފައިވާ ހެދުމެއްގައި ފަސްޓްލޭޑީ ދެކެން އަޅުގަނޑު ބޭނުންވެ އެވެ. އެ މަންޒަރު ނުވަތަ ޖަޒީރާ ލޯބި ދައްކާލުމަށް އެެންމެ މުނާސަބު އެއް ބޭފުޅަކީވެސް ފަސްޓްލޭޑީ ނޫން ހެއްޔެވެ. ފަސްޓްލޭޑީ ފަޒޫ ތުރުކުރައްވާ ހެދުމަކީ ޤައުމީ ނުވަތަ ސަޤާފީ ހެދުމެއް ނަމަވެސް މިފަދަ ޖަޒީރާ ވަންތަ ފަންނުވެރިކަމެއް ފެނުމަކީ ކުރެވޭ ތަސްވީރެކެވެ.\nޓްވިޓާ އަދި ފޭސްބުކް މެދުވެރިކޮށް އަޅުގަނޑު ހޯދި ޚިޔާލުން ދެއްކިގޮތުގައި ގިނަބަޔަކު ވޯޓުދިނީ ދިގު ހެދުމެއްގައި ފަސްޓްލޭޑީ ފެންނާށެވެ. ޓްވިޓާ މެދުވެރިކޮށް ހުޅުވާލި ޕޯލް ގެ %57 އިންސައްތަ މީހުން ވޯޓުދީފައި ދިގު ހެދުމަށެވެ. އަދި %21 މީހުން "ޖަޒީރާ ފްރެންޑްލީ ޑްރެސް" އަށެވެ.\nއިންތިޚާބީ ރައީސް އަދި އަނބިކަނބަލުން ފަޒުނާ އަހުމަދު (ފަޒޫ)\nޚިޔާލުފާޅުކުރި ބައެއް މީހުން ދެކޭގޮތުގައި ފަސްޓްލޭޑީ ފަޒޫ ހިތްޕުޅާވާ އަދި ފަސޭހަ ކޮންމެގޮތަކަށް ހެދުން އެޅިދާނެއެވެ. ކޮންމެހެން ދިގުހެދުމެއް ތުރުކުރައްވަން މަޖުބޫރު ނޫންކަމަށްވެސް ބައެއް މީހުން ވަނީ ބުނެފައެވެ. ރާއްޖޭގެ ރަައީސުން ހުވާކުރައްވާ ރަސްމިއްޔާތުތަކުގަ އާއި، ރަސްމީ ބޮޑެތި ހަފްލާތަކުގައި ހެދުން އެޅުމަށް ޚާއްސަ ޑްރެސްކޯޑެއް ވަނީ ކަނޑައަޅާފައެވެ. އޭގެތެރޭގައި ފާސްކުރި ހެދުމާއި ކޯޓް ފަޓްލޫނުވެސް ހިމެނެއެވެ. އަދި މިފަދަ ބޮޑެތި ހަފްލާތަކަށް ގިނަ ފަހަރަށް އަންހެނުން ޒީނަތްތެރިވެގެން ތިބެނީ ދިގުހެދުމެއްގައެވެ. މީގެ ކުރީގެ ރައީސުން ހުވާކުރެއްވި ރަސްމިއްޔާތުތަކުންވެސް ފަސްޓްލޭޑީން މިހާތަނަށް ފެނިގެންދިއައީ ދިގުހެދުމުގަ އެވެ.\nއެހެންކަމުން އިންތިޚާބީ ރައީސް ހުވާކުރައްވާއިރު، އެމަނިކުފާނުގެ އަނބިކަނބަލުން އަދި ފަސްޓްލޭޑީ ފަޒޫ ތުރުކުރައްވައިގެން ހުންނަވާނީ ކޮންކަހަލަ ހެދުމެއްތޯ އާއި، އަދި އެ ހެދުމުން ޖަޒީރާ ވަންތަކަން ފެނިގެން ހިނގައިދާނެތޯ އަޅުގަނޑަށް ތަސައްވުރުކުރެވި ކުރަހާލެވުނީއެވެ. އެއީ ދިގުހެދުމެއް ކަމުގައިވީނަމަވެސް މައްސަލައެއް ނެތެވެ. މާދަމާއަށް ޢިންތިޒާރުކުރަމާތޯއެވެ.


ކްރެޑިޓް ރޭޓިން އޭޖެންސީތަކުން ރޭޓިން ދިނުމުގައި ބަލަނީ ކޮންކަމަކަށް؟\nއަހްމަދު އަޒާން 10 ނޮވެމްބަރު 2020 10:00\nފިޗްގެ މައި އޮފީސް\nދުނިޔޭގެ އެންމެ ބޮޑު ތިން ކްރެޑިޓް ރޭޓިން އޭޖެންސީތަކުގެ ތެރޭގައި ހިމެނޭ ފިޗް ރޭޓިންސް އިން މިވަނީ ދާދިފަހުން ރާއްޖެއަށް ތިން ސީގެ ރޭޓިންއެއް ދީފައެވެ. 2016 ވަނަ އަހަރުން ފެށިގެން ރާއްޖޭގެ ސޮވެރިން ރޭޓިން ހަދަން ފަށާފައިވާއިރު މިއީ މިހާތަނަށް ރާއްޖެއަށް ލިބުނު އެންމެ ދަށް ރޭޓިންއެވެ.\nފިޗުގެ ތިން ސީ ރޭޓިން އަކީ ސްޕެކިއުލޭޓިވް ގްރޭޑް ރޭޓިންއެކެވެ. ތިން ސީ ރޭޓިންއަކުން ރޭޓުކޮށްފިނަމަ އޭގެ މާނައަކީ އެ ޤައުމެއް ސޮވެރިން ޑިފޯލްޓު ވުމުގެ ފުރުސަތު ވަރަށް ބޮޑުކަމެވެ. ފިޗުން ރޭޓިން ނެރުނުތާ 24 ގަޑިއިރު ނުވެ ސަރުކާރުން ވަނީ އެ ރޭޓިން ޤަބޫލު ނުކުރާކަމަށް ބުނެ ބަޔާނެއް ނެރެފައެވެ. އަދި ފިޗުން ރޭޓިން ނެރުނީ ބަލަންވާ ވަރަށް ނުބަލައި ކަމަށާއި ރާއްޖޭގެ ފަތުރުވެރިކަންވެސް މިހާރު ރަނގަޅުވަމުން ދާކަމަށް ބުނެފައިވެއެވެ. އަދި ރާއްޖެ މީގެ ކުރިން ދުވަހަކުވެސް ޑިފޯލްޓު ނުވާކަމަށާއި އެގޮތުގައި ދަމަހައްޓާނެކަމަށް ސަރުކާރުން ބުނެފައިވެއެވެ.\nމީގެ އިތުރުން ސަރުކާރު ހިންގާ އެމްޑީޕީ މެމްބަރުންގެ މެދުގައިވެސް ކޮންމެވެސް ވަރެއްގެ ޒުވާބުތަކެއް ސޯޝަލް މީޑިއާގައި ކުރެވުނެވެ. އެފަދަ ރޭޓިން އެއް ލިބުނީ ދަރަންޏާއި ގުޅޭގޮތުން މަޖިލީހުން ފާސްކުރި ރިޕޯޓާއި ގުޅިގެން ކަމަށް މަރަދޫ ދާއިރާގެ މެމްބަރު އިބްރާހިމް ޝަރީފް ވިދާޅުވިއިރު އާޒިމް ވަނީ އެކަމާއި ދެކޮޅު ހައްދަވައި ޓުވީޓު ކުރައްވާފައެވެ.\nއާންމުންގެ މެދުގައިވެސް މިކަމާއި މެދު ވާހަކަ ދެކެވޭއިރު، ފިޗު އަދި އެހެނިހެން ކްރެޑިޓް ރޭޓިން އޭޖެންސީތަކުންވެސް ސޮވެރިން ރިސްކް އެނަލިސިސް ހަދާއިރު އާންމުކޮށް ބަލާ ބައެއްކަންކަމަށް ބަލާލާނަމެވެ. މިގޮތުން އޭޖެންސީތަކުން އާންމުގޮތެއްގައި ދިރާސާކުރަނީ5ދާއިރާއަކުންނެވެ.\nކްރެޑިޓް ރޭޓިން އޭޖެންސީތަކުން ސޮވެރިން ރިސްކް އެނަލިސިސް ހަދާއިރު އެ ޤައުމެއްގެ ސިޔާސީ މަސްރަހު އޮންނަގޮތާއި ވެރިކަމުގެ ނިޒާމާއި ގުޅޭ ދިރާސާތައް ހަދައެވެ. މިގޮތުން ބާރުތައް ބެހިފައިވާ މިންވަރާއި، ސިޔާސީ ހަރަކާތްތަކަށް މިނިވަންކަން އޮންނަ ވަރާއި މީޑިއާގެ މިނިވަންކަމާއި، ޖިއޯޕޮލިޓިކްސް ފަދަ ކަންކަމަށް ބަލައެވެ. އަދި ސަރުކާރުން ސިޔާސަތު ހަދާއިރު ސިޔާސަތު ހެދުމުގައި ގެންގުޅޭ މިންގަނޑުތަކަށާއި ދައުލަތުގެ މުއައްސަސާތައް ހަރުދަނާ ވެފައިވާ މިންވަރަކީވެސް ބަލާ ކަންކަމެވެ.\nއިޤްތިސާދު ހުރި މިންވަރާއި ކުރިއަށް ލަފާކުރާގޮތް\nސޮވެރިން ރޭޓިން ދިނުމުގައި، އެންމެ އިސްކަމެއް ދީގެން ބަލާއެއް ކަމަކީ ޤައުމުގެ އިޤްތިސާދީ ހާލަތެވެ. ރޭޓު ކުރާ އަހަރުގެ އިޤްތިސާދީ ކަންކަން ހުރިގޮތާއި، ކުރިއަށް ލަފާކުރާގޮތް އޭޖެންސީތަކުން ބަލައެވެ. މިގޮތުން އުފެއްދުންތެރިކަމުގެ ނިސްބަތާއި، ބޮލަކަށް ޖެހޭ އާމްދަނީ އާއި ވަޒީފާ ނެތް މީހުންގެ އަދަދާއި، އިންފްލޭޝަން ރޭޓު ފަދަ ކަންކަން ބަލައެވެ. މީގެ އިތުރުން އިޤްތިސާދު ސިންދަފާތު(ޑައިވާސް) ވެފައި ހުރި މިންވަރާއި ޤައުމު އިޤްތިސާދީ ގޮތުން ކުރިއަރާފައިވާ މިންވަރާއި ފަރުދުންގެ އާމްދަނީގައި ހުރި ފަރަގު ދިރާސާކުރެއެވެ.\nމާލީ ހާލަތު ވަޒަން ކުރުމުގައި، ދައުލަތަށް ލިބޭ އާމްދަނީ އާއި، ހަރަދާއި، ބާކީ ހުންނަ މިންވަރާއި، ދަރަނި ހުރި މިންވަރާއި ދަރަނި ބަރުދާސްތު ކުރެވޭ މިންވަރު ފަދަ ގިނަ ކަންކަން ބަލައެވެ. މިގޮތަށް ބަލާއިރު، ރޭޓިން ދޭ އަހަރުގައި ކަންކަން ހުރިގޮތައި ފާއިތުވި އަހަރުތަކުގައި އާންމުކޮށް މާލީ ހާލަތު ހުރި ގޮތްފަދަ ކަންކަން ވަޒަން ކުރެއެވެ. ސަރުކާރުގެ މާލީ ހާލަތުގެ އިތުރުން ސަރުކާރު ހިއްސާ ވެގެން ހިންގާ ކުންފުނިތަކުގެ މާލީ ހާލަތުވެސް ވަކިން ދިރާސާކުރެއެވެ. މީގެ އިތުރުން، ސަރުކާރަށް އާމްދަނީ އިތުރު ކުރަން، ކުރެވެން ހުރި ކަންތައްތައްވެސް ބަލައެވެ.\nއިޤްތިސާދުގައި ދައުރުވާ ފައިސާ އާއި މަރުކަޒީ ބޭންކުގެ ސިޔާސަތުތައް\nއިޤްތިސާދުގައި ފައިސާ ދައުރުވަމުން ދާގޮތާއި، މަރުކަޒީ ބޭންކުން ގެންގުޅޭ ސިޔާސަތުތަކަކީވެސް ރޭޓިން ކަނޑައަޅާއިރު ބަލާ މުހިންމު ކަމެކެވެ. މިގޮތުން ބޭރުގެ ފައިސާގެ ރިޒާވް އާއި އަޅާ ބަލާއިރު އިޤްތިސާދުގައި ދައުރުވާ ފައިސާގެ އަދަދާއި، އިންޓަރެސްޓް ރޭޓުތަކާއި ބޭންކިން ނިޒާމުގައި ހުރި ނަން ޕާފޯމިން ލޯންތަކުގެ އަދަދަކީ ބަލާ ކަންތައްތަކެވެ. މީގެ އިތުރުން މަރުކަޒީ ބޭންކަށް މަނިޓަރީ ސިޔާސަތު ކަނޑައެޅުމުގައި މިނިވަންކަން އޮވޭތޯވެސް ބަލައެވެ.\nދަށް ރޭޓިން އެއް ލިބުމުން އޭގެއިން ދޭހަވާ އެންމެ ބޮޑު އެއްކަމަކީ ދަރަނި ނުދެއްކި ޑިފޯލްޓު ވެދާނެކަމެވެ. އެހެން ކަމުން، ޤައުމުގެ ބޭރުގެ ދަރަނި ހުރި މިންވަރާއި، އާމްދަނީ ލިބޭ މިންވަރާއި ބަލާއިރު ދެމެހެއްޓެނެވި ގޮތެއްގައި ދަރަނި އަދާ ކުރެވިދާނެތޯ އޭޖެންސީތަކުން ބަލައެވެ. މިގޮތުން ބޭރު ފައިސާ އެ ޤައުމަކަށް ވަންނަ މިންވަރާއި، ވަންނަ ވަސީލަތްތަކާއި، އަދި ވަސީލަތްތަކަށް ހުއްޓުން އައިސްދާނެ ގޮތްތަށްވެސް ބަލައެވެ. ބޭރުގެ ފަރާތްތަކުން ނަގާފައިވާ ލޯނުތަކާއި ވިއްކާފައިވާ ބޮންޑުތަކާއި، އަދި ދައުލަތުން ގެރެންޓީ ދީފައިވާ ދަރަނިތައް ހުރި މިންވަރުވެސް ރޭޓިން ދިނުމުގެ ކުރިން ދިރާސާކުރެއެވެ. މިގޮތޮން އެފަދަ ދަރަންޏެއްގެ އިންޓަރެސްޓު ދެއްކުމުގައި މާޒީގައި ދަތިތަކެއް ކުރިމަތިވެފައިވޭތޯ ބެލުމާއި، ބޭރު ފައިސާ ލިބޭ މިންވަރުން ކުރިއަށް އޮތްތާ އެފަދަ ކަމެއް ދިމާވެދާނެތޯ ބެލުމާއި، ދަރަނީގެ މިންވަރު އިތުރު ވެއްޖެނަމަ އެފަދަ ދައްޗެއް ދިމާވެދާނެތޯ ވެސް ބަލައެއެވެ.\nމި5ދާއިރާއިން ވަރަށް ފުޅާ ދާއިރާއެއްގައި ކްރެޑިޓް ރޭޓިން އޭޖެންސީތަކުން ދިރާސާކުރެއެވެ. އަދި ރޭޓިން ދެނީ އެކަންތައްތައް ވަރަށް ފުރިހަމައަށް ބެލުމަށްފަހުގައެވެ. 1914 ވަނަ އަހަރުއްސުރެ އޮޕަރޭޓު ކުރަމުން އަންނަ ފިޗުން ރާއްޖެ ރޭޓުކޮށްފައި މިވަނީ ހަމަ އެއްވެސް ބެލުމެއް ނެތި ކަމަށާއި، އެ ރޭޓިން ޤަބޫލުވެސް ނުކުރާ ކަމަށް ސަރުކާރުން ބުނުމަކުން ރާއްޖޭގެ އިޤްތިސާދީ ހާލަތު ރަނގަޅެއް ނުވާނެއެވެ. ގޯސްކޮށް އޮތް ކަމެއް ރަނގަޅު ކުރެވޭނީ ކަމެއް ގޯސްކޮށް އޮތްކަން ފުރަތަމަ ޤަބޫލުކޮށްގެންނެވެ.\nފިޗް ރޭޓިން އިޤްތިސާދު ސޮވެރިން ޑިފޯލްޓް


Etherehasheegai rahkaakohgen masthuvaathakethi etherekuri meehaku hayyarukohfi | Jazeera\tއެތެރެހަށީގައި ރައްކާކޮށްގެން މަސްތުވާތަކެތި އެތެރެކުރި މީހަކު ހައްޔަރުކޮށްފި - Jazeera\nއެތެރެހަށީގައި ރައްކާކޮށްގެން މަސްތުވާތަކެތި އެތެރެކުރި މީހަކު ހައްޔަރުކޮށްފި\nމުޙައްމަދު އަފްޒަލް December 6, 2020 213 views0\nއެތެރެހަށީގައި ރައްކާކޮށްގެން މަސްތުވާތަކެތި ދިވެހިރާއްޖެއަށް އެތެރެކުރި މީހަކު ހައްޔަރުކޮށްފައިވާކަމަށް ފުލުހުން ބުނެފިއެވެ.\nފުލުހުން މައުލޫމާތު ދީފައިވާ ގޮތުގައި، މި މައްސަލައާ ގުޅިގެން ހައްޔަރުކޮށްފައިވަނީ ބްރެޒިލްއަށް ނިސްބަތްވާ 21 އަހަރުގެ ރައްޔިތެކެވެ. އޭނާ ހައްޔަރު ކޮށްފައިވަނީ މިދިޔަ ނޮވެމްބަރު މަހުގެ 28 ވަނަ ދުވަހުއެވެ.\nއޭނާ ހައްޔަރުކޮށްފައިވަނީ އެތެރެހަށީގައި ރައްކާކޮށްގެން މަސްތުވާތަކެތި އެތެރެކުރަން އުޅޭކަމަށް ޝައްކު ކުރެވިގެން ކަސްޓަމްސް އިން އޭނާ ހުއްޓުވައި އެކްސްރޭ ހެދުމުން، އޭނާގެ ހަށިގަނޑުގެ ތެރޭގައި އެއްޗެހި ތަކެއް ހުރިކަމަށް ފާހަގަ ކުރެވުމާއި ގުޅިގެންނެވެ. މިގޮތުން، އޭނާ ފުލުހުންގެ އެހީތެރިކަމާއެކު ހޮސްޕިޓަލަށް ގެންގޮސް ޑޮކްޓަރަށް ދެއްކުމުން ހަށިގަނޑުގައި ފޮރިން ބޮޑީސްތަކެއް ހުރިކަންވަނީ ޔަގީންކުރެވިފައެވެ.\nފުލުހުން އިތުރަށް ބުނެފައިވަނީ، ފުލުހުންގެ ބެލުމުގެ ދަށުގައި އޭނާ ހުރިއިރު ބޮޑުކަމުދިޔަ ތަކެތީގެ ތެރެއިން މަސްތުވާތަކެތިކަމަށް ޝައްކުކުރެވޭ އެއްޗެއްހުރި 66 ބުލެޓް ފެނިފައިވާކަމަށެވެ.\nމި މައްސަލައާ ގުޅިގެން އޭނާގެ ބަންދާމެދު ގޮތެއް ނިންމުމަށް ކްރިމިނަަލް ކޯޓަށް ހާޒިރުކުރުމުން، ޝަރީއަތް ނިމެންދެން އޭނާ ބަންދުގައި ބެހެއްޓުމަށްވަނީ އަމުރުކޮށްފައެވެ. މި މައްސަލަ ފުލުހުންގެ ޑްރަގް އެންފޯސްމަންޓް ޑިޕާޓްމަންޓުން ދަނީ ތަހުގީގުކުރަމުންނެވެ.


ދިރާގުން ރާއްޖޭގެ ލޯފަން މީހުންގެ ޙައްޤުތައް ހިމާޔަތް ކުރާ ޖަމްޢިއްޔާއަށް ފޯރުކޮށްދޭ ޑިޖިޓަލް ސޮލިއުޝަން އިން އިތުރު ލުއިފަސޭހަތައް – Dhuvas Online\nދިރާގުން ރާއްޖޭގެ ލޯފަން މީހުންގެ ޙައްޤުތައް ހިމާޔަތް ކުރާ ޖަމްޢިއްޔާއަށް ފޯރުކޮށްދޭ ޑިޖިޓަލް ސޮލިއުޝަން އިން އިތުރު ލުއިފަސޭހަތައް\nލޯފަން މީހުންގެ ހައްގުގައި މަސައްކަތްކުރާ ޖަމިއްޔާ ބްލައިންޑް އެންޑް ވިޝުއަލީ އިމްޕެއާޑް ސޮސައިޓީ އޮފް މޯލްޑިވްސް (ބީ. ވީ. އައި. އެސް. އެމް( އަށް ދިރާގުން ދޭ ހާއްސަ ޑިޖިޓަލް މުވާސަލާތުގެ ހިދުމަތް ކަމަށްވާ “ފޯންމީޓިން 130” މިއަހަރު ވެސް ދިރާގުގެ އިޖުތިމާއީ ޒިންމާގެ ދަށުން ފޯރުކޮށްދޭން ނިންމައިފި އެވެ. ދިރާގުން އަންނަނީ 2016 ވަނަ އަހަރުން ފެށިގެން އެ ޖަމިއްޔާ އަށް މި ޚިދުމަތް ހިލޭ ފޯރުކޮށްދެމުންނެވެ.\nމި ޚިދުމަތަކީ ދިރާގުން އެ ޖަމިއްޔާ އަށް ހާއްސަކޮށްގެން ފަރުމާ ކޮށްފައިވާ ޚިދުމަތްތަކެވެ. އެހެނިހެން އިޖުތިމާއީ ޖަމިއްޔާތައް ހިންގުމުގައި މެދުވެރިނުވާ ގިނަ ގޮންޖެހުންތައް ބީ.ވީ.އައި.އެސް.އެމް އަށް ދިމާވެއެވެ. ޖަލްސާތައް ބާއްވަން ނުވަތަ އެންމެން އެއްތަނަކަށް އެއްކޮށްގެން މީޓިން ބޭއްވުމަކީ ފަސޭހަ ކަމަކަށް ނުވެއެވެ. ދިރާގުން މި ޚިދުމަތް ހިލޭ ފޯރުކޮށްދިނުމުން، ފަސޭހަކަމާއިއެކު ޖަމިއްޔާ ހިންގުމުގެ ކަންތައްތައް ކުރިއަށް ގެންދެވެއެވެ. އަދި މިޚިދުމަތް މެދުވެރިކޮށް ރާއްޖޭގެ އެކި ކަންކޮޅުތަކުގައި ތިބޭ 200 ޖަމިއްޔާގެ މެންބަރުންނަށް ޖަމިއްޔާގެ ޖަލްސާތައް ބޭއްވުމަށް ފަސޭހަވެ، މެންބަރުންގެ މެދުގައި އެކުވެރިކަމާއި ރަހުމަތްތެރިކަން ބަދަހިކުރަން ވަރަށް ބޮޑު އެހީއަކަށް ވެގެން ދެއެވެ.\nބީ. ވީ. އައި. އެސް. އެމް. އަކީ އަހަރުތެރޭގައި ތަފާތު ގިނަ ހަރަކާތްތައް ބާއްވަމުން އަންނަ ޖަމިއްޔާއެކެވެ. އެގޮތުން މި ޙިދުމަތް މެދުވެރިކޮށް މަދަހަ މުބާރާތްތަކާއި، ޤުރުއާން ކިޔަވައިދިނުމާއި ދީނީ ނަސޭހަތް ދިނުން ފަދަ ޕްރޮގުރާމްތައް ހިމެނެއެވެ. އެގޮތުން ޖަމިއްޔާގެ މެންބަރުންގެ މެދުގައި ހިންގޭ މިފަދަ ތަފާތު ތަމްރީނު ޕްރޮގްރާމްތަކާއި ތައުލީމީ ޕްރޮގުރާމްތައް ކުރިއަށް ގެންދިއުމަށް ބީ.ވީ.އައި.އެސް.އެމް އިން މި ޙިދުމަތް ބޭނުންކުރެއެވެ. ދ. ވޭތުވެދިޔަ އަހަރުތަކުގައި ބީވީއައިއެސްއެމް އިން ވަނީ މި ޚިދުމަތް މެދުވެރިކޮށް ހިސާބު، ލެޓިން، އަރަބި،އަދި ގުރުއާން، ފަދަ ކްލާސްތައް ކުރިއަށް ގެންގޮސްފައިވެއެވެ. ކޮވިޑް19ގެ ސަބަބުން ލޮކްޑައުންގެ ހާލަތުގައިވެސް ބީ. ވީ. އައި. އެސް. އެމް. ވަނީ މި ޚިދުމަތް މެދުވެރިކޮށް މެދުކެނޑުމެއްނެތި ޖަމިއްޔާގެ ހަރަކާތްތައް ކުރިއަށް ގެންގޮސްފައިއެވެ. ވަކިން ޚާއްޞަކޮށް ކޮވިޑް 19 އާއި ގުޅިގެން ބީ.ވީ. އައި. އެސް. އެމް އިން ވަނީ ސިއްހީ ހޭލުން ތެރިކަން އަދި އަމިއްލަ ނަފްސަށް އިތުބާރުކުރުމުގެ ހޭލުންތެރިކަން އިތުރު ކުރުމުގެ މުހިންމު ޕްރޮގްރާމްތައް ކުރިއަށް ގެންގޮސްފައިއެވެ.


Razzmatazz: Thafaathee nan ekanyeh noon!\nރަޒްމަޓާޒް އޭ ބުނީމަ ފަހަރުގައި ނޭނގިދާނެ އެވެ. އެކަމަކު 1438ގެ ބޮޑުބެރު ގްރޫޕާއެކު އަދި ގްރޫޕާ ވަކިން ނަަށަން އުޅޭ ޑާންސް ގްރޫޕްގެ ވާހަކަ އަޑުއަހާފައި އޮވެދާނެ އެވެ. އުފެދުނުތާ މާގިނަ ދުވަހެއް ނުވިޔަސް މާލޭގައި ނަށަން މިއުޅޭ ގްރޫޕްތަކެކޭ އެއްވަރަށް އެމީހުން އަޑުގަދަ ކުރަން ފަށައިފި އެވެ.\n"ރަޒްމަޓާޒް" ނަމުގައި އުފައްދައިގެން އުޅޭ އެ ގްރޫޕަކީ ހުރިހާ ގޮތަކުންވެސް ޅަ ގްރޫޕެކެވެ. ގްރޫޕްގެ އުމުރުގެ ގޮތުން އަދި ގްރޫޕްގައި އުޅޭ ނެށުންތެރިންނަކީވެސް އުމުުރުން ޅަ ޒުވާން ކުދިންތަކެކެވެ. އުމުރުން 18 އަހަރާއި 27 އަހަރާއި ދެމެދުގެ 12 ޒުވާނުންނާއެކު ވުޖޫދަށް އައިސްފައިވާ ގްރޫޕެކެވެ.\n"ކުރިންވެސް ސައިފްމެން ބޭނުންވޭ ޑާންސް ގްރޫޕެއް ހަދަން. ދެން 1438 ހަދާފައި އެފުރުސަތު ލިބުނީމަ ގްރޫޕެއް މިހެދީ، ވަރަށް އެކްސްޕީރިއަންސް ކުދިން މިތިބީ،"1438 ބޮޑުބެރު ގްރޫޕްގެ މެނޭޖަރު މުހައްމަދު ސައިފް ޒާހިރު ވިދާޅުވި އެވެ.\nހިތަށް އަރާފާނެ އެވެ. ސާދަ ތިރީސް އަށެއް ބޮޑުބެރު ގްރޫޕްގެ ދަށުން އަންނަ ބޭންޑުތައް އަދި އެހެން ގްރޫޕްތަކުގެ ނަންތައް ތަފާތީ ކީއްވެ ހެއްޔެވެ؟ އެންމެ ފުރަތަމަ ބޮޑުބެރު ގްރޫޕްގެ ނަންވެސް އެހާ ތަފާތެވެ. އެންމެ ފަހުން ލޯންޗުކުރި ބޭންޑުގެ ނަންވެސް ތަފާތެވެ. އަދި މި ޑާންސް ގްރޫޕްގެ ނަންވެސް ވަރަށް ތަފާތެވެ. އެ ތަފާތު ނަންތަކުގެ ފަހަތުގައި ހުރީ މެނޭޖަރު ސައިފް އެވެ.\nއެ ނަމުގެ މާނައަކީ ނެށުމާ ނިކަން ގުޅުން ހުރި މާނަ އެކެވެ. އެހެން މީހުންގެ ސަމާލުކަން ހޯދަން އިވޭ އަޑެއް ނުވަތަ ހަރަކާތްތަކެވެ.\nތަފާތީ ހަމައެކަނި ގްރޫޕްގެ ނަމެއް ނޫނެވެ. ކޮންމެ ކަހަލަ ޑާންސް އަކަށްވެސް ތައްޔާރެވެ. ދިވެހި ސަގާފަތުން ފެށިގެން ހިޕްހޮޕް އަށް އަދި ކަޕްލް ޑާންސްތަކަށްވެސް އެ ގްރޫޕް ތައްޔާރެވެ. ސަގާފީ ނެށުންތަކުގައިވެސް ދަނޑި، މާފަތި، ބަނޑިޔާ މިހެން ގޮސް ހުރިހާ ވައްތަރެއްގެ ނެށުމެން ނަށާނެ އެވެ. ބޭނުންވާ ވައްތަރެއް ބުނެލަންވީ އެވެ.\nސަގާފީ ލަވަތަކަށް އެ ގްރޫޕް ނަށާނީ 1438 ބޮޑުބެރު ގްރޫޕްގެ ނަމުގަ އެވެ. ސަގާފީ ނެށުންތައް ބޮޑަށް ގުޅޭނީވެސް ދިވެހިންގެ ސަގާފަތުގެ ބޮޑުބެރާ ނޫން ހެއްޔެވެ؟ ސަގަފީ ނޫން އެހެން ނެށުންތައް އަންނާނީ ރަޒްމަޓާޒް ނަމުގެ ދަށުންނެވެ. ދިވެއްސެއް، ހިންދީއެއް އިނގިރޭސި، މިިއިން ކޮންމެ ބަހަކުން ކިޔާފައިވާ ލަވަޔަކަށްވެސް ނަށަން ތައްޔާރެވެ.\nއުމުރުން ޅަ ނަމަވެސް ނެށުމުގެ ތަޖުރިބާ މަދު ކުއްޖެއް ނުހުންނާނެ އެވެ. ނެށުމުގެ ދާއިރާގައި 10 ވަރަކަށް އަހަރުވެފައި ތިބި ކުދިންވެސް އެބަތިއްބެވެ. ރާއްޖޭގައި މަޝްހޫރު ޑާންސް ގްރޫޕްތަކުން އުފެދިގެން އައިސް ތިބި ކުދިންވެސް އެބަތިއްބެވެ.\nރަޒްމަޓާޒް ގްރޫޕްގެ ބައިވެރިންގެ ލިސްޓު ފެށެނީ މެނޭޖަރު ސައިފްގެ ނަމާ ހިސާބުންނެވެ. ސައިފްގެ އިތުރުން ބޮޑުބެރު ގްރޫޕްގެ އެހެން ކުދިންވެސް އެބަ ތިއްބެވެ. ރަޒްމަޓާޒްގެ މެންބަރުންގެ ތެރޭގައި ހިމެނެނީ ރަޒާން މުހައްމަދު، ހަލީމަތު މައިޝާ، ނަދިއްޔާ ހަސަން، މަރިޔަމް ޔުމްނާ، ހަސަން ރީހާން، އާދަމް ސައީދް، ފާތިމަތު ޝާނީ، އަފްޝަން ނަސީރު، މިހުދާ މުހައްމަދު، މުހައްމަދު އިރުޝާދު އަދި ނަޝާ އެވެ.\nބައެއް މީހުން ކުރާ ސުވާލެއް އެބަ އޮތެވެ. ނަށާއިރު އެ ގްރޫޕްގެ ބައިވެރިން މޫނު ފޮރުވައިގެން ތިބެނީ ކީއްވެ ހެއްޔެވެ؟ ކޮންބައެއްކަން އެނގޭނތީ ހެއްޔެވެ؟\n"މޫނު ފޮރުވައިގެން ތިބެނީ ކާކުކަން އެނގިދާނެތީ އެއް ނޫން، އެއީ މި ގްރޫޕްގެ ސިގްނޭޗާ. ހުރިހާ ކުދިންނަށްވެސް ކަމުދިޔަ ގޮތެއް އެއީ، އެކަމަކު ސަގާފީ ނެށުންތަކުގައި ތިބޭނީ މޫނު ފޮރުވައިގެނެއް ނޫން،" ސައިފް ވިދާޅުވި އެވެ.\nމިހާރު ދަނީ އެ ގްރޫޕްގެ ހާއްސަ ކޮސްޓިއުމް ތައްޔާރު ކުރުމުގެ މަސައްކަތް ކުރަމުންނެވެ. އެ ކޮސްޓިއުމްގައިވެސް މާސްކެއް ހިމެނެ އެވެ.\nރަޒްމަޓާޒް އިން މިހާތަނަށް ޕާފޯމް ކޮށްފައިވާ ބޮޑެތި އިވެންޓުގެ ތެރޭގައި މަޓާޓޯގެ އިވެންޓަކާއި އެފްއޭއެމްގެ އިވެންޓެއް ހިމެނެ އެވެ.\nމިހާރު 12 ކުދިންނާއެކު ގްރޫޕް ހިންގާއިރު އެ ގްރޫޕާ ގުޅެން ބޭނުން ކުދިންނަށް އޮތީ ފުރުސަތު ހުޅުވާލާފަ އެވެ. އެހެން ނަމަވެސް ކުދިން ނަގާނީ އޮޑިޝަންތަކެއް ބާއްވައިގެންނެވެ.


Feydhoo Sports finalah - Hali News\nފޭދޫ ސްްޕޯޓްސް ފައިނަލަށް\n18 March 2021, 00:42\n"އައްޑޫ ފުޓްބޯލް ޗެމްޕިއަންޝިޕް" ގެ ފައިނަލަށް ފޭދޫ ސްޕޯޓްސް ދަތުރުކޮށްފިއެވެ. އެޓީމް ފައިނަލަށް ދަތުރުކުރީ ބުދަ ދުވަހު ކުޅުނު ސެމީގެ ދެވަނަ މެޗުން މޮޅުވެގެންނެވެ. ސެމީގެ ދެވަނަ މެޗުގައި ފާހި ސްޕޯޓްސްއާ ބައްދަލު ކޮށް އެޓީމް މޮޅުވީ 5-2 ލަނޑުންނެވެ.\nފައިނަލުގައި އެޓީމް ބައްދަލުކުރާނީ މެދުވަލު އެފްސީއާއެވެ. އެޓީމް ފައިނަލަށް ދަތުރުކުރީ އެންމެފަހުގެ ޗެމްޕިއަން ބޭރުމަތި އެފްސީ ބަލިކޮށްގެންނެވެ. މުބާރާތުގެ ފައިނަލް އޮންނާނީ މިމަހު 20 ވަނަ ދުވަހުއެވެ.\nފޭދޫ ސްޕޯޓްސްއާއި ފާހި ބައްދަލުކުރި މެޗުގެ ފުރަތަމަ ހާފު ނިމުނީ 4-1 އިން ފޭދޫ ކުރީގައި އޮވެގެންނެވެ. އޭގެ ތެރެއިން ޢަލީ ނާފިއު (ކަޅޭ) ވަނީ ދެ ލަނޑު ޖަހައިދީފައެވެ. އަނެއް ދެ ލަނޑުޖެހީ ޙަސަން ހާޒިގާއި ޔޫސުފް ސިދާމެވެ.\nމެޗުގެ ދެވަނަ ހާފުގައި ފޭދޫ އިން ވަނީ އެމީހުންގެ ފަސް ވަނަ ލަނޑު ޖަހައިފައެވެ. އެލަނޑު ޖެހީ ސިދާމެވެ. ފާހި ސްޕޯޓްސްޖެހި ދެލަނޑު ކާމިޔާބުކޮށްދިނީ އަޙުމަދު ޒަޔާން އާއި ޙުސައިން ޝިފާޒެވެ.\nމި މެޗުގެ މޮޅު މޭން އޮފް ދަ މެޗުގެ މަޤާމް ހޯދީ ފޭދޫ ސްޕޯޓްސްގެ ޙަސަން ހާޒިގެވެ.\nމިއީ އައްޑޫ ސިޓީ ކައުންސިލުން އިންތިޒާމު ކޮށްގެން ބާއްވާ މުބާރާތެކެވެ.\nއިތުރު ލިޔުންތައް އައްޑޫ ފުޓުބޯލް ޗެމްޕިއަންޝިޕް 2020\nމެމްބަރު ވަހީދުގެ ފުރާނައަށް ނުރައްކާ ކުރަން ދަނީ ގޮވާލަމުން: އެމްޑީޕީ\nރޯދަ ވީއްލާ ވަގުތު ހަބަނޑަށް ކެއުން ރަނގަޅެއްނޫން!\nކޮވިޑް ޖެހިގެން މިއަދު ދެވަނަ މީހަކު މަރުވެއްޖެ


COVID aa gulheygothun raahjeyge hageegee manzaru, adhives gina meehunnakah neyngey: Raees – Iru\nކޮވިޑާ ގުޅޭގޮތުން ރާއްޖޭގެ ހަގީގީ މަންޒަރު، އަދިވެސް ގިނަ މީހުންނަކަށް ނޭނގޭ: ރައީސް\nކޮވިޑާ ގުޅޭގޮތުން ރާއްޖޭގެ ހަގީގީ މަންޒަރު، އަދިވެސް ގިނަ މީހުންނަކަށް ނޭނގޭ ކަމަށާއި، ރާއްޖޭގެ ހާލަތު ރަނގަޅަށް ބުނެ ނުދެވޭ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nރައީސް ސޯލިހް މިހެން ވިދާޅުވީ މީޑިއާތަކުން ފެށި “ކޮވިޑް ހުއްޓުވާނީ އަހަރެން” ގެ ނަމުގައި ފެށި ކެމްޕޭން އިފްތިތާހުކޮށް ވާހަކަދައްކަވަމުންނެވެ. ރައީސް ސޯލިހް ވިދާޅުވީ، ރާއްޖޭގެ ރަށްތަކަށް އާބާދީ ބެހިފައިވާ ގޮތަށާއި، ފަތުރުވެރިކަމުގެ ސިނާއަތު ތަރައްގީ ކުރެވިފައި އޮތް ގޮތަށް ބަލާއިރު، ޗުއްޓީ ހޭދަކުރާ މީހުންނަށް، އެންމެ އަމާން، އެންމެ ރައްކާތެރި އެއް މަންޒިލަކީ އަދިވެސް ރާއްޖެކަން ޔަގީން ކަމަށެވެ.\n“މި މެސެޖް އަދިވެސް ބޭރު ދުނިޔެއަށް ރަނގަޅަކަށް ނުދެވޭ. މިއީ ރާއްޖެ އަންނަން ބޭނުންވެފައި ތިބި ފަތުރުވެރިންނަށް ވަރަށް ރަނގަޅަށް ސާފުކޮށްދޭންޖެހޭ ކަމެއް. ވަކިން ޚާއްޞަކޮށް، އޮކްޓޫބަރު 15 ވަނަ ދުވަހު، ގެސްޓްހައުސްތައް ހުޅުވައިލުމަށް ތައްޔާރުވަމުން އަންނައިރު، ބޭރު ދުނިޔެއަށް މި މެސެޖް ވަރަށް ރަނގަޅަށް ފޯރުކޮށްދޭން އެބަޖެހޭ. އަޅުގަނޑު ގަބޫލުކުރާގޮތުގައި، ތިޔަބޭފުޅުންގެ ކެމްޕެއިންގެ ތެރެއިން، މިކަމަށް ޚާއްޞަ ސަމާލުކަމެއް ދެއްވުމަކީ، ވަރަށް ބޭނުންތެރި ކަމެއް. ނޫސްވެރިން، އެއް ވިސްނުމެއްގައި އެއް ޢަޒުމެއްގައި ކަމެއް ކުރަން ތެދުވެއްޖެނަމަ، ވަރަށް ފަސޭހައިން އެކަމެއް ހާސިލުކުރެވޭނެ،” ރައީސް ވިދާޅުވިއެވެ.\nރައީސް ވިދާޅުވީ މިއަދުވެސް، ހުރިހާ ދިވެހި ނޫސްވެރިންގެ ފަރާތުން، އެދޭ އެދުމަކީ، ކަންކަމުގެ ޙަޤީޤަތް ނޯޅޭ ގޮތަށް، ތެދު ޚަބަރާއި މަޢުލޫމާތު ރައްޔިތުންނަށް ފޯރުކޮށްދެއްވުން ކަމަށެވެ. އަދި ޒިންމާދާރުކަމާއެކު، މިނިވަން ނޫސްވެރިކަމުގެ މަގުގައި ކުރިއަށް ވަޑައިގެން، މި ކެމްޕެއިން ކާމިޔާބު ކުރައްވާނެ ކަމުގެ ޔަޤީންކަން އެބައޮތް ކަމަށް ރައީސް ވިދާޅުވިއެވެ.\nރައީސް ވިދާޅުވީ މީޑިއާތަކުން މިއަދު މި ފެށި ކެމްޕެއިނަކީ މާތް ﷲގެ ވާގިފުޅާއެކު ވަރަށް ކާމިޔާބު މަސައްކަތަކަށްވާނެ ކަމަށް އުންމީދު ކުރައްވާ ކަމަށެވެ. އަދި އެމަނިކުފާނު ގަބޫލުކުރައްވާ ގޮތުގައި މިފަދަ ކެމްޕެއިނެއް ކާމިޔާބުކަމާއެކު ކުރިއަށް ގެންދެވޭނީ އެންމެންގެ ފުރިހަމަ އެއްބާރުލުމާއި އެހީތެރިކަން ލިބިގެން ވަކިން ޚާއްޞަކޮށް، ރައްޔިތުންގެ ފުރިހަމަ އެއްބާރުލުން މިކަމަށް ވަރަށް ބޮޑަށް ބޭނުންވާނެ ކަމަށެވެ.\n“އަޅުގަނޑު ރާއްޖޭގެ ހުރިހާ ނޫސްވެރިންނަށާއި، މީޑިއާ އިދާރާތަކަށް ޔަޤީންކޮށް އަރުވަން ބޭނުންވަނީ، ތިޔަބޭފުޅުން މިއަދު ތިޔަ ފެށްޓެވި ޤައުމީ މަސައްކަތުގައި، ސަރުކާރުގެ ފުރިހަމަ އެއްބާރުލުން ލިބޭނެކަން. ސަރުކާރުގެ ވުޒާރާތަކާއި، ކަމާގުޅޭ އެހެން އިދާރާތަކުންވެސް، ފުރިހަމަ އެއްބާރުލުން އިރާދަކުރެއްވިއްޔާ ލިބެމުންދާނެ. ތިޔަބޭފުޅުން މިއަދު ތިޔަ ފެށްޓެވި މުހިންމު މަސައްކަތުގައި، اللهُ سُبْحَانَهُ وَتَعَالَى ބަރަކާތް ލައްވައި، ކޯވިޑްގެ ނުރައްކާތަކުން އެންމެހައި ދިވެހިންނާއި، މުޅި އިންސާނީ ދަރިފަސްކޮޅު ރައްކާތެރިކޮށްދެއްވުން އެދި، އެކަލާނގެ ޙަޟްރަތަށް ދުޢާކުރަން. ދިވެހި ނޫސްވެރިކަމަށް އަބަދުވެސް ކާމިޔާބާއި ފާގަތިކަމަށް އެދެން،” އެމަނިކިފާނު ވިދާޅުވިއެވެ.


Peace TV Nulibeny Signal Massala Akaai Hedhi- Media Net - Vaguthu\nދުނިޔޭގެ ގިނަ އިލްމުވެރިންގެ ދަރުސްތައް ގެނެސްދެމުން އަންނަ "ޕީސް ޓީވީ" ނުފެންނަނީ ސިގްނަލް މައްސަލައަކާއި ގުޅިގެން ކަމަށް މީޑީއާނެޓުން ވިދާޅުވެއްޖެއެވެ.\nމީޑިއާނެޓްގެ އޮފިޝަލަކު "ވަގުތު" އަށް ވިދާޅުވީ، "ޕީސް ޓީވީ" ދެއްކުން މިވަގުތު މެދުކެނޑިފައިވަނީ ދިމާވީ ސިގްނަލް މައްސަލައަކާއި ގުޅިގެން ކަމަށެވެ. އަދި މިހާރު މައްސަލަ ހައްލު ކުރެވޭތޯ ބަލަމުން އަންނަ ކަމަށެވެ.\n"އެ ޓީވީ އެއީ ސިގްނަލް އިޝޫއެއް އުޅޭތީ ނުލިބެނީ. މަސައްކަތް މިހާރު ކުރެވެމުން ދަނީ ހައްލު ކުރެވޭތޯ" މީޑީއާނެޓް ގެ އޮފިޝަލް ވިދާޅުވިއެވެ.\nމީގެ ކުރިން ގިނަ ބަޔަކު ގަބޫލު ކޮށްފައިވަނީ ރާއްޖޭގައި ހަމަ އެކަނި "ޕީސް ޓީވީ" ދައްކަވަމުން އަންނަ މީޑީއާ ނެޓުން އެ ޓީވީ ހުއްޓާލާފައިވަނީ އެހެން ގައުމުތަކުގައިވެސް މަނާ ކޮށްފައިވާތީ ގިނަ ބައެއްގެ އެދުމުގެ މަތިން ކަމަށެވެ.\nއެގޮތުން ރާއްޖޭގައި ދެއްކުން މަނާ ކޮށްފައިނުވާ، ދިވެހިންގެ މެދުގައި މަގުބޫލު ކަމެއް ހޯދާފައިވާ "ޕީސް ޓީވީ" ނުފެންނާތީ ގިނަ ބަޔަކު ވަނީ އެކަމާއި ހިތްހަމަ ނުޖެހުން ފާޅުކޮށްފައެވެ.\n"ޕީސް ޓީވީ" އަކީ ޑރ. ޒާކިރު ނައިކް އިސްކޮށް ހުންނަވައިގެން، އިސްލާމްދީނުގެ މަތިވެރިކަން ބަޔާން ކޮށްދެއްވާ، ޙާއްސަ ޕްރޮގްރާމްތަކެއް ގެނެސްދޭ ޓީވީއެކެވެ.\nޑރ. ނައިކްގެ މައްސަލަތަކެއް އިންޑިއާއިން ތަހުގީގު ކުރަމުންދާއިރު ޕީސްޓީވީ ވަނީ އެގައުމުގައި މަނާ ކޮށްފައެވެ. އަދި ހަމަ ބަންގްލަދޭޝްއިންވެސް ވަނީ ޒާކިރު ނައިކް ޓެރެރިޒަމްއަށް ވާގިވެރިވާކަމަށް ބުނެ އެ ޗެނަލް ބްލޮކް ކޮށްފައެވެ.\nކޮވިޑް-19: މީޑިއާނެޓްގެ ކަސްޓަމަރުންނަށް ހިލޭ ޗެނަލްތައް ލިބޭ އައު ޕެކޭޖެއް\nއޭޕްރީލް 6, 2020 20:15\nހަމަ ގަސްތުގަ ކަނޑާލީ، ދޮގު ނަހަދާ،\nހަމަ މުޅިން ދޮގު!! އެންމެން އަނގަ ފުޅާކޮށްފަ ވާހަކަ ދައްކަން ތިއްބާ ބޭނުންހާ އެއްޗެއް ހަދާ ނިންމާލައިފި!! ދިވެހިންގެ ކިޔަމަންތެރިކަމުގެ ނާޖާއިޒު ސަރުކާރުންވެސް ނަގަނީ!! ކުންފުނި ތަކުންވެސް ނަގަނީ! ދިވެހި ރައްޔިތުންނަށް ބޭނުންހާ އެއްޗެއް ހަދާއިރުވެސް ރައްޔިތުން ކިޔަމްނަތެރިކަމާއެކު! ބޭނުން އަގެއްގަ މުދާ ވިއްކަނީ!! ބޭނުން އަގެއްގަ ކުންފުނި ތަކުންވެސް ޚިދުމަތް ފޯރުކޮށްދެނީ! ދިވެހި ހުރިހާ ރައްޔިތުން ދައްކާ ޓެކްސް ފައިސާއިން ހަމައެކަނި މާލެ ތަރައްގީކުރަނީ! އެފައިސާ ޖީބަށް ލަނީ!! އެފައިސާއިން ވައްކަން ކުރަނީ! އެފައިސާއިން ރިޝްވަތު ދެނީ! ރާއްޖޭގައި ވާދަވެރިކަން އިތުރުކުރަން ރައްޔިތުންނަށް އަގުހެޔޮށް ދަތުރު ފަތުރުކުރެވޭނެގޮތް ހަދަން ކުންފުނިތަކުން އެއަރލައިން އޮޕަރޭޓްކުރަން ފެށުމުން ދަތިކުރަނީ! ބޭނުން ތަނަކަށް އަގުހެޔޮކޮށް ދަތުރުވިޔަނުދޭ! މޯލްޑިވިއަންއޭ ކިޔާ ފެލާ ކުންފުނިން ފިއްތަނީ! އައްޑޫއަކަށް އެހެން ފްލައިޓަކަށް ދަތުރުވިޔަނުދޭ! އައްޑޫ ރައްޔިތުން ހުރިހާ ގޮތަކުންވެސް ފެލަނީ! މާލޭ މީހުން ގެދޮރު ބޮޑު އަގުގައި ކުއްޔަށް ދީގެން!! ޕީސް ޓީވީ ކަނޑާލީ ކީއްވެގެންތޯ އަހަން އެތަނަށް ދިވެހި ރައްޔިތުން ނިކުމެ އެއްވާ ހިސާބުން ކިޔާދޭނެ! ޑިމޮކްރަސީ ފައްކާވާނީ ގޭގައި ތިބެގެނެއްނޫން! ގާނޫނު އަސާސީން ރައްޔިތުންނަށް ފުޅާ ދާއިރާއެއްގައި ލިބިދީފައިވާ އިހްތިޖާޖުކުރުމާ މުޒާހަރާ ކުރުމާ މަސައްކަތް ނުކޮށް ހުއްޓާލަން އޮތް ޙައްގުތަކުގެ ބޭނުން ރައްޔިތުން ހިފަން ފެށި ދުވަހަކުން މިކަންކަން ބަދަލުވާނެ!! ކޮންމެ ބަޔަކުވެސް ބޭނުންހާ އެއްޗެއް ހަދާފަ ރައްޔިތުން ބިކަކުރާތަން ބަލަން ރައްޔިތުން މަޑުން ތިބޭކަށް ނުޖެހޭ! ބިރުފަހައަނަޅާ ދާން އެބަޖެހޭ!! ޙައްގު ހޯދަން!\nއޭޕްރީލް 6, 2020 23:09\nކޮންގައްޑާއެއް ވާކަށް. ކަލެއަށްމާ ބޮޑަށް އިނގެނީ\nއޭޕްރީލް 7, 2020 06:48\nއޭޕްރީލް 7, 2020 08:38\nކަލެއަށް އިނގޭލެއްވެސް ވަކި ކުޑަ އެއްނޫން\nއޭޕްރީލް 6, 2020 20:39\nއިމްރާނާ ހަމީދު އިންޑިއާއަސް ކުރި ދަތުރަށް ފަހު ސިގްނަލް ނުލިބުނީ. މިވަރު އޯކޭނު؟\nއޭޕްރީލް 6, 2020 20:53\nސިގުނަލަށް ކޮރޯނާގެ އަސަރުކުރީތަ؟\nއޭޕްރީލް 6, 2020 21:06\nގެރި ބުނެގެން ކަނޑާލީ. ކޮންދޮގެއްތިހަދަނީ.....\nއިންސާނުން ނޭނގުމެއްގެ ތެރޭ ތިއްބާ މާތްﷲގެ ކޯފާ އައިސް ބައްދަލު ކުރީ، އަދިވެސް ކާފަރުން އެއްބަޔަ ކު އަނެއްބަޔަ ކު ބޮލުގަ އިލްޒާމުތައް އަޅުވާ ޖަދަލު ކުރަމުން މިދަނީ، މި ކަމުންވެސް ޢިބުރަތް ޙާޞިލް ކުރަމާތޯ،\nއޭޕްރީލް 6, 2020 21:45\nށިގުނަލްވެސް ލިބޭ ކެރިޔާވެސް އެބައިން މީޑިޔާ ނެޓުން ހަދަނީ ދޮގު\nއޭޕްރީލް 6, 2020 22:53\nތީ ދޮގެއް. މޯދީގެ ޕްރެޝަރު\nއޭޕްރީލް 6, 2020 23:41\nއެޗެނަލުގެ ސިގުނަލް ރާއްޖެއަށް ލިބުގައި އެއްވެސް މައްސަލައެއް ނޫޅޭ\nއަހަރެން ރާއްޖެ ތެރޭ ރަށަކުން މިހާރުވެސް ބަލަމުން މިދަނީ\nއޭޕްރީލް 7, 2020 00:05\nއޭޕްރީލް 7, 2020 00:08\nކަސްޓަމަރުން ގެ ކިބައިން މަޢާފަށްވެސް އެދެންވާނެ މިވަރަށް މީހުން ގުޅާއިރު ކީއްވެބާ ވެގެން ވެގެން އުލޭގޮތް ބަޔާންކޮށް އެނައުސްމެންޓެއް ނުދިނީ\nދުވަހަކު ނުފެނުނަސް ހެޔޮ ތި ޗެނަލް އިންނާތީވެސް ބޮލަން އުނދަގޫވޭ އަސްލު އެމީހަކު ބޭނުން ޗެނަލެއް ޗޯސްކުރެވޭގޮތަށް ޕެކޭޖްތައް ހަދަންޖޭނީ\nއޭޕްރީލް 7, 2020 01:52\nހަމަގަސްތުގަކަނޑާލީ މިސަރުކާރުގެއެންގުމެއްތަންފީޒުކޮއްލީ މީޑިޢާނެޓްބޮއިކޮޓްކޮއްލަންގޮވާލަން\nއޭޕްރީލް 7, 2020 02:11\nއިމް ރާންހައްޔަ ރު ކު ރޭ ރަށްޔަތުން ރަތަށް ނާ ރަނީސް.\nއޭޕްރީލް 7, 2020 03:46\nހމމ ވޭތުވެދިޔަ ދުވަސްތަކުގައި މީޑިއާނެޓަށް "ސިގްނަލް މައްސަލާގައި ނުލިބޭ" ޗެނަލްތަކުގެ ތަކުގެތެ ރެއިން - އިޤް ރައު، ސައުދީ، ޕީސް ... ޗެނަލްތަކުގަ އެއްގޮތްކަމެއް އެބަހު ރި...\nސިގުނަލް ފޮނުވާފަ ރާތުން ނުލިބެނީތަ ނޫނީ ވަކި ފިކު ރެއްގެ ބަޔަކާއި "ސިގުނަލް" ދިމާނުވަނީތަ ؟\nއޭޕްރީލް 7, 2020 05:21\nރަނގަޅީ ދުވަހަކު ސިގްނަލް ނުލިބުނިއްޔާ.\nއޭޕްރީލް 7, 2020 06:43\nމަހުން މަހައް ލާރި ކާނ ސިގްނަލް ނުލިނުނަސް. މަހަކު ކިތައް ފަހަރު ގުޅައިގެން އާދޭސް ކުރަން ޖެެހެނީ.3މަސް ވަނީ. ވަނީ ކީއްތޯވެސް ބަލާލަން އަދި ނާދެވޭ.\nއޭޕްރީލް 7, 2020 07:12\nސިގްނަލް ލިބޭނެ،ވަކި ބައެއްގެ ޕްރެޝަރުގެ ސަބަބުން ޗެނަލް ކަނޑާލީ.މީޑިޔާ ނެޓްގެ ޗެނަލް ލިސްޓުންވެސް ޕީސް ޓީވީ ވަނީ އުނިކޮށްފަ.ދެރަކަމެއް.ފެޝަން ޓީވީގެ ސިގްނަލް ނުގެއްލޯ ދޯ.ލަދު ކޮބާ؟؟ ވ.ވެދުން\nއޭޕްރީލް 7, 2020 07:52\nނައިފަރު އެން ސީ އެންގެ ޕެކޭޖުން ޕީސްޓީވީ ބަރާބަރަށް ލިބޭ....\nއޭޕްރީލް 7, 2020 09:04\nޕީސްޓީވީ ކަނޑާލީ އެލޭކޮސް ބުނާގޮތުން ޕޯން ސއަިޓުތައް އޯޕަންކޮށް އޮތުމުން ލިބޭ ގެއްލުމަށް ވުރެ ޕީސްޓީވީން މިޖުތަމައު ފަސާދަ ވާކަމަށް ޔޫރަޕިއަން އިއްތިހާދުންނާ މޫދީ އޭނަޔަށް އެޑުވައިޒު ކުރާތީވެ!!!\nއޭޕްރީލް 7, 2020 09:39\nތިޗެނަލްއަކީ ޓެރަރިޒަމްއަށް ހިތްވަރުދޭ ޗެނަލްއެއް


Furaigen dhiyafahun fenunu case aa gulhigen 33 meehaku isolation gai\n21 މީހެއްގެ ސާމްޕަލް ނެގިފައިވާކަމަށް ވިދާޅުވި\nމި ކޭސްއާ ގުޅިގެން2ރިސޯޓެއްވަނީ މޮނިޓަރިންގެ ހާލަތަށް ގެނެވިފައި\nކ. މާލެ | 8 އޭޕްރިލް 2020 | ބުދަ 22:30 | 1,823\nކޮވިޑް-19 އާ ގުޅިގެން އުފައްދާފައިވާ ޓާސްކްފޯހުގެ ތަރުޖަމާނު މަބްރޫކް އަޒީޒު - ރައީސް އޮފީސް\nރާއްޖެއަށް އައި ބިދޭސީ މީހަކު އަނބުރާ ޤައުމަށް ދިޔަ ފަހުން ކޮވިޑް-19 އަށް ޕޮޒިޓިވްވުމާއި ގުޅިގެން އޭނާއާއި ކްލޯޒް ކޮންޓެކްޓް ވެފައިވާ 33 މީހަކު އައިސޮލޭޓް ކުރެވިފައިވާ ކަން ކޮވިޑް-19 އާ ގުޅިގެން އުފައްދާފައިވާ ޓާސްކްފޯހުން ބުނެފިއެވެ.\nނޭޝަނަލް އެމަރޖެންސީ އޮޕަރޭޝަން ސެންޓަރުގައި އަންގާރަ ދުވަހުގެ ރޭ ބޭއްވި ނޫސްވެރިންގެ ބައްދަލުވުމުގައި ކޮވިޑް-19 ޓާސްކްފޯސްގެ ތަރުޖަމާނު މަބްރޫކް އަޒީޒު ވިދާޅުވީ އެ ކޭސް އާއި ގުޅިގެން 33 މީހަކު މިހާތަނަށް ފާހަގަ ކުރެވިފައިވާ ކަމަށާއި، އެމީހުން އައިސޮލޭޓް ކުރެވިފައިވާ ކަމަށެވެ. އަދި 21 މީހެއްގެ ސާމްޕަލް ނެގިފައިވާކަމަށް މަބްރޫކް ވިދާޅުވިއެވެ.\nމީގެ ތެރޭގައި ރިސޯޓުގެ ސްޓާފުންނާއި އެމީހާ ގޮވައިގެން އެއަރޕޯޓަށް ދަތުރުކުރި ކްރޫއިންނާއި އެއަރޕޯޓްތަކުގެ ގްރައުންޑް ސްޓާފުންނާއި އަދި ފްލައިޓްގެ ކްރޫއިން ހިމެނޭ ކަމަށެވެ. މީގެ އިތުރުންވެސް ކްލޯޒް ކޮންޓެކްޓްގެ ގޮތުގައި ފެންނަ މީހުން ސާމްޕަލް ނަގައި އައިސޮލޭޓް ކުރުމުންގެ މަސައްކަތް އަދިވެސް ކުރިއަށް ގެންދާ ކަމަށް މަބްރޫކް ވިދާޅުވިއެވެ. އެހެންކަމުން މި ކޭސްއާ ގުޅިގެން އައިސޮލޭޝަންއަށް ގެންދާ މީހުންގެ އަދަދުތައް ކުރިއަށް އޮތް ދުވަސް ތަކުގައި ބަދަލުވެދާނެ ކަމަށް މަބްރޫކް ވިދާޅުވިއެވެ.\nމި ކޭސް އާ ގުޅިގެން އަންގާރަ ދުވަހުގެ ރޭ ވަނީ ޖޯލި މޯލްޑިވްސް އަދި ރާ ބޮޑުފުށި މޮނިޓަރިންގެ ޙާލަތައް ގެންގޮސްފައެވެ. އަދި ކޮންޓެކްޓް ޓްރޭސިންގ ނިމެންދެން އެ ދެ ރަށް އޮންނާނީ މޮނިޓަރިންގެ ޙާލަތުގައި ކަމަށް އެޗްޕީއޭއިން ވަނީ ބުނެފައެެވެ.\nޖޯލި މޯލްޑިވްސް އަކީ ރ. އަތޮޅު މުރަވަންދޫގައި ހިންގަމުން އަންނަ ރިސޯޓެކެވެ. އަދި ރ. ބޮޑުފުއްޓަކީ ވެސް އެ އަތޮޅުގައި ރިސޯޓް ހެދުމަށް ކުއްޔަށް ދޫކޮށްފައިވާ ރަށެކެވެ.\nމި ދެ ރިސޯޓުގައި ބިދޭސީ މީހަކު ދުވަސްތަކެއް ހޭދަކުރުމަށްފަހު ޤައުމަށް އަނބުރާ ދިއުމަށްފަހު ޕޮޒިޓިވްވެފައިވަނީ ކޮން ޤައުމެއްގެ މީހެއް ކަމެއް އެޗްޕީއޭއިން ހަމަކޮށްފައި ނުވެއެވެ.


އދ.ގެ އާއްމު މަޖިލީހުގެ ރައީސްގެ އިލްތިމާސަށް އައިއޯސީގެ މަރުޙަބާ އދ.ގެ އާއްމު މަޖިލީހުގެ ރައީސްގެ އިލްތިމާސަށް އައިއޯސީގެ މަރުޙަބާ\n"އޮލިމްޕިކް ވިންޓަރ ގޭމްސް ބެއިޖިންގ 2022" / ފޮޓޯ: ރޮއިޓަރސް\nއޮލިމްޕިކް ސުލްހައިގެ އެއްބަސްވުމަށް ޤައުމުތަކުން ދޭ އަހަންމިއްޔަތުކަން ދައްކައިދިނުމަށް އދގެ އާންމު މަޖިލީހުގެ ރައީސް ޢަބްދުﷲ ޝާހިދު ކުރެއްވި އިލްތިމާސަށް އިންޓަރނޭޝަނަލް އޮލިމްޕިކް ކޮމިޓީން މަރުޙަބާ ކިޔައިފިއެވެ.\nއދގެ އާންމު މަޖިލީހުގެ ރައީސް ޢަބްދުﷲ ޝާހިދުވަނީ "އޮލިމްޕިކް ވިންޓަރ ގޭމްސް ބެއިޖިންގ 2022" ބޭއްވުމަށްޓަކާ ތައްޔާރުވަމުން އަންނައިރު މިކަމުގައި އޮލިމްޕިކް ސުލްހައިގެ އެއްބަސްވުން ނެގެހެއްޓުމަށް އދ.ގެ މެމްބަރު ޤައުމުތަކަށް އިލްތިމާސްކުރައްވާފައެވެ. މިއާއެކު އިންޓަރނޭޝަނަލް އޮލިމްޕިކް ކޮމިޓީންވަނީ އެމަނިކުފާނުގެ މިއިލްތިމާސަށް މަރުޙަބާ ކިޔާފައެވެ.\nއާއްމު މަޖިލީހުގެ ރައީސް ޢަބްދުﷲ ޝާހިދު މިއިލްތިމާސް ކުރައްވާފައި ވަނީ މިދިޔަ އަހަރުގެ ޑިސެމްބަރުގައި އާންމު މަޖިލީހުން ފާސްކުރި ގަރާރަކާއި ގުޅިގެންނެވެ. މި ގަރާރުގައި އޮލިމްޕިކް ސުލްހައިގެ އެއްބަސްވުމަށް އިހުތިރާމް ކުރުމަށް ގޮވާލާފައިވަނީ 27 ޖަނަވަރީ އިން 20 މާރިޗު 2022 އަށެވެ. އެއީ އޮލިމްޕިކް ވިންޓަރ ގޭމްސް ފެށުމުގެ ހަތް ދުވަސް ކުރިން ފެށިގެން، ޕެރަލިމްޕިކް ގޭމްސް އަށް ފަހު ހަތް ދުވަސް ހަމަވަންދެންނެވެ.\nމިއިލްތިމާސާ ގުޅިގެން އައިއޯސީގެ ރައީސް ތޯމަސް ބެޗް ވިދާޅުވީ މި އެދިލެއްވުމުގެ ނަތީޖާއެއްގޮތުން، އ.ދ.ގެ މެންބަރު 193 ޤައުމުގެ އިއްތިފާޤުން ފާސްކުރި އޮލިމްޕިކް ސުލްހައިގެ ޤަރާރުގެ މެސެޖް އިތުރަށް ވަރުގަދަވެގެން ގޮސްފައިވާކަމަށެވެ. އަދި މި އިލްތިމާސްއިއެކު، އޮލިމްޕިކް ގޭމްސްއާއި، އައި.އޯ.ސީ އިން ގެންގުޅޭ ސިޔާސީ ހަމަހަމަކަމަށް އ.ދ.އިން ތާއީދުކުރާކަން ހާމަވާކަމަށް ވެސް ތޯމަސް ވިދާޅުވިއެވެ. އަދި މިކަމުން ދައްކުވައިދެނީ ކުޅިވަރުގެ ބާރުވެރިކަން އދ.ގެ ބައިނަލްއަގްވާމީ މުޖުތަމައުން ބަލައިގަނެ، ސުލްހަވެރި ވާދަވެރިކަމުގައި ދުނިޔެ އެއްގަލަކަށް އަރުވައި، ރަނގަޅު މުސްތަގުބަލެއް ގެނެވޭނެ ކަމުގެ އުންމީދު އާކޮށްދިނުމުގައި އޮލިމްޕިކް ގޭމްސް ކުޅޭ ދައުރެވެ.\nއޮލިމްޕިކް ގޭމްސްގެ މިޝަންއަށް އދގެ މެމްބަރު ގައުމުތަކުން ތާއީދުކުރަނީ، ސުލްހަވެރި އަދި އިހްތިރާމް ލިބިގެންވާ މުބާރާތެއްގައި، އެއްވެސް ތަފާތުކުރުމެއްނެތި، ދުނިޔޭގެ އެންމެ މޮޅު ފިނި މޫސުމުގެ ކުޅިވަރު އެތުލީޓުން އެއްބައިވަންތަ ކުރުމަށެވެ. އަދި ތަފާތުކަން ބޮޑު ދުނިޔޭގައި އަޅުގަނޑުމެންގެ އެއްބައިވަންތަކަން އިހުނަށްވުރެ މުހިންމު ވެފައިވާކަމަށް ތޯމަސް އިތުރަށް ވިދާޅުވިއެވެ.\nއޮލިމްޕިކް ވިންޓަރ ގޭމްސް ބެއިޖިންގ 2022 ވެގެންދާނީ، ޞުލްޙައާއި، ތަރައްޤީއާއި، ރެސިލިއަންސް، ޓޮލަރެންސް ކުރިއަރުވާ މާޙައުލެއް ޤާއިމުކުރުމަށް ފުރުޞަތު ފަހިކޮށްދޭނެ ތަނެއް ކަމުގައި މި ގާރާރުގައި ފާހަގަ ކޮށްފައިވެއެވެ. އޮލިމްޕިކް ސުލްހައިގެ އެއްބަސްވުން – 3000 އަހަރުވީ ސަގާފަތެއް އޮލިމްޕިކް ސުލްހައިގެ ސަގާފަތް – "އެކެޝެއިރިއާ" ގެ ތެރޭގައި ހުރިހާ ހަނގުރާމައެއް ހުއްޓުމަކަށް ގެނައުމާއި، އޮލިމްޕިކް ގޭމްސްގައި ބައިވެރިވާ އެތުލީޓުންނާއި ބަލަން ދާ މީހުން ރައްކާތެރިކަމާއެކު ދަތުރުކުރުމާއި ބައިވެރިވުމުގެ ފުރުސަތު ދިނުން ހިމެނެއެވެ.


SunOnline: Hiya flat thakugee masakkai nimeynee mi aharu fahu kolhah: HDC\nހިޔާ ފްލެޓުތަކުގެ މަސައްކަތް ނިމޭނީ މިއަހަރު ފަހުކޮޅަށް: އެޗްޑީސީ\nއައިޝަތު ފަރީޙާ 04 Jun 2020, 17:42\nހުޅުމާލޭ ދެވަނަ ފިޔަވަހީގައި ކުރިއަށް ގެންދާ ހިޔާ މަޝްރޫއުގެ ފްލެޓުތަކުގެ މަސައްކަތް ބާރަށް ކުރިއަށްދާ ކަމަށާއި އެ މަސައްކަތް މިއަހަރުގެ ފަހުކޮޅަށް ނިމޭނެ ކަމަށް ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އިން ބުނެފިއެވެ.\nއެޗްޑީސީގެ މެނޭޖިން ޑިރެކްޓަރު ސުހައިލް އަހުމަދު މިއަދު "ސަން" އަށް ވިދާޅުވީ ފްލެޓުތަކުގެ ސްޓްރަކްޗާ މަސައްކަތް ނިމިފައިވާ ކަމަށާއި މިހާރު ކުރިއަށްދަނީ އެތެރޭގެ މަސައްކަތް ކަމަށެވެ.\n"މިހާރު ކުރިއަށްދަނީ ފްލެޓްތަކުގެ އެތެރޭގެ މަސައްކަތްތައް. އަޅުގަނޑުމެން ލަފާ މިކުރަނީ ކުރިން ވެސް ލަފާކުރިގޮތަށް މި އަހަރުގެ ފަހުކޮޅަށް ފްލެޓްތަކުގެ އަމަލީ މަސައްކަތް ނިންމާލެވޭނެ ކަމަށް،" ސުހައިލް ވިދާޅުވިއެވެ.\nފްލެޓުތަކާ ގުޅޭޭގޮތުން ހައުސިން މިނިސްޓަރު އާމިނަތު އާތިފާ މިއަދު ރައްޔިތުންގެ މަޖިލީހުގެ ގައުމީ ތަރައްގީ އާއި ތަރިކަ ކޮމެޓީގައި ވަހަކަ ދައްކަވަމުން ވިދާޅުވީ ފްލެޓު ލިބޭ މީހުންގެ ލިސްޓު ފައިނަލް ކުރުމުގެ މަސައްކަތް ކުރިއަށްދާކަމަށާއި ޖުލައި މަސް ނިމޭއިރު ފްލެޓު ލިސްޓު ފައިނަލް ކުރެވޭނެ ކަމަށެވެ.\nހިޔާ މަޝްރޫއުގެ ފްލެޓު ހޯދުމަށް 22،000 މީހަކު ހުށަހަޅާފައިވާއިރު ކުރީ ސަރުކާރު ނިމުމުގެ ކުރިން ފްލެޓު ލިބޭ މީހުންގެ ލިސްޓު ވަނީ އާންމުކޮށްފަ އެވެ. ނަމަވެސް ފްލެޓު ދިނުމުގައި ކޮރަޕްޝަން އެކުލެވޭކަމަށް ތުހުމަތުކޮށް ހިޔާ ފްލެޓުތައް ދީފައިވާގޮތް ބެލުމަށް ވަނީ ކޮމެޓީ އެއް އެކުލަވާލައިފަ އެވެ. ފްލެޓު ކޮމެޓީ ގެ މަސައްކަތްތަކާ ގުޅޭގޮތުން ނޫސްވެރިންނަށް މައުލޫމާތު ދީފައިވަނީ އެންމެ ފަހަރަކު އެވެ.\nމަޖިލީހުގެ ކޮމެޓީގައި ވާހަކަ ދައްކަވަމުން މިނިސްޓަރު އާތިފާ މިއަދު ވިދާޅުވީ މިހާރު ކުރިއަށްދަނީ ފްލެޓުތަކާ ގުޅޭ ފައިނޭންޝަލް ގެރެންޓީސްތަކުގެ މަސައްކަތްކަމަށެވެ.\nކޮމެޓީ ބައްދަލުވުމުގައި، ހިޔާ މަޝްރޫއުގެ ފްލެޓު ދޫކުރަން ފެށޭނެ މުއްދަތތަކީ ކޮބައިތޯ ކުރެންދޫ ދާއިރާގެ މެންބަރު އަބްދުލްޣަނީ އަބްދުލް ހަކީމް ސުވާލު ކުރެއްވުމުން މިނިސްޓަރު ވަނީ ހިޔާ މަޝްރޫއުގެ ފްލެޓުތައް ޖުލައި މަސް ނިމޭއިރު ހަވާލުކުރަން ފެށޭނެ ކަމަށް އުއްމީދު ކުރައްވާ ކަމަށް ވިދާޅުވެފައެވެ.\n"އަޅުގަނޑު އެކްސްޕެކްޓު ކުރަން ހުޅުވިގެން މަސައްކަތް ފަށައިގަނެވިއްޖެެ ކަމަށް ވަންޏާ ޖުލައި މަސް ނިމޭއިރު ހަވާލު ކުރެވެނެ ކަމަށް،" މިނިސްޓަރު ވިދާޅުވި އެވެ.\nގުޅިފަޅު ހިއްކައި 6000 ފްލެޓަށް ބިން ކަނޑައަޅަން ފާސްކޮށްފި